
Cuvântare 

la 

Jurământul ca Rege. 

c hemat prin graţia lui Dumnezeu şi voinţa naţională de a fi urmaşul 
Marelui întemeietor, care Mi-a lăsat ca sfântă moştenire simţimintele 
-de iubire şi credinţă ale unui întreg popor, găsesc în dragostea mea 
pentru neam, puterea de a păşi fără şovăire spre îndeplinirea marei, 
•dar grelei mele sarcini. 

Pilda Aceluia pe care II plângem toţi ca pe un părinte şi 
«convingerea că numai printr’o neîncetată propăşire se poate asigura 
vieaţa trainică a unui popor, îmi vor fi călăuză în sforţările Mele 
spre a-Mi jertfi întreaga muncă a vieţii pentru desvoltarea puterilor 
.acestui Stat. 

In îndeplinirea acestei înalte datorii, pe care o îmbrăţişez cu 
neclintită credinţă şi nestrămutată dragoste, stă cea mai dulce mulţumire 
■ce o pot dobândi. Printr’însa aduc cel mai mare prinos de recunoş¬ 
tinţă Aceluia a cărui amintire e cea mai scumpă legătură între Ţară şi 
-Casa Mea. 

In rodnica Domnie care face mândria istoriei noastre, primul 
Rege al României a găsit cel mai puternic sprijin în unirea tuturor 
Românilor în jurul Tronului ori de câte ori împrejurări mari impuneau 
^această datorie. Sunt sigur că, însufleţiţi de acelaş înalt patriotisn?, 
.Românii vor şti şi în viitor să dea Tronului şi Ţării unirea în cugetare 

şi în acţiune, care este singura chezăşie a unei sănătoase propăşiri* 
naţionale. 

Dumnezeu, care după atâtea grele încercări a binecuvântat munca 
acelora cari s’au devotat binelui acestui neam, nu va lăsa să scadă- 
ceeace cu atâta trudă s’a clădit şi va ocroti, cu dragoste pentru acest 
popor, munca fără preget ce sunt hotărît ca bun Român şi Rege să. 
închin iubitei mele Ţări. 


Şedin{a Adunărilor legiuitoare întruniţi». 
*2S Septembrie 19U. 

II 

Cuvântări 

la 

Academie, Universităţi 

Şi 

Institutul Geografic al României. 

Cuvântare 


la Academia Română. 


C3u inima pătrunsă de recunoştinţă am ascultat cuvântarea prea 
iubitului Meu Uncliiu şi la rândul Meu, dar numai îndemnat de Rege, 
îndrăznesc a rosti câteva cuvinte înaintea acestei adunări de bărbaţi 
învăţaţi, în mijlocul cărora pentru întâia oară am onoare de a mă afla. 

Este în acelaş timp şi o datorie din parte-Mi a lua cuvântul spre 
a exprima adâncul meu sentiment de recunoştinţă pentru marea distinc- 
ţiune ce Academia Mi-a făcut, proclamându-mă Membru Onorific al 
acestui aşezământ de cultură naţională, unde tinereţea Mea neîncercată 
să se călăuziaseă de nepieritoarele lumini ale ştiinţei. 

Am avut fericirea că s’au îngrijit de timpuriu a Mă învăţa 
frumoasa limbă românească, şi Mi-a fost drag să o învăţ, pentru că 
ea Mi-a înlesnit cunoaşterea de aproape ş. literaturii populare, a dati- 
nelor, a obiceiurilor, dar mai ales a bogatei istorii a neamului românesc. 

Am putut citi şi înţelege astfel numeroase publicaţiuni ale Aca¬ 
demiei, care Mi-au arătat cât de mult s’a făcut pentru propăşirea 

ştiinţelor şi literilor în România. De câte ori am avut aceste scrieri 
înaintea ochilor, am zărit ca o vedenie minunată icoana Ţării însăşi; 
licărind altă dată ca o scânteie luminoasă pe cerul răsăritean, crescu 
de atunci din zi în zi, se mări plină de vlagă şi de fală, ca o stea 
cu raze limpezi pe malurile Dunăi'ei şi ţărmul Mitrei Xegre. 

Iubitul Meu profesor, D-l Păun, Mi-a insuflat neîncetat dragoste 
pentru istoria naţională,’încredinţat fiindcă spre a putea şti bine cine 
e şi, cât preţueşte un popor, trebue negreşit şi mai presus de toate să 
se cunoască trecutul său. De aceia M’am îndeletnicit de a citi cu multă 
luare aminte monumentele noastre istorice. 

Datoresc şi eu ca toţi Românii o vie recunoştinţă D-lui Kogăl- 
niceanu, astăzi venerabilul Preşedinte al Academiei, care M’a întâmpinat 
cu aşa de bine simţite cuvinte, căci prin culegerea ei tipărirea cronicelor 
noastre Mi-au uşurat apropierea de aceste comori de mari învăţăminte* 
isvoare nesecate de fapte strălucite şi de mândrie naţională. 

Cum să nu fim oare mândri, când citind acolo despre luptele vite¬ 
jeşti şi glorioase cu toţi cei mai cumpliţi ai noştri vrăjmaşi, când întâlnim 
numele şi faptele atâtor Voivozi însufleţiţi de iubirea de moşie până 
la jertfă? In toate vremile au trăit Români, şi pe tron şi în rându¬ 
rile poporului, cari nu au uitat, precum zice Enăchiţă Văcărescu:' 

Creşterea limbei româneşti 
Şi-a patriei cinstire. 

Câte lucruri de cel mai mare interes nu am găsit, cu o firească 
şi iertată mirare pentru Mine, in toţi cronicarii, dar mai cu seamă în 
cei doi mai de frunte, Miron Costin şi Ioan Neculcea! Cu deosebire 
Neculcea ’M-a fermecat cu limba-i curată, cu stilul împodobit cu icoane 
pipăite şi cu aşa de sănătoase poveţe. Cele patruzeci şi două de cuvinte 
— cum le numeşte el — dela începutul cronicei sale, sunt ca o galerie 

de cadre iniei, dar cu măestrie zugrăvite, pe care ochiul nu se mar 
satură privindu-le. Câte chipuri vii, fapte, legende, cugetări înţelepte- 
în fiecare din ele! 

Atunci am înţeles cum şi de ce el a insuflat talentul unui Ale¬ 
xandri, unui Bolintineanu. Dintre toate însă Mi-au dat de gândit viaţa 
şi întâmplările lui Milescu-Cârnul, învăţătorul lui Petru cel Mare, 
purtătorul numelui român până în Suedia, unde scria latineşte; şi până 
în China — Ţara Chitailor — ca sol al Rusiei; şi când aceasta? Intr’un 
timp în care~ puţini s’ar fi gândit că în România se pot desvolta ase¬ 
menea oameni învăţaţi şi .cu înalte destoinicii sufleteşti. Apoi dacă 
două, trei sute -de ani focul sfânt al ştiinţei ardea cu atâta lumină 
în ţara noastră, din sânul căreia se năştea un Petru Cercel, domn 
întreg la minte şi poet plăcut, apoi Cantemirii, unul istoriograf mare r 
altul poet nu mai puţin mare; un ISeagoe Basarab care înalţă pe 
malul Argeşului cel mai măreţ locaş Dumnezeesc, vestit în toată lumea; 
cum să nu punem cea mai nestrămutată credinţă în viitorul ţării noastre, 
binecuvântată de Dumnezeu, în care nici împilările duşmanilor, nici 
întunericul unor vremi amare, n’au putut năbuşi isbucnirea geniului 
naţional. Când privesc înapoi la şirul atâtor fapte măreţe pilde şi 
dovezii vii, ale puterilor neamului românesc, cum să nu fiu mândru 
că soarta M’a adus în această frumoasă ţară, înzestrată eu atâtea daruri 
şi cu mare viitor. Mă voiu sili dar a învăţa neîncetat, a mă lumina 
şi a asculta poveţe bune, spre a putea fi folositor nouei mele patrii, 
care M’a întâmpinat cu atâta căldură, arătându-Mi atâta iubire. 

O dovadă nouă, cu deosebire măgulitoare pentru Mine am primit-o- 
astăzi prin înscrierea Mea ca Membru Onorific al Academiei. încă 
odată vă exprim adânca Mea mulţumire pentru această înaltă distinc- 
ţiune de care Mă voiu sili a Mă arăta pururea vrednic. 


Şedinţa dela 1G Martie 1890. 

Cuvântare 


la Academia Română. 


AA. trecut câtva timp, decând n’am mai călcat pragul acestui aşe¬ 
zământ de înaltă cultură; am primit deci cu o adevărată şi netăgăduită 
plăcere invitaţia Domniei voastre, de a lua parte la şedinţa de azi şi 
-de a prezida la distribuirea premiilor, prin cari se încoronează munca 
şi talentul. 

Dacă ieau acuma locul de onoare ocupat un lung şir de ani de 
Augustul Meu predecesor, vă mărturisesc că sunt două sentimente 
opuse ce se luptă în inima mea. Cu jale mă gândesc la aceia, a căror 
trecere într’o lume mai fericită a lăsat goluri dureroase în rândurile 
acestei societăţi de învăţaţi şi cari, cu inima- lor caldă şi patriotică, 
închinaseră o mare parte .a muncii lor Academiei Do mâne, contribuind 
astfel nu puţin a-i face un nume de onoare între societăţile ştiinţifice. 

Cu cuvinte calde aţi reamintit, Domnule Preşedinte, pe marele 
Rege, Care fusese sufletul acestui institut cultural, şi care ca Protector 
mărinimos luase parte activă la lucrările ei, cu graiul şi cu pana. Să-mi 

fie îngăduit Mie, succesorul Lui, de a-mi opri pentru o clipă gândul 
meu in faţa unui alt fiu al ţării, care ca .om de Stat fusese un sfetnic- 
înţelept şi un prieten credincios al Marelui Rege. 

In activitatea sa politică, el a avut drept deviză: „Salus rei 
publicae suprema lex‘. Principiul călăuzitor în lunga lui şedere pe 
pământ îi fusese convingerea, că adevărata valoare a vieţii constă în 
munca încordată, că numai acela merită cinstea oamenilor care pune 
cunoştinţele şi puterile sale în serviciul obştesc. 

Pentru dânsul cea mai mare satisfacţie era de a munci şi a- 
produce cu suflet înalt, cu inimă curată, cu conştiinţă nepătată. 

Mie, Regelui - său, să-mi fie permis să profit de întâia ocazie 
pentru a închina aceste cuvinte de recunoştinţă vechiului şi credinciosului 
prieten, D. Sturdza,' care fusese atâta timp Secretarul general al 
Academiei. 

Sunt convins că tălmăcesc prin aceasta şi sentimentele onoraţilor 
mei colegi. 

Insă nu este momentul de a plânge pe aceia cari nu mai sunt; 
muncă lor, activitatea lor, firea lor, să ne fie nouă, generaţiei de astăzi 
şi celei de mâine, un imbold pentru nouă muncă, nouă activitate. 

Mă găsesc dar şi cu sentimentul de bucurie plină de nădejde în* 
mijlocul D-voastre pentru întâia dată ca Protector şi Preşedinte de 
onoare, şi vă aduc cu acest prilej mulţumirile Mele călduroase pentru 
demnitatea ce Mi-aţi oferit. 

In aceste zile de grele griji şi de uriaşă răspundere, mi-a fost 
o adâncă mângâiere sufletească, când am aflat că sesiunea anuală de- 
estimp a fost inaugurată prin proclamarea Mea ca Protector şi Pre¬ 
şedinte de onoare, şi încă prin o rezoluţiune cu totul gingaşă, aceea 
de a primi pe Regina, prea iubita Mea soţie, între membrii de onoare. 
Mândră de această nouă' demnitate. Ea asistă azi pentru prima oară. 


- 13 — 


www.dacoromanica.ro 


-de drept, la şedinţa acestui învăţat corp, şi prin Mine Ea vă aduce 
vouă, noilor Ei colegi, adânc simţită Sa recunoştinţa. 

Una din cele mai înalte podoabe ale unei femei netăgăduit este 
cultul frumosului; el înalţă sufletul şi purifică mintea; şi blagoslovită 
este fiinţa care a primit dela natură darul de a tălmăci altora con- 
-cepţia frumosului prin pensulă sau prin pană. 

Poeta pe Tronul ţării, pe care cu fală Academia o numără între 
membrii ei de onoare, Regina Carmen Sylva, a călăuzit pe nepoată, 
cu dragostea unei mame, pe potecile înflorite ale gândului poetic şi 
ale frumosului -şi Ea a îndemnat-0 să dea la lumina ceeace de mult 
luase formă în sufletul şi în mintea Soţiei Mele. 

Ultimul imbold însă, pentru a picta şi cu pana, I l-a dat dra¬ 
gostea ce-i umpîe inima pentru frumuseţile scumpei noastre ţări. 

Ea a înţeles farmecul iernii,. când giulgiul tainic al zăpezii acopere 
munţii şi şesurile noastre. Ea s’a înveselit cu natura întreagă, când 
jprimăvara îmbracă câmpiile noastre cu haina lor cea înflorită de 
mireasă. Apusul soarelui al serilor de vară, când scaldă holdele cu 
razele lui aurii, face să vibreze şi în inima Ei acorduri calde. Pacea 
toamnei, când Cel-de-sus revarsă purpura pe. frunzele codrului. Ii 
vorbeşte de dor împlinit şi de linişte sufletească. Mai sunt şi cântecele 
noastre populare, este sufletul sănătos şi plin de vieaţă ce-I găsim în 
poezia şi filozofia poporului nostru, ce au împins-0 a înlocui pensula 
■cu pana, şi de aceea am salutat cu atâta plăcere numirea Reginei ca 
membru onorar al Academiei. 

In anul 1890, când am fost primit în sânul Academiei, bătrânul 
Ivogălniceanu,' atunci preşedintele ei, Mi-a adresat următoarele cuvinte: 

«Noi bătrânii ne ducem, dar salutăm pe junele Principe, ale 
cărui forţe ne vor întineri în restul zilelor noastre şi vor îmbărbăta 
ia muncă pe cei‘cari rămân în urma noastră». 

Eu unul n’am uitat cuvintele acestui mare om de Stat şi de 
litere, şi dacă interesul viu şi necurmat ce-1 port şi voiu purta mereu 
acestui institut de înaltă cultură, poate contribui a vă îndemna la o 
activitate necontenită şi o muncă încordată, aş saluta cu mare mul¬ 
ţumire, dacă tinerele elemente, cari închină forţele lor studiului ştiinţific, 
ar deveni demnii urmaşi ai genşraţiunilor cari au pus temelia Aca¬ 
demiei şi cari au clădit-o, până a ajuns locaşul frumos, sub al cărui 
acoperiş se întrunesc bărbaţii de ştiinţă din toate colţurile unde răsună 
frumoasa şi mult duioasa limbă română. 

' Să lucrăm deci necontenit cu gând curat pentru desvoltarea tot 
mai largă a Culturii neamului; să nu cruţăm nici timp, nici muncă 
pentru a cunoaşte cât mai amănunţit istoria lui — călăuză nepreţuită 
pentru a ne cunoaşte pe noi înşine; — să cultivăm, să păstrăm cu 
sfinţenie şi gelozie limba noastră, să ne îndeletnicim a-i da în scrierile 
noastre şi în vorbire chipul cel mai curat; să ne ferim de străinisme, 
în locul cărora vom găsi în bogata comoară a limbii, vorbe româneşti. 

Lucrând astfel, nu numai că facem operă culturală, împlinim şi 
un act de patriotism. 

Academia are frumoasa menire de a da pilda cea bună în această 
privinţă. 

Dar şi ştiinţa adevărată, ştiinţa de care deja Confucius spunea 
într’una din maximele lui, . că nu cunoaşte hotare, ştiinţa care nu 
cunoaşte etate şi nici numără ani, căci trăeşte fără sfârşit, găsi-va, 
sunt sigur, ca totdeauna, aşa şi în viitor, limanul ei sfânt sub aripele 
materne ale Academiei. 

Ca instituţia noastră să propăşiască mereu înainte, şi pe câmpul 
acesta atât de vast, să ajungă a fi un adevărat focar ştiinţific, care 
să răspândiască razele lui binefăcătoare şi departe peste hotarele 
noastre, — aceasta este una din cele mai dulci urări ale Mele. 

Ca fiecare om, ca fiecare popor, aşa şi fiecare instituţie trebue 
să aibă înaintea ochilor şi înaintea minţii un ideal. Ştiu bine că 
idealul, când e vorba de ştiinţă, rămâne totdeauna o dorinţă, dar prin 
muncă încordată, tot vom putea ajunge până la un înalt grad de 
perfecţie şi mi se pare că, faptul că invenţiunile, descoperirile nouă, 
ne deschid nouă orizonturi, ne arată căi nouă de cercetare, fac ştiinţa 
atât de atrăgătoare, şi ne împing mereu înainte, nepermiţându-ne să 
ne oprim la jumătate drum. 

Publicaţiunile Academiei, pe cari le urmăresc cu mult şi viu 
interes şi din cari un număr important are o valoare reală, îmi sunt 
cea mai sigură chezăşie, că ne găsim pe o cale bună şi că buna 
voinţă nu lipseşte; totuş nu vă zic astăzi cu Propertius: «In magnis 
et voluisse sat est»; cine urmează această maximă a prietenului lui 


Ovidiu, se opreşte pe drum, şi noi a ne 1 opri nu voim. 

Deci, mereu înainte în opera noastră şi atuncea rodul muncii nu 
va întârzia să se arăte într’o lumină strălucitoare. Sprijinul Meu vă 
este asigurat. 

încă odată vă mulţumesc, scunzi Colegi, pentru primirea căl¬ 
duroasă ce Ne-aţi făcut, Reginei şi Mie, şi felicit din inimă pe noii 
premiaţi, sfătuindu-i să nu se odihniască pe laurii culeşi, ci din contră 
să considere succesul câştigat ca un puternic îndemn pentru nouă 
activitate tot mai rodnică. 


Şedinţa deln 29 Mai 1915,- 

Cuvântare 

la Academia Română. 


J—Vvenimentele răsboinice ne-au împiedicat să prăznuim, aşa cum 
am fi dorit, în anul 1916, jubileul Academiei Române. O putem face 
azi, cu inimă recunoscătoare către Pronia Cerească, când visul atâtor 
generaţii de vrednici Români s’a înfăptuit. Am venit dar, cu deosebită 
bucurie, în mijlocul Domniilor-voastre, împreună cu Regina şi Princi¬ 
pele Moştenitor, ca după aceşti ani de lupte grele şi mari să reluăm 
firul însemnatelor preocupări de cultură ale Academiei Române, săr¬ 
bătorind roadele unei activităţi de jumătate de secol. 

In lupta sfântă pentru unirea tuturor Românilor, Academia 
Română şi-a avut partea ei importantă pe terenul cultural; de aceea 
izbânda Ţării este şi izbânda ei. Când, din imboldul lui N. Creţulescu 
şi al lui C. A. Rosetti, s’au pus bazele societăţii literare cu scopul 
de a se ocupa mai ales de limba şi literatura română, alegerea întâilor 
membri ne arată gândul de înalt patriotism ce a călăuzit generaţia 
din 1866, care, bine încredinţată că numai pe baza unităţii de limbă 

şi cultură se poate clădi trainic viitorul unei naţiuni, a reunit în 
cercul restrâns al viitoarei Academii pe bărbaţii luminaţi din toate 
ţinuturile româneşti, şi astfel România Mare de azi îşi găsia 
de o jumătate de secol patria comună sub acoperişul tânărului 
aşezământ. 

Aruncând privirile asupra istoriei noastre, rămânem uimiţi cum 
neamul românesc a putut ieşi biruitor din atâtea greutăţi, din atâtea 
primejdii, şi cum n’a fost înghiţit de prăpastia ce adeseori se deschidea 
în drumul lui. Citind şi recitind'' însă' poezia populară găsim clieea 
acestei extraordinare puteri de împotrivire. In doinele şi cântecele lui 
se oglindeşte toată dhrerea acestui popor, ’ care cu atâta trudă s’a luptat 
cu vremurile întunecate ce stânjeniau zborul lui spre soare, dar în 
•clipele de cele mai negre restrişte, tot din poezia populată trăgea 
nădejdea într’un viitor mai fericit; în ea găsia forţe nouă cari îl 
îmbărbătau în lupta uriaşă 'pentru existenţa. In ea se putea citi, ca 
într’o carte deschisa, toată gândirea, toată simţirea, întreaga filozofie 
atât de simplă şi totodată atât de adâncă a unui popor care azi, ca 
plugar, trage brazda cea adâncă în_ ogorul său, punând într’ânsa toată 
nădejdea anului, mâine ca ostaş credincios Ţării şi Tronului, făcând 
scut din pieptul' său, luptă şi moare ca un' erou, cu un zâmbet 
pe buze. I-ain urmat la munca paşnică pe. aceşti copii ai unui sol 
roditor şi am admirat răbdarea lor; i-am văzut în luptă şi am bine¬ 
cuvântat avântul lor; dar, când pe front am ascultat doinele lor, atupci 
în inima Mea s’a’ înfipt încă mai tare convingerea nestrămutată că, 
un'popor cate în toiul luptei îşi tălmăceşte cugetul şi simţirea în 
versuri, un atare popor nu poate pieri. Şi multe din aceste poezii, 
culese sub bubuitul tunului, sunt aşa de frumoase ca cugetare şi ca 
limbă, că ele merita sa fie cunoscute mai pe larg. . 

Academia Română, prin menirea ei, chemată să fie păzitoarea 

credincioasă a limbii şi a culturii naţionale, în timpul când înteme¬ 
ietorul Dinastiei atât de strâns legat de institutul nostru ştiinţific, îşi 
închina toată munca pentru câştigarea neatârnării şi clădirea Regatului, 
sprijinit fiind în opera sa de o pleiadă de * bărbaţi luminaţi, dintre 
cari un număr însemnat a fost podoaba acestei învăţate adunări, 
Dumnezeu a binecuvântat munca Domniilor-voastre atât de roditoare 
pe terenul istoric, ştiinţific şi literar. Seminţele aruncate cu credinţă 
şi cu dragoste în ogorul înţelenit al culturii româneşti, în curgere de 
jumătate de veac, şi-au adus rodul însutit. Iar lupta pentru unitatea 
limbii ne-a condus, prin vitejia ostaşului român, la sfărâmarea grani¬ 
ţelor vitrege dintre fraţi şi la întregirea Statului Român în hotarele 
sale fireşti, până la marginile graiului românesc. Doina de jale‘a marelui 
poet Eminescu: 


Dela Nistru pân’la Tisa, 

Tot Românul plânsu-mi-s’a, 

a vrut Domnul să se preschimbe în cântec de vitejie şi biruinţă. Au 
căzut lanţurile cari ne împiedicau mersul liber, s’au prăbuşit hotarele 
cari ne înăbuşiau. Respira-vom în voie şi mai larg, după măsura în¬ 
tregului nostru neam. Dar faţă de acest mare eveniment istoric al 
realizării visului de unire naţională a tuturor Românilor în acelaş Stat, 
şi datoriile noastre se sporesc într’o măsură neînchipuită. Cele mai 
.grele probleme de organizare economică şi culturală ne stau înainte 
-şi, pentru a păşi cu sorţi de izbândă la sănătoasa lor deslegare, se 
-cere mai presus de toate unire în cugete şi liotărîre la muncă fără 
răgaz a tuturor forţelor ce ne-au mai rămas în urma grelelor jertfe 
jale răsboiului. 

Nu mă îndoesc că Academia Română, căreia i-a fost dat să lupte 

cu atâta spor în domeniul paşnic al culturii unitare române, ne va da 
şi în viitor pilda înălţătoare a unirii tutulor la muncă pentru trainica, 
aşezare a României Nouă pe care ne-a dăruit-o Dumnezeu. 


Şedinţa dela 14 Mai 19l9v 


— 20 — 


www.dacoromanica.ro 


Cuvântare 


către Delegaţiunea Academiei Române. 


^^unt adânc mişcat de caldele şi frumoasele cuvinte şi urări, ce-mi 
•aduceţi din partea Academiei Române, cea mai înalta instituţie de 
•cultură românească, aceea care de atâtea decenii, neîntrerupt şi fără 
preget, chemând la sânul ei elementele culturii româneşti ce trăiau 
‘Sub stăpâniri străine, a întreţinut în inimile lor veşnic vie şi neşo¬ 
văitoare scumpa şi sfânta speranţă, că va sosi odată ziua împlinirii 
idealului de întregire a neamului românesc. 

Azi, când acest ideal s’a înfăptuit, rolul Academiei Române nu 
a încetat’ tot ei îi rămâne cea mai mare parte a sarcinei de a lucra 
la desăvârşirea, la consolidarea- acestei întregiri a neamului, prin uni¬ 
ficarea culturii româneşti, prin înlăturarea diversităţilor de gândire, ce 
•dominaţiunile străine au impus elementelor româneşti de sub stăpânirea 
lor, spre a le stăpâni mai cu înlesnire. 

Nu mă îndoesc o clipă că Academia Română îşi va îndeplini 
.această misiune cu aceiaşi pricepere şi cu aceiaşi râvnă, cu care a 

muncit pentru pregătirea înfăptuirii celor de azi. Cât despre mine?, 
ştiţi ce caldă iubire port în inima Mea Academiei Române. Yă încre¬ 
dinţez că-i voi păstra şi în viitor întreaga mea iubire şi că voiu face 
tot ce-mi va sta în putinţă pentru a o ajuta la greaua, însemnata şi- 
preţioasa operă ce va avea de îndeplinit. 


Şedinţa doi a lb Ianuarie 1920. 

Cuvântare 


la Academia Română. 


S imt totdeauna o vie plăcere când mă pot găsi în mijlocul 
Domniilor-V oastre. 

, Intr’o serie de şedinţe Academia a sărbătorit memoria lui Alexandri 
a marelui nostru poet, care, tălmăcind în versurile sale inima şi gândul 
poporului nostru, a făcut ca el să fie cunoscut şi peste graniţe. Aca¬ 
demia va mai închina o şedinţă memoriei acelor membri, cari se odihnesc 
pentru vecie într’o altă lume. Dacă nu pot lua parte la aceste pioase 
manifestări, totuşi, în gând depun şi eu o cunună de lauri pe mor¬ 
mântul acestor dispăruţi. 

Am ţinut să viu astăzi, împreună cu fiul Meu, căruia I-aţi făcut 
deosebita cinste a’l alege ca membru onorific al acestei înalte institu- 
ţiuni culturale, ca să asist la şedinţa în care comemorăm pe Tudor 
Vladimirescu, acest mare erou naţional. 

Eşit din pătura cea mai sănătoasă a ţărănimii române, Tudor 
Vladimirescu este întâiul care, în timpuri întunecoase a deşteptat spi- 

ritul naţional şi a fost iniţiatorul acelei mişcări, ale cărei consecinţe 
— neprevăzute poate de dânsul — au fost toate evenimentele mari, 
cari s’au perindat în vieaţa Ţării, până ce am ajuns în zilele noastre 
la înfăptuirea unităţii noastre naţionale. 

Mă folosesc de acest prilej spre a vă reînoi sentimentele Mele 
de dragoste pentru Academie şi viul interes cu care urmăresc luerăi’ile 
ei, sentimente ce am moştenit, ca o plăcută datorie, dela neuitatul Meu 
Unchiu şi pe care sunt sigur că şi fiul Meu le va păstra atunci când, 
odată, el va ocupa scaunul ce’l ocup aci. 

Din tot sufletul fac cele mai calde urări pentru prosperitatea 
Academiei Române. 


Şedinţa dela 5 Iunie 1/121. 

'Cuvântare 

la, punerea pietrii de temelie a palatului 
Universităţii din Iaşi. 


w!>unt fericit că Majestatea Sa Eegele, prea iubitul Meu Unckiu, 
M’a însărcinat ca în numele Lui, să preşed această serbare naţională. 

Este o adevărată sărbătoare ori de câte ori se ridică sau se sporeşte 
un aşezământ de cultură; sărbătoarea, însă, este îndoită pentru Noi 
când ea se face în a doua Capitală a Ţării, în oraşul în care nădăj¬ 
duim că, de aci înainte ne vom putea găsi adesea; în oraşul care, spre 
îndeplinirea ursitei neamului românesc, jertfit-a desigur şi interesele sale. 

Jertfa însă nu a făcut laşul mai puţin priincios ca să fie şi el un 
•centru de viaţă sufletească a României. Linpotrivă. Adevărat oraş 
universitar, în el se poate întemeia acea lume de gândire curată şi 
senină în care mintea omenească, vecinie însetată după lumină, clădeşte 
pentruca iar să clădiască, măreţe concepţii, cari sunt podoaba cea mai 
scumpă a neamului omenesc. 

Universitatea, al cărei falnic palat îl înălţăm astăzi, este deja urr 
vechiu aşezământ în această Ţară. Fără a mai aminti începuturile pe¬ 
cari ar trebui să le răscolim în toată istoria vremurilor trecute, sunt 
60 ani de când ea a fost desăvârşit alcătuită cu caracterul de învă¬ 
ţământ superior şi general pe care, de atuncea încoace, nu l-a mai 
perdut. 

Desigur au clădirea, ori cât de măreaţă, face meritul unei şcoale. 
Munca încordată şi dragostea adevărului, acea flacărtţ nemistuită care- 
însufleţeşte pe şcolar şi pe învăţător, au făcut să iasă descoperiri mi¬ 
nunate şi frumuseţi neperitoare din cele mai smerite lăcaşuri. Dar, în 
vremurile noastre şi cu desvoltarea ştiinţelor experimentale, clădirea 
înzestrată cu toate trebuincioasele ştiinţei, are şi ea partea ei însemnată 
în răspândirea şi propăşirea culturii. 

Gândul d’a înălţa acestei Universităţi un palat vrednic de dânsa 
nu este nou. La întruparea lui au lucrat multe sârguinţe, multe bune- 
voinţe. Astăzi el se -lăptueşte, şi ziua în care nădăjduim să sărbătorim 
desăvârşirea lui nu este departe. 

Regele este sigur că din acest palat, în care se vor despica tainele 
ştiinţei şi se vor propovădui cu înţelepciune adevărurile neperitoare, cari 
sunt temelia neclintită a Statului, toate împodobite cu acel cald patrio¬ 
tism fără de care viaţa nu are preţ, vor eşi noile generaţii oţelite pentru 
marea menire dăruită acestei Ţări. 

Cu noile generaţii, într’Q zi — şi rog pe Cel A-Tot-Puternic ca 
acea zi să vină cât mai târziu — voi avea şi Eu să aduc prinosul 
Meu de muncă pentru întărirea, înălţarea şi propăşirea scumpei noastre 
Românii. 


28 Mai 1893. 

.Cuvântare 


la inaugurarea Universităţii româneşti 

din Cluj. 


c u adâncă mulţumire sufletească am răspuns la invitaţia de a asista, 
la sărbătoarea de azi; am considerat ca o datorie plăcută pentru Re¬ 
gina şi Mine de a prezida la inaugurarea Universităţii române din 
Cluj în ziua solemnă când un nou duh îşi face intrare în aceste ziduri. 

Salut cu vie plăcere între oaspeţii noştri pe savanţii reprezentanţi 
aî Universităţilor străine şi pe acei ai Universităţilor şi instituţiunilor 
ştiinţifice din ţară, cari prin prezenţa lor au vrut să arate dragostea 
frăţească ce o simt faţă de tânăra lor soră, aducându-i urări calde şi 
simpatia lor îmbărbătoare pentru viitor, dând astfel acestei serbări 
culturale un caracter de solemnitate deosebită. 

Un frumos obiceiu din- vechime cerea celui ce avea să vorbiască 
într’o ocazie solemnă, să : şi înceapă cuvântul cu o binecuvântare: sit 
orator antequam dictor. 

Socotesc că rare ori acest nobil sfat a fost mai potrivit ca în 
Împrejurarea de faţă. 

Ca un curat prinos al inimilor noastre recunoscătoare, ridice-se 
dar, duioasă şi smerită, închinăciunea noastră către vestitorii, înainte- 
mergătorii şi făuritorii acestei zile de glorie; către slăviţii şi din veac 
adormiţii mucenici ai neamului acestuia, ştiuţi şi neştiuţi, mari şi mă¬ 
runţi, ca şi către acest nemuritor sobor de morţi ai răsboiului din 
urmă. Căci dacă bucuria de astăzi e numai a noastră, a celor rămaşi, 
meritul e al lor, al celor duşi, al tuturor; dela Mihai, izbăvitorul 
dintru’nceput, dela marii ostaşi ai gândului şi faptei româneşti de aici, 
străjeri neadormiţi ai limbii şi legii, până la cel de pe urmă cioban 
şi plugar sărac, cari au păstrat cu îndărătnicie patrimoniul • naţional, 
toţi, dar absolut toţi, au partea lor în opera de astăzi, în strălucita 
minune a României Mari, în hotarele Daciei Traiane, pe cari nu le-a 
fost hărăzit s’o vadă, dar care, fără truda şi jertfa lor de fiecare clipa, 
n’ar fi fost cu putinţă. 

Când viteaza Mea armată s’a aruncat peste munte, ea a putut 
-găsi astfel în energia poporaţiei şi în conştiinţa ei de neam sprijinul 
moral ■ necesar biruinţii; iar când pe urma oştilor biruitoare au des¬ 
călecat dascălii şi cărturarii regatului Meu, ei au aflat nestinsă vatra 
de foc sacru pe care românimea ardeleană — vestala credincioasă — 
îl păstrase prin veacuri. 

Cuvine-se dar, cu adevărat, să-i unim pe toţi în aceeaş binecu¬ 
vântare astăzi, împreună cu vitejii cari cu sângele lor generos, au scris 
şi pecetluit, după datină, hrisovul stăpânirii noastre veşnice prin aceste 
mândre ţinuturi. Binecuvântat şi slăvit în veac fie numele lori 

Rod al aceloraşi străduinţi e şi Universitatea română, pe care o 
inaugurăm astăzi aici. 

Aici, în acest oraş, care sub stăpânirea de ieri ajunsese centrul 

concepţiei maghiare în Ardeal, fosta Universitate ungurească, întemeiată, 
în bună parte şi cu banul românesc, şi de formă cu cele mai dulci 
făgăduinţi de toleranţă — cursurile erau să fie paritetice — a devenit 
în curând focarul gândirii maghiare exclusiviste faţă de orice alt sen¬ 
timent naţional. Nicăieri, poate, nu s’a simţit mai nemilos pumnul 
stăpânirii trecute pe sufletul românimii, ca in Clujul unguresc cu 
Universitatea lui. 

Dumnezeu însă n’a îngăduit ca această unealtă crudă să-şi vadă 
scopul îndeplinit. Şi iată, prin voinţa acelor puteri misterioase, cari 

pot fi întârziate dar nu zădărnicite, se desface astăzi, ca un semn 

luminos al idealului nostru înfăptuit, templul senin al învăţăturii şi 
iubirii de patrie, Universitatea românească a Clujului românesc. 

Ieri încă, datoria către neamul românesc era desluşită: înfăptuirea 
unirii naţionale. Astăzi, prin mărirea teritoriului şi prin înglobarea în 
Statul român a unui însemnat număr de cetăţeni, cari, aparţinând altor 
neamuri, reclamă dreptul de a trăi pe pământul care i-a născut, pro¬ 
blemele politice, sociale şi economice au crescut mult şi în aceiaşi 

măsură s’au înmulţit îndatoririle tuturor acelora cari sunt chemaţi a 
juca un rol în vieaţa Statului. 

Nu numai după forţa brută sau după numărul baionetelor, nici 
după întinderea teritoriului, se măsoară puterea unui Stat modern, ci 
mai cii seamă după gradul culturii sale intelectuale. 

Prin ştiinţă şi lumină, putem numai' întări prezentul şi pregăti 
temeliile unui viitor rodnic. 

Precum în ordinea vieţii materiale spiritul pune în mişcare ma¬ 
teria, asemenea şi în ordinea vieţii sociale forţa unei naţiuni creşte prin 
impulsiunea desvoltării sale morale. Şi cine oare poate da această im- 
pulsiune mai eficace decât creerul unei naţiuni: Universitatea. 

Cuvântul Universitate — Omnium scientiarium universitas — ne* 

■spune menirea ei. îmbrăţişând tot domeniul gândirii, la ea, ca la un 
izvor nesecat, aleargă tineretul studios ca să-şi potoliască setea sa de 
lumină şi de ştiinţă, şi cu cât ea se va ridica mai sus pe aripile lu¬ 
minoase ale cugetării, cu atât mai bogat, mai limpede şi mai binefă- 
•cător va curge acest izvor. 

Astfel apare în vieaţa Statului Universitatea în puterea rolului 
-ei atât de înalt, atât de nobil, nu de a scoate un număr cât mai mare 
de titraţi — nu cantitatea, ci calitatea este factorul important — ci de 
a forma generaţii de oameni de caracter, însufleţiţi de vederi largi, 
pătrunşi de iubire de Patrie şi de dragoste de învăţătură şi de muncă, 
dornici de a pune energia şi capitalul lor de ştiinţă în slujba acestei ţări. 

Am ferma convingere că tânăra Universitate română, ai cărei naşi 
suntem astăzi, va şti să răspundă în viitor tuturor aşteptărilor Mele. 
Aşezată într’o ţară în care diferitele naţionalităţi au trăit fiecare vieaţa 
*lor proprie culturală şi intelectuală, în raport cu aspiraţiunile etnice 
şi cu puterile lor civilizatoare, ea are frumoasa menire de a deschide 
uşile sale tuturor acelora cari au dorinţa să se^ încalziasca la razele 
luminii ei arzătoare, dovedind lumii întregi că în România întregită 
ştiinţa nu face deosebire, cărui neam aparţine tânărul studios; cu aceeaş 
•dragoste îi va primi pe toţi sub aripile ei materne. 

închinat adevărului, pe căi de dreptate — singurele cari duc la 
concordia între diferitele seminţii ale lumii — acest aşezământ de înaltă 
cultură va putea fi de folos neamului şi umanităţii, cinstindu-se şi 
cinstindu-ne deopotrivă prin munca sa ştiinţifică. 

Iar ca un semn vădit al preţuirii şi iubirii Mele faţă de el şi faţă de 
ţinutul care îl adăposteşte, am hotărît, în amintirea acestor serbări, 
a dărui un fond de 400.000 lei, a căror dobândă se va întrebuinţa 
pentru înfiinţarea pe lângă această Universitate a unui Institut pentru 
studiul istoriei române , atât de vitreg tratată sub stăpânirea trecută. 

Urările călduroase pentru un viitor strălucit şi pentru propăşirea 
pe calea adevăratei ştiiDţe, ce fac astăzi pentru noul aşezământ naţional 
de înaltă cultură, le cuprind în cuvintele ce zic din tot sufletul: Vivat, 
floreat, crescat alma mater Clusiensis ad scientiae honorem Patriaeque 
■saliitem ! 


1 Februarie 192U. 

Cuvântare 


la masa ceremonială dată cu prilejul inaugurării 
Universităţii din Cluj. 


D upă înălţătoarea serbare la care am asistat azi dimineaţă sub 
acoperământul noului templu român al culturii- şi ştiinţii, simt o ade¬ 
vărată plăcere sufletească de a vă exprima viile Mele mulţumiri pşntru 
cuvintele calde cu cari ne întâmpinaţi aici pe Regina, pe Mine şi pe 
Familia Mea şi de a aduce prinosul Meu de recunoştinţă tuturor acelora 
cari au contribuit la frumoasa ei reuşită. 

Au alergat la serbarea de azi oameni de ştiinţă, dascăli şi căr¬ 
turari deopotrivă, cum îi numiau strămoşii noştri, pentru a aduce pri¬ 
nosul lor de dragoste. Am ascultat cu recunoştinţă urările aduse de 
solii naţiunilor amice şi pe cele ale reprezentanţilor vechilor Universităţi, 
cari în cursul veacurilor s’au ridicat sus pe cerul ştiinţii, trimiţând 
razele luminii lor peste mări şi peste ţări. 

Tuturora le zic, aci pe pământul în veci românesc, bine aţi venit, 

şi le exprim bucuria şi recunoştinţa Noastră pentru manifestările lor 
de cordială simpatie. 

Când o fiinţă îşi face intrarea în vieaţă, multe sunt urările ce i 
se aduc. In timpurile vechi se consultau augurii pentru a deduce din 
semne sacre viitorul noului cetăţean. Am auzit multe glasuri tălmăcind 
sentimentele de bucurie şi nădejde, am ascultat cu deosebită mulţumire 
făgăduelile îmbucurătoare atât din partea diriguitorilor acestui aşeză¬ 
mânt de înaltă cultură, cât şi prin interpretul tineretului, care, cu focul 
sacru al vârstei lui, se aruncă plin de nădejde în braţele larg deschise 
ale învăţăturii. Putem spune cu- toată încrederea că horoscopul este cât 
se poate de prielnic noului membru al marei lumi a ştiinţii. 

Prăznuim astăzi o zi de curată bucurie naţională română, dar în 
acelaş timp o serbare a ştiinţii, a acestei fiice eterne a luminii, care 
în sborul ei întinde aripile sale peste Univers, neţinând seama nici de 
neamuri, nici de hotare. 

Ştiinţa şi geniul dacă se adapă la isvoarele unei culturi naţionale 
păstrându-şi cu mândrie în cursul evoluţiei lor baza naţională şi ca¬ 
racterul lor, propriu ţării unde s’a născut, eundo crescunt, şi fiind 
productul luminii şi purtătorii ce pătrund ca razele soarelui până la 
cele mai ascunse colţuri, ca şi ele devin patrimoniul Universului. 

Fie ca şi aici în Clujul românesc, cultura latină să ajungă să 
uniască în acelaş sbor şi iubirea înfocată de patrie şi razele luminii 
ştiinţii cari să se reverse departe, până peste hotarele noastre. 


1 Februarie 1920, 

Cuvântare 


la Cercul studenţesc „Petru Maior“ 
din Cluj 


\_m ţinut Fă viu astăzi în mijlocul vostru, pentrucă voi înfăţişaţi 
viitorul mândru al Ţării, după un greu trecut plin de restrişte pentru 
■chinuitul nostru neam, dar şi de învăţături de mare preţ şi de aspră 
oţelire în lupta vieţii. 

Salut în voi viitorul acestei Ţări, care ni se arată sub o lumină 
aşa de frumoasă şi de plină de făgăduinţa 

Un neam care ştie să preţuiască pe bărbaţii cari au lucrat cu 
•toată inima pentru înfăptuirea zilelor măreţe ce le trăim, un neam 
•care a dat dovezi de cea mai desăvârşită vitalitate, cum rare ori se 
vede în istoria popoarelor; un astfel de neam are în sine chezăşia 
„sigură a strălucirii viitorului său, viitor pe care voi sunteţi chemaţi 
.a-1 făuri. 

Ţara are încredere în inimile voastre pline de abnegaţiune şi vede 

în voi pe vrednicii conducători de mâine, cari, strânşi uniţi în jurul 
Fiului Meu, veţi urma pilda bărbaţilor, cari clădind llomânia de uri, 
ne-au dat llomânia de azi. 

Dacă idealul nostru sfânt a fost înfăptuit în mare parte, ne mai 
rămâne a duce la îndeplinire transformarea şi consolidarea noastră in¬ 
ternă. Fără patriotismul curat, fără muncă încordată, fără respectul de 
ordine şi autoritate şi fără credinţa în Dumnezeu, nu se poate înfăptui 
nimic mare. 

Inima caldă şi entuziasmul cu cari am fost întâmpinat aci sunt 
o dovadă vădită că gândul şi dorinţa noastră se vor izbândi. 


2 Fi'lu uarie 11)20. 

Cuvântare 


la inaugurarea Universităţii din Cernăuţi 


1~^ )upă înălţătoarea serbare a inaugurării Universităţii surori din 
Cluj, am aşteptat cu deosebită bucurie prilejul de a-mi îndeplini şi 
faţă de Universitatea din Cernăuţi aceeaş plăcută datorie, prezidând 
împreună cu Regina şi cu Principele moştenitor, inaugurarea cursurilor 
acestui înalt institut cultural, care prin revenirea Bucovinei la şanul 
patriei mame a îmbrăcat o haină nouă potrivit trebuinţelor naţionale 
ale Statului Român. Dar temelia care este căutarea luminii şi cerce¬ 
tarea adevărului rămâne, neclintită şi ştiinţa împodobită de aci înainte 
cu haina românească îşi urmează necontenit cu aceeaş râvnă sborul 
spre sfere tot mai înalte şi noi o urmărim cu aceeaş necurmată 
dragoste. 

De aceea, în aceste timpuri de mari frământări economice şi 
sociale, salut cu deosebită plăcere acest prilej care ne permite să ne 
adunăm noi cârmuitorii ţării şi ai culturii şi să ne îndreptăm cugetul 
nostru la menirea celor mai înalte aşezăminte de învăţătură cari în- 

fâţişează, pe deasupra sbuciumărilor vieţii de toate zilele, năzuinţa 
eternă a minţii omeneşti către progres şi adevăr. 

Precum trupul rămâne o materie inertă şi nefolositoare fără 
puterea conducătoare a creerului, tot astfel viaţa economică şi socială 
a unui Stat este lipsită de forţa diriguitoare dacă n’ar avea la cârmă 
în toate domeniile minţile luminate ale naţiunii; iar lumina ne vine 
dela Universitate, căci aici se pregătesc conducătorii tuturor ramurilor 
de producţiune. Şi tot de aci, pe căi spinoase şi îndelung răbdătoare, 
,pornesc cercetările pentru descoperirea şi utilizarea nouilor forţe cu¬ 
cerite dela domeniile necunoscutului. Acei cari având ochii aţintiţi 
numai la activitatea practică şi imediată se întreabă ce folos poate 
ieşi din lucrările de ştiinţă pură, uită că dacă nu s’ar cerceta tainele 
naturii cu îndărătnicie şi din iubire de ştiinţă, ne-am învârti mereu 
în cercul restrâns al rutinei, precum prea lesne uită lumea de rând 
cui se datoresc atâtea descoperiri şj invenţii ajunse acuma la îndemâna 
şi spre folosul tuturor. Munca .intelectuală cheltuită la studiarea până 
în cele mai mici amănunte în orice direcţiune se răsplăteşte mai curând 
sau mai târziu cu foloase practice de interes obştesc. Să cinstim dar 
după cuviinţă această muncă isvorîtă din tot ce este mai înalt în 
firea omenească. 

In aceste clipe cari pentru Universitatea din Cernăuţi sunt o 

serbare de înaltă bucurie în onoarea ştiinţei şi a studiului, să nu 

* 

supunem unui cuget critic ceeace a fost aci înainte de azi, să nu 
îngăduim unei umbre să întunece veselia momentului. Trecutul aparţine 
istoriei, să îndreptăm deci privirile noastre cu încredere spre viitor, 
Totuş şi în trecut era în fosta Universitate un colţ de unde raze 
luminoase s’au răspândit şi asupra României de ieri. Xu sunt puţini 
preoţii şi vlădicii din' vechiul Regat cari s’au întors dela Cernăuţi în 
ţara Românească cu un„ capital bogat de învăţătură creştinească predată 

şi în limba strămoşească, şi aşa facultatea teologică greco-ortodoxă 
este lanţul care leagă trecutul cu prezentul'. 

Să nu uităm însă pentru viitor că nimic nu se poate face viu 
şi trainic în viaţa unui Stat decât pe temelii naţionale, şi de aceea, 
pe lângă munca ştiinţifică de ordin general, o preocupare deosebită 
a studiilor înalte universitare trebuie să fie cunoaşterea ţării şi a 
poporului său. Şi într’aceasta, uşoară şi plăcută vă este sarcina, pentrucă e 
prea frumos acest cap de ţară şi vrednic poporul care o locuieşte 
dela descălicatul Moldovei, care de aici s’a lăţit până la Nistru, Dunăre 
şi Mare. 

Sunt bine încredinţat că prin activitatea d-voastre veţi scoate la 
iveală şi spori tot ce este frumos şi nobil în sufletul tineretului studios 
si că veţi forma nu numai genoraţiuni cu caracter şi folositoare ţării, 
dar şi cetăţeni credincioşi şi iubitori de patrie. 

Ca un semn al dragostei mele pentru tinerimea universitară bu¬ 
covineană, dăruiesc suma de 200.000 Iei, spre a servi ca prim fond 
pentru ajutorarea culturală a studenţilor meritoşi dela toate facultăţile 
acestei Universităţi, după cum senatul universitar va chibzui mai^bine.. 

Salutând cu dragoste pe toţi profesorii şi studenţii adunaţi la 
această zi de sărbătoare culturală, urez din toată inima: Vivat, florrat r 
crcxcat alma malrr Cernoviciemis. 


21 Ootoinbrii* îft*20„ 

Cuvântare 


la masa ceremonială de la Palatul Metropolitan 

clin Cernăuţi. 


X n numele Reginei ca si al Meu, aduc viile Mele mulţumiri pentru 
călduroasa primire ce Ne-a fost făcută la serbarea de azi dimineaţă 
din partea Universităţii române din Cernăuţi. Este încă vie în mintea 
şi în inima Mea amintirea zilelor frumoase ce am petrecut în luna 
Mai în mijlocul nouilor Mei supuşi depe pământul acesta presărat de 
urmele vechii stăpâniri moldoveneşti din timpurile Slăviţilor Yoevozi 
cari au fost fala istoriei naţionale. Yă puteţi deci închipui cu ce mare 
bucurie am venit astăzi pentru a prezida cu suflet românesc serbarea 
culturală menită a festatornici pentru vecie stăpânirea Românului 
asupra acestui frumos colţ de ţară, care prin toată istoria lui este 
pământ românesc. 

Faţă de acest pământ locuit de neamuri diferite, Universitatea 
are frumoasa şi înalta menire de a întruni ceeace era separat, de a 


- 39 - 


www.dacoromanica.ro 


netezi asperităţile,' răspândind cu aceeaş căldură razele ei binefăcătoare 
asupra tuturor, căci ce legături pot fi mai puternice decât adăpostirea 
tuturor fiilor aceleeaş glii sub acelaş acoperământ, fără deosebire de 
neam şi de lege, adăpându-se la acelaş isvor de ştiinţă, muncind pentru 
acelaş scop înalt, binele obştesc. Fie ca tânăra Universitate română 
să-şi întindă lumina ei, iubirea adevărului şi dragostea de patrie, peste 
tot ţinutul acesta, în toate părţile, dela palatele bogaţilor până la 
•coliba ţăranului şi să contribue şi ea prin acţiunea sa culturală, ca 
să se resimtă toţi locuitorii din acest «ţinut al fagilor», ca fraţi năs¬ 
cuţi din aceeaş mamă, scumpa noastră patrie română. 

Din vorbirile de azi dimineaţă am dobândit convingerea că atât 
profesorii cât şi studenţimea, înţelegând acest rol de înfrăţire, îşi vor 
pune toată râvna patriotică, tot sufletul lor cald de dascăl şi tot en¬ 
tuziasmul tinereţii, în această nobilă misiune. 

Viitorul se deschide deci înaintea noastră în colori vesele şi să 
•dea Domnul ca opera începută azi să fie binecuvântată de genera- 
ţiunile ce vor urma. 

Cu această fermă convingere ridic paharul Meu pentru propăşirea 
Universităţii din Cernăuţi şi a tuturor membrilor ei. 


24 Octombrie 1020 

Cuvântare 


la solemnitatea desvelirii portretului M. S. Regelui 
în palatul Universităţii din Cernăuţi. 


\^>unt mult mişcat atât de cuvintele calde ce Mi-aţi adresat, cât şi 
■de ideia ce aţi avut de a dezvăli chipul Meu cu această ocaziune a 
«demnităţii inaugurării universităţii din Cernăuţi. 

Aş fi foarte fericit dacă prin figura Mea pusă pe pânză, vă va 
putea vorbi spiritul cu care Eu privesc noua Universitate; spirit de 
■dragoste şi de încurajare; spirit care cunoaşte istoria acestui colţ de 
pământ românesc, care a sângerat mult, pe care s’au purtat lupte 
grele în trecut şi care tot prin lupte grele a fost realipit la Patria- 
Mumă; realipit pentru vecie; realipit prin duhul care a trăit în conş¬ 
tiinţa naţională a acestui popor, care a ştiut să-l păstreze viu timp 
de mai bine de 100 ani, cât a fost sub stăpânire străină. 

Fie ca toţi fiii acestei ţări să înveţe şi să se insufle din acest 

spirit, care este cel mai tare scut în viitor, contra oricărei încercări 
de distrugere a aceia ce prin sânge şi sacrificii a fost zămislit. 

Dacă acest chip al Meu ar putea vorbi în acest sens întotdeauna 
aş fi fericit. ^ 


'_M Octombrie lfl’JO, 

Cuvântare 

la şedinţa Comersului studenţesc 
în Cernăuţi. 


C u o vie plăcere şi adevărată bucurie mă găsesc astăzi aici în 
mijlocul studenţimii, căci îmi amintesc anii mei de tinereţe când şi 
eu am fost student, participând’ cu entuziasmul tinereţii la vieaţa stu¬ 
denţească, la vieaţa aceasta frumoasă, care este bazată pe sentimentul 
de prietenie şi în care se cultivă frumosul şi adevărul, iubirea aproa¬ 
pelui şi înainte de toate dragostea de ţară. 

Multe s’au spus asupra asociaţiunilor studenţeşti şi multe s’au 
criticat; ei bine, prin ele se împinge tineretul la studii serioase şi 
astfel ele sunt o şcoală a disciplinei şi izvorul unei statornice cama¬ 
raderii, care se leagă între confraţi în tinereţe şi dăinueşte până la 
adânci bătrâneţe. 

Ştiu că aşa a fost totdeauna în cercurile studenţeşti ale Uni- 

versităţii din Cernăuţi şi tot astfel să fie şi în viitor, aceasta este 
urarea ce vă aduc azi din adâncul inimii. Şi pentru a da o mai mare 
tărie acestei' urări, să o confirmăm prin obiceiul studenţesc. 


24 Octombrie 1920. 

Cuvântare 


la Societatea Geografică Română. 


1 ^rezidând pentru întâia oară, ca Preşedinte, Societatea geografică 
iau astăzi locul Aceluia, care timp de aproape 40 ani i-a purtat un 
interes necurmat şi a urmărit cu vie mulţumire sufletească desvoltarea 
acestei Societăţi, al cărei întemeietor şi sprijin puternic a fost. 

Dacă nu i-a fost îngăduit să se bucure cu noi de jubileul de 40 
ani âl Societăţii române de geografie, totuşi în cuvintele Lui rostite 
în multe ocazii, spiritul Său a rămas printre noi drept călăuza cea 
mai sigură pentru propăşirea Societăţii şi în viitor. 

Simt astăzi o vie plăcere de a mă găsi în mijlocul D-voastră, 
împreună cu Moştenitorul Tronului, căruia i-aţi făcut o deosebită cinste, 
primindu-1 printre rnembrii onorifici — şi cu adâncă bucurie constat 
eă ne găsim pe o cale sănătoasă de propăşire. 

Lucrările publicate în buletinul anual în anii ce au trecut, au 
caracter din ce în ce mai serios şi mai ştiinţific, contribuind astfel a 

ne cunoaşte mai bine frumoasa noastră ţară, bogăţiile şi resursele ei 
menite a mări clin ce în ce mai mult desvoltarea ei economică. 

Rezultatele îmbucurătoare dobândite până acum prin activitatea 
D-voastră sunt o chezăşie sigură că Societatea geografică nu se va 
-opri pe calea apucată şi va merge înainte tot cu aceiaş râvnă, arătând 
prin lucrările ei mijloacele de a trage folos din câmpul ştiinţific şi 
economic încă neogorît, ce mai zace înaintea noastră. Rin partea mea 
vă pot asigura că voiu urma cu aceiaş interes propăşirea societăţii 
noastre, căreia aparţin deja de un mare număr de ani şi că o voiu 
sprijini şi proteja, aşa cum a făcut Augustul meu predecesor. 

Mulţumindu-vă din suflet pentru cuvintele calde cu care M’aţi 
întâmpinat şi făcând urările cele mai bune pentru o tot mai înflori¬ 
toare propăşire, declar sesiunea deschisă. 


• -J Mai 1»1.1. 

III 

Cuvântări 

la învestituri bisericeşti 

şi 

Hrisovul 

pentru „Biserica Mântuirii” 

Cuvântare 


la învestitura Episcopilor Antim de Râmnic 
şi Teofil de Argeş 


Prea Sfinţite Episcop al Râmnicului 
şi Noului Severin, 


de Sfântul Sinod şi de reprezentanţii naţiunii, eu deosebită 
mulţumire te-am întărit, încredinţându-ţi după vechile datine cârja 
episcopală ea semn văzut al puterii duhovniceşti. 

Cunosc munca folositoare ce ai desfăşurat ca Vicar al Mitropoliei 
Moldovei, precum şi râvna pentru tipărirea şi răspândirea vechilor 
noastre cărţi bisericeşti şi sunt sigur că vei duce şi în vechea şi în¬ 
semnata Eparhie a Olteniei o rodnică solie de muncă pentru întărirea 
credinţei şi pentru alinarea multelor suferinţi din aceste grele timpuri 

Prea Sfinţite Părinte, 


In ţinuturile de peste Olt vei avea de păstorit o populaţie vred¬ 
nică, însufleţită de un puternic simţimânt religios. Aici au luat fiinţă 
■cele d’intâi mănăstiri, sub aripa cărora s’a născut şi a înflorit cartea 
şi arjta românească. La Mănăstirea Tismana se păstrează cu evlavie 
pomenirea Sfinţitului Nicodim, întemeietorul vieţii mănăstireşti în 
timpul Basarabilor descălicători de ţară. La mănăstirea Cozia odihnesc 
rămăşiţele lui Mircea-cel-Bătrân, alăturea cu ale Teofanei, îndurerata 
maică a lui Miliai Viteazul. Pentru mănăstirea Plurezi această comoară 
de artă a lui Brâncoveanu Voevod, .Regina, împreună cu Mine, avem 
cea mai duioasă dragoste. 

Ţi se deschide, dar, un câmp larg de muncă, pentru ca darurile 
unui trecut aşa de bogat să fie cu sfinţenie, păstrate şi cu dragoste 
sporite în viitor. 


Prea Sfinţite Episcop al Argeşului, 


In urma trecerii din viaţă a Prea Sfinţitului Calist, ai fost ales 
•de glasul Marei Adunări spre a-i fi vrednicul său urmaş. 

Prin munca închinată sfintei noastre Biserici, cu cuvântul şi cu 
fapta, atât ca Archiereu cât şi ca Vicar al • Mitropoliei Ungro-Vlahiei, 
eşti chemat să ocârmueşti frumoasa Eparhie a Argeşului, unde ai 
îmbrăţişat monahismul şi preoţia. 

Prea Sfinţite Părinte, 


La Argeş vei avea în grija Prea Sfinţiei Tale acel măreţ mo¬ 
nument al artei noastre naţionale, unde alăturea de sîăviţii Voevozi 
-din vremile bătrâne se odihnesc rămăşiţele scumpului Meu Unchiu şi 
ale Reginei Elisaveta, Mormântul lor va fi de-apururea pentru po¬ 
porul românesc un simboL de trăinicie a Dinastiei, liber aleasă de 
-dânsul şi cu adâncă dragoste făurită de El, întâiul Rege al României, 
■care a fost chemat de glasul unei naţiuni îndelung sbuciumate şi din 
imboldul unui sentiment de conservare naţională, spre a curma odată 
pentru totdeauna dăunătoarele lupte pentru schimbările de domnie. 


Prea Sfinţiţi Părinţi, 


Plecând, în Eparhiile ce vă sunt încredinţate spre păstorie, sunt 
ssigur că vă veţi înconjura de clerici înzestraţi cu pricepere şi tragere 
de inimă pentru propovăduirea mântuitoarelor învăţături ale Evan¬ 
gheliei şi pentru înălţarea, sufletelor întru îndeplinirea datoriilor ce 
işvorăsc 'din dragostea aproapelui. Astăzi, mai mult ca oricând, Bise¬ 
rica este. chemată să fie părtaşă la munca pentru opera de concordie 
şi de întărire sufletească prin unirea şi înălţarea tuturor inimilor ro¬ 
mâneşti. Atâtea avem de apărat, atâtea sunt de reclădit, atâtea răni 
de vindecat. Şi pentru ca această patriotică operă să se facă pe temelii 
-sănătoase, fără sdruncinări primejdioase şi nefolositoare, este nevoe ca 
păstorii sufleteşti ai poporului să se afle mereu în mijlocul credin- 

cioşilor, cu neadormită priveghere, cercetându-le nevoile şi suferinţele 
şi aducându-le până în cel din urmă sătişor sfatul cel bun, alinarea 
şi încrederea. 

In acest chip, vaza şi însemnătatea Sfintei noastre Biserici na¬ 
ţionale se va înălţa cu o nouă strălucire, ca în vremile de credinţă 
şi mărire. 

Mulţumindu-'vă pentru asigurările de devotament ce-Mi aduceţi 
Mie şi Familiei Mele, vă doresc din inimă o lungă şi fericită păstorie 
şi vă rog să duceţi tuturor poporenilor din Eparhiile Prea Sfinţiilor 
Voastre salutul meu mişcat şi asigurarea adâncei dragoste a întregei 
Mele Familii. 


o Iulie 1018. 

Cuvântare 

la învestitura Mitropolitului Primat Dr. Miron 
Cristea şi întărirea Mitropolitului Yladimir de Repta 
al Bucovinei şi Ignaţiu Papp Episcop al Aradului. 


Înalţi Prea Sfinţiţi Părinţi, 


^Vice în Sfânta Scriptură: 

«Cei ce seamănă cu lacrami, cu bucurie vor secera; mari lucruri 
a făcut Domnul cu noi». 

Şi într’aclevăr mare e ziua aceasta in care fraţii de-o credinţă şi 
•şi de-o limbă, după veacuri de tristă şi nedreaptă despărţire, îşi pot 
lîntiude mâinile spre vecinică unire duhovnicească. 


înalt Prea Sfinţite Părinte, 

înalt Prea Sfinţia Ta fiind ridicat la cea mai înaltă __ treaptă 

a Sfintei Biserici autocefale române, cu vie mulţumire Ţi-am. înmânat 
după vechile datine toiagul arhiepiscopal ca să oblădueşti cu dragoste 
şi îngăduinţă turma ce-Ţi este încredinţată. 

Această veche Mitropolie a Ţării Româneşti, sub ocrotirea căreia 
se aflau şi bine credincioşii fii de peste munţi în timpurile marilor 
Domni munteni, îşi cheamă din mijlocul fraţilor împilaţi până acum 
sub mână străină, pe purtătorul cârjei sale mitropolitane. 

Te poţi mândri, înalt Prea Sfinţite Părinte, de a fi urmaşul 
atâtor mitropoliţi evlavioşi cari au fost podoaba acestui scaun arhi¬ 
episcopal. Bărbaţi ca Grigorie, sub a cărui Ylădicie s’au tălmăcit cele 
12 minee şi mai cu deosebire Antim, care păstoria în fericitele 
vremuri ale lui Constantin Basarab Brâncoveanu, încălzind pe fiii lor^ 
sufleteşti cu cuvântul şi învăţătura evanghelicească, au dat Mitropoliei 
din Bucureşti un renume care strălucia şi peste hotarele ţării. • 

Chemat la scaunul mitropolitan, înalt Prea Sfinţia Ta, ai părăsit 
o eparhie dragă inimii Tale, al cărei conducător sufletesc ai fost în 
timpuri grele de lupte naţionale, dar şi în clipele cele mai înălţătoare 
ale neamului. Urcându-Te pe scaunul arhiepiscopal al Ungro-Vlachiei, 
ai frumoasa menire de-a înfăptui politica religioasă a lui Miliai Vi¬ 
teazul, care prin înfiinţarea Mitropoliei ortodoxe dela Alba-Iulia ţintia 
să apropie şi să uniască bisericeşte toate ţările româneşti. 

De atunci până în zilele măreţe ale unirii, ce Atotputernicul 
ne-a dăruit să le trăim, clerul de peste munţi în timpul luptelor grele 
şi suferinţelor de martiri a ştiut să păstreze, alăturea cu sfânta candelă 
a credinţii strămoşeşti, flacăra nestinsă a vieţii şi simţirii naţionale. 
Aceasta dă alegerii întâiului Mitropolit Primat al României întregite 
o deosebită semnificare. 

Sunt încredinţat că chemarea înalt Prea Sfinţiei Tale va aduce 
roade fericite pentru organizarea temeinică şi unitară a Bisericii ro- 

mâne, precum şi pentru întărirea credinţii, isvorul nesecat al faptelor 
bune şi al înălţării sufleteşti. 

Din tot sufletul Iţi urez o lungă şi rodnică activitate arhi- 
pastorală. 


înalt Prea Sfinţite Părinte, 


In urma măreţului act al realipirii frumoasei Bucovine la patria 
mamă şi în puterea vechilor datine, cu mare dragoste şi cu deosebită 
mulţumire am întărit înalt Prea Sfinţiei Tale purtarea cârjei mitropo¬ 
litane a Bucovinei. 

• Vei privi aceasta ca un semn vădit de recunoaştere a deosebitei 
râvne ce ai desfăşurat în buna conducere pastorală a turmei încredin¬ 
ţată Ţie. Frumoasele monumente religioase ce âe ridică la Suceava T 
Rădăuţi, Putna, ca o vie mărturie a evlaviei vrednicilor Voevozi ai 
Moldovei, ne amintesc asemenea că credinţa la un popor este singura 
temelie trainică pe care se poate rezema viitorul său, căci destinele 
popoarelor sunt în mâna A Tot Putintelui. 

Cu mare nerăbdare aştept să pot veni şi eu ,în Bucovina, spre 
a mă închina la aceste Sfinte Ctitorii şi a înveseli, sufletul meu la 
bogăţiile şi comorile de artă religioasă din toate mânăstirile Bucovinei. 
Grija ce ai purtat de păstrarea lor a găsit un răsunet de vie recu¬ 
noştinţă în inimile credincioşilor. 

Din tot sufletul urez înalt Prea Sfinţiei Tale încă mulţi ani de 
fericită arhi-păstorie. 

Prea Sfinţite Părinte, 


In urma pnirii ţinuturilor de peste munţi cu patria mumă şi în 
puterea vechilor daline, cu deosebită bucurie Ţi-am dat întărirea cu¬ 
venită pentru păstorirea poporului ortodox din Eparhia Aradului. 

Cunosc grelele lupte ale acestei Episcopii dela marginea româ¬ 
nismului, cea mai expusă la bătaia valurilor străine şi aduc în ziua 
aceasta prinosul nostru de recunoştinţă pentru vrednicii luptători ai 
Bisericii române, precum şi mărturisirea sentimentelor noastre de dra¬ 
goste pentru scumpii voştri poporeni de pe malurile Mureşului şi ale 
Crişului, îndemnâudu-i ca şi . pe viitor să-şi păstpeze cu aceeaş credinţă 
limba şi legea strămoşească. 

Intru mulţi ani de rodnică păstorie. 


înalţi Prea Sfinţiţi Părinţi, 

Mergeţi şi întoarceţi-vă acum la scaunele voastre episcopale şi 
urmaţi a apropia cât mai mult de biserică sufletele credincioşilor, pro¬ 
povăduind, în aceste vremuri de grele încercări morale, tuturor trep¬ 
telor sociale iubirea aproapelui, buna înţelegere şi pacea obştească, 
întăriţi în inimi frica de Dumnezeu, ferirea de nedreptate şi fapte 
rele, respectul ocârmuitorilor către ocârmuiţi şi al acestor din urmă 
către autoritate. Numai prin păstrarea şi întărirea unor asemenea sen¬ 
timente putem avea o ţară bine întemeiată cu o propăşire sigură în 
timp de pace şi o puternică pregătire pentru orice vreme grea. 

Yă mulţumesc din adâncul sufletului pentru bunele urări ce Ne-aţi 

% 

adus Reginei, Mie şi Familiei Mele. 

1 Ianuarie 1Î120. 

Hrisovul 


pentru „Biserica Mântuirii" 


Prea Sfinţi Părinţi, 

Infăptuindu-se unirea politică a tuturor Românilor prin strădania 
atâtor minţi alese şi prin sângele atâtora dintre copiii cei mai buni ai 
neamului, laudă îndreptăţită lor şi sjavă nesfârşită Atotputernicului 
Dumnezeu care nu ne-a părăsit în necazuri, ci ne-a întărit inima şi 
gândul ducându-ne la izbândă. Astăzi mai mult ca oricând suntem 
datori, să-l preamărim din toată inima cu cântarea «cu noi este Dum¬ 
nezeu, înţelegeţi neamuri şi vă aplecaţi, căci cu noi este Dumnezeu». 

Această cântare însă trebue să răsune în 

Biserica Mântuirii 

pe care suntem datori să o ridicăm în capitala tuturor. Românilor, ca 
semn de mulţumire pentru ajutorul celui Prea înalt şi ca simbol al 
unităţii sufleteşti a întregului neam şi veşnică pomenire celor răposaţi 
pentru înfăptuirea României întregite. 

Iar întru aceasta slujiască-ne de pildă bunii noştri strămoşi. 

Pildă să ne fie Ştefan cel Mare şi Sfânt, care după luarea Chiliei r 
mulţumi lui Dumnezeu, dătătorul biruinţii, prin ridicarea Monastirii 
Putna, de unde a purces atâta duli întăritor în vr.emile noastre de 
restrişte. 

Pildă să ne fie făuritorul unităţii noastre politice de acum dlS- 
ani, viteazul Mihai Yoevod, a cărui mână s’a descleştat de pe sabia-i 
fulgerătoare, ca să pună o nouă şi puternică piatră de temelie Mitro¬ 
poliei Româneşti din Alba-Iulia Ardealului, drept mulţumire Celui 
Prea înalt pentru biruinţa îndreptăţitei sale lupte. 

Pildă să ne fie Matei Voevod Dasarab, care a semănat pământul 
Ţării cu locaşuri Dumnezeeşti, ca mulţumire Celui de sus pentru aju¬ 
torul dat întru apărarea sfintelor sale năzuinţe. Iar aceste lăcaşuri 
închinatu-le-a el sfinţilor mucenici ostaşi în conştiinţa dreptei jertfiri 
a oştenilor săi. 

Pildă să ne fie tot şirul de strămoşi, întemeetori de lăcaşuri 
dumnezeeşti, pentru binefacerile primite de sus. 

In sfârşit pildă să ne fie răposatul Rege Carol I care şi-a unit 
gândul cu vechii ctitori, aducând la noua strălucire minunile dela 
Argeş şi Trei-Erarhi. Căci sufletul şi jertfa biruitorilor dela Plevna 
s’au adăogat în temelia şi la frumuseţea acestor altare de mulţumire- 
şi proslăvire a Stăpânului tuturor. 

Noi poporul român am avut fericirea a conduce Ţara la înfăp¬ 
tuirea visului de aur al strămoşilor: Unirea sa într’un singur Stat 
naţional. 

Deci şi sfânta biserică, care dorim a se înălţa întru amintirea 
acestui strălucit eveniment se cuvine să fie un monument vrednic de- 
ţelul măreţ ce l’am atins şi opera tuturor Românilor, ca un simbol 
al unităţii de neam şi de credinţă. 

Neamul întreg şi-a încordat vânjoasele-i braţe pentru îndeplinirea- 
scumpului său ideal naţional: neamul întreg se cuvine să-şi arate- 
recunoştinţa către Dumnezeu dela care ne vine toate darurile, ridi- 
•cându-i altar de închinare, pe care ni-1 închipuim ca o podoabă a 
gândului artistic românesc. 

Iar pentru fericita întrupare a acestui gând al nostru şi pe- 
temeiul orânduirilor canonice cer Prea Sfinţitului Sinod al Bisericii 
strămoşeşti, înalta sa binecuvântare, spre a se putea începe pregătirile- 
pentru ridicarea acestei Sfinte Biserici. N 

Şi Domnul va răsplăti celor ce iubesc buna podoabă a casei sale. 


Bucureşti B) Mui 1920. 

Cuvântare 


la învestitura Mitropolitului Nicolae al Ardealului 


înalt Prea Sfinţite Părinte, 


Ou deosebită bucurie am întărit alegerea înalt Prea Sfinţiei Tale 
în scaunul Mitropoliei ortodoxe a Ardealului şi potrivit vechilor datine 
sunt fericit a-ţi încredinţa astăzi cârja mitropolitană. 

Din timpurile slăviţilor Yoevozi cari îşi întindeau stăpânirea 
asupra ţinuturilor de peste Carpaţi, unde şi-au revărsat atâtea bine¬ 
faceri creştineşti, pentru întâia oară Mitropolitul Românilor ortodoxi 
• de peste munţi primeşte toiagul său arliipăstoresc din mâinile Regelui 
tuturor Ţârilor Româneşti, pe veci unite. 

Să mulţumim Atotputernicului că ne-a învrednicit să trăim în 
aceste timpuri de mărire, dar totdeodată să-l rugăm cu smerenie a ne 
întări sufletele după măsura acestor vremi. Căci dacă ţinta nemurito¬ 
rului Andrei Şaguna, pe scaunul căruia te-ai înălţat, a fost ca Mitro- 

polia neatârnată înfiinţată de dânsul să cuprindă pe toţi ortodoxii di» 
Ardeal şi Bucovina, nouă ne-a fost dat să-i vedem adunaţi într’un 
singur mănunchiu dela Nistru la Tisa şi din munţi până la malul 
Dunării şi al mării. 

‘Minunea visată de strămoşi s’a îndeplinit, dar datoria noastră este 
să ne arătăm vrednici de însemnătatea acestor momente istorice. Şi 
precum biserica noastră naţională a fost cheagul unităţii sufleteşti în 
trecutul atât de apăsător, tot aşa trebue să fie, şi cu mai multă putere 
acum când se aşează temeliile României întregite. 

In acest scop cuvântul de ordine care trebue să ne însufleţiască 
este acesta: Să ne apropiem de popor pe toate căile şi în toate zilele 
vieţii noastre. Intre aceste căi, aceia a bisericii şi a credinţii stă 
deasupra tuturora, pentrucă sub aripile binefăcătoare ale bisericii se 
adăpostesc sufletele noastre. Ea ne întâmpină la intrarea noastră în 
vieaţă, ea ne petrece când am închis ochii pe vecie, ea ne binecuvin- 
tează în ziua cea mai sfântă a tinereţii noastre şi tot ea ne mângâe 
şi ne întăreşte în ceasurile cele mai grele ale traiului nostru pe pământ. 

însufleţirea cu care ai fost întâmpinat din partea tuturora cu 
prilejul sfinţirii arhiereşti în măreaţa Catedrală a Sibiului este semnul 
cel mai vădit al încrederii că vei răspunde pe deplin la înalta chemare 
de păstor sufletesc a creştinilor ortodoxi de peste munţi. 

Din toată inima vă mulţumesc pentru mărturisirile de dragoste- 
şi devotament ce Ne-aţi arătat Reginei, Mie şi Familiei Mele, urându-vă 
mulţi ani de fericită şi rodnică arhipăstorie. 


17 Iunie 1920. 

Cuvântare 


la învestitura Arhiepiscopului Gurie al Basarabiei 
şi a Episcopilor Iosif al Caransebeşului şi Roman 

al Oradiei Mari 


Prea Sfinţiţi Părinţi, 


c u o deosebită bucurie sufletească salut ziua de astăzi când pot 
încredinţa cârja pastorală conducătorilor sufleteşti ai eparhiilor ortodoxe 
-dela cele două hotare ale poporului român, pe Nistru şi spre Tisa 
cari până acum au îndurat o viaţă aspră sub stăpânirea străină. 

Fiţi bine veniţi în Casa noastră a poporului român liber, care 
cu mari jertfe şi grele suferinţi a ţinut sus steagul neamului românesc 
spre a putea la plinirea vremii să întindă mâna fraţilor apăsaţi, văr- 
-sându-şi pentru ei sângele fără nici o cruţare. O privim cu dragoste 
nemărginită Casa aceasta şi trebue să ne fie cu atât mai scumpă, 
pentrucă e numai a noastră şi pentrucă suntem stăpâni a ne-o face 

s$i mai frumoasă şi mai puternică după înţelepciunea şi puterea .care 
ne sunt hărăzite dela Dumnezeu. 


înalt Prea Sfinţite Arhiepiscope Gurie, 

Plină de mulţumire este pentru Noi clipa aceasta în care jumătate 
•din binecredincioşii creştini ai vechii Moldove îşi primesc întărirea 
«capului bisericii lor dela urmaşul vechilor Voevozi, întâiul Rege al 
României unite. 

Cu durere înăbuşită vedeam cum de un veac se- călca în picioare 
cel mai sfânt drept al oricărui credincios de a-şi avea slujba religioasă 
în limba sa părintească. Cu inima sfâşiată priviam cum se smulg fiii 
pământului moldovenesc şi ai naţiei noastre, spre a-i înstrăina până 
în Caucas şi la marginile cele mai de răsărit ale Siberiei. 

Noi, Românii, cari dădusem şi noi culturii ruseşti capete luminate, 
noi cari i-am dat pe nemuritorul Mitropolit al Kievului, Petru Movilă, 
care a pus o piatră de temelie în organizarea bisericii ruseşti, noi, 
marea majoritate a ortodoxilor basarabeni, după moartea lui Gavriil 
Bănulescu, acel fiu ăl Ardealului ajuns mitropolit al Basarabiei, n’am 
mai fost socotiţi vrednici pentru treapta înaltului arhipăstorii bisericii 
basarabene, căci dela Gâvriil Bănulescu, în curs de 100 de ani, pe 
-scaunul arhipăstoresc al Basarabiei au stat numai străini, aduşi aici 
în scopul bine hotărît de a stârpi vechea biserică şi limba mol¬ 
dovenească. 

Se înţelege dar de ce Mă bucur din tot sufletul încredinţând 
astăzi cârja arhiepiscopală, drept după 100 de ani dela răposarea celui 
elin urmă arhiepiscop român Gavriil Bănulescu, înalt Prea Sfinţiei 
Tale odraslă din puternicul arbor al ţărănimii române de peste Prut, 

care deşi lipsită de şcoală şi de biserică naţională, a ştiut să păstreze,, 
ascunsă în jurul vetrii sale, limba şi datina românească. 

Din mila Domnului, acum nu mai este cine să pună beţe in 
roata românească, precum spunea unul din ultimii arhiepiscopi străini 
ai Basarabiei, când înalt Prea Sfinţia Ta te siliai să tipăreşti şi să 
răspândeşti lumina sufletească în limba naţională, pentru care ai su¬ 
ferit şi surghiunul din Basarabia. Sunt bine încredinţat că împreună cu 
întreg clerul ortodox îţi vei da silinţi şi mai mari pentru readucerea 
la limba naţională a atâtor sate şi oameni cu nume vechi româneşti,, 
cari prin sila împrejurărilor şi-au pierdut graiul strămoşesc, apropiind 
cât mai mult sufletul lor de sufletul nostru şi întărind pentru vecie 
sfânta unire între cele două maluri ale Prutului, aclamată cu atâta, 
însufleţire acum trei ani de Sfatul Ţării, pentru mărirea şi tăria în¬ 
tregului neam românesc, deapururea nedespărţit. 

Prea Sfinţite Episcope Iosif, 

Ai cinstea să fii urmaşul vrednicului nostru Mitropolit Primat 
şi Ţi-am încredinţat cu bucurie toiagul arhipăstoresc fiind sigur că 
vei păstra cu râvnă roadele muncii înaintaşului Prea Sfinţiei Tale, 
pentru buna îndrumare sufletească a binecredincioşilor şi iubiţilor noştri 
bănăţeni, cărora Te rog să le duci călduroasele şi părinteştile Mele- 
mângâieri, sperând eă în curând voi avea plăcerea să-i cercetez îm¬ 
preună cu Pegina şi Familia Mea. 

Prea Sfinţite Episcope Roman, 

Cu deosebită bucurie Ţi-am încredinţat cârja episcopală ca o 

«răsplată binemeritată pentru munca ce ai desfăşurat întru apărarea^ 
drepturilor acestei străvechi episcopii române, rămasă văduvită de arhi- 
păstor timp de peste două secole. După o vieaţă întreagă de suferinţi 
şi de aprigă luptă pentru drepturile naţionale încălcate sub vitrega 
putere străină, Ţi-a fost sortită mulţumirea de a fi alesul care va 
pune din nou temelia acestei episcopii, renăscută după veacuri de umi¬ 
linţă şi răbdare a blândului şi harnicului popor român din spre câmpia 
'Tisei. 

Atotputernicul Ţi-a apărat viaţa împotriva loviturii duşmanului 
•.ascuns în mijlocul nostru. Să rugăm pe bonul Dumnezeu să-Ţi dă¬ 
ruiască încă mulţi ani spre a fi începător fericit al acestei no ui epis¬ 
copii şi a întări sufletele credincioşilor, cari Te-au avut şi până acum 
ibun şi iubit părinte sufletesc. 


Prea Sfinţiţi Părinţi, 

Mulţumindn-vă din toată inima pentru mărturisirile de dragoste 
<ce Ne aduceţi Reginei, Mie şi Familiei Mele, cu cuvinte aşa de căl¬ 
duroase, Vă urez la foţi o binecuvântată şi rodnică păstorie. 

Acum mai mult ca oricând dotori suntem să ne închinăm toate 
puterile întru propovăduirea credinţei mântuitoare, a faptelor întemeiate 
pe iubirea aproapelui şi a păcii obşteşti, la adăpostul căreia să 
putem lecui rănile trecutului, pregătind roadele binecuvântate ale ma¬ 
rilor jertfe ce ni s’au cerut de vremile grele prin cari am străbătut. 
Sa punem laoparte nemulţumirile mărunte şi trecătoare, şi ca nişte 
fii buni ai patriei, •să ne înălţăm sufletele către binele permanent al, 
.scumpei noastre Românii. 

29 Martie 1921, 


— 65 — 


www.dacoromanica.ro 


Cuvântare 


la învestitura Episcopilor Vartolomeiu al Râmni¬ 
cului şi Noului Severin şi Visarion al Argeşului 


Prea Sfinţiţi Părinţi , 


M ulţumesc din adâncul sufletului Prea Sfinţiilor Voastre pentru 
bunele urări ce îse aduceţi Reginei, Mie şi Familiei Mele şi pentru 
mărturisirea sentimentelor de dragoste şi devotament cu prilejul acestei 
solemnităţi de întărire a glasului Marei Adunări, care V’a chemat la 
păstoria Episcopiei Râmnicului-Noului-Severin şi a Episcopiei Argeşului. 


Prea Sfinţite Episcope Vartolomeiu, 

Incredinţându-Ţi cârja episcopală a Râmnicului vei avea misiunea 
de a păstori una din cele mai frumoase Eparhii ale Bisericii noastre 

naţionale, Cercetând poalele munţilor şi văile râurilor vei găsi un 
popor care şi-a păstrat vechile sale tradiţiuni, vei întâlni atâtea frumoase 
mănăstiri şi schituri, cari ne vorbesc de evlavia vechilor Yoevozi 
şi de credinţa neamului, precum şi numeroasele pajişte ale Oltului 
adăpate de sângele eroilor, cari sunt atâtea monumente istorice ale 
neclintitei dragoste a Oltenilor către Ţară, 

Clerul şi credincioşii aşteaptă în Prea Sfinţia Ta un părinte su¬ 
fletesc, care, stând neclintit în mijlocul lor, să-i îndrumeze cu dragoste 
şi cu înţelepciune în lupta împotriva atâtor rele cari ne bântuie. 


Prea Sfinţite Episcope Visarion , 


Dela plaiurile Basarabiei şi dela malul Nistrului Prea Sfinţia 
Ta ai fost chemat a păstori frumoasa Eparhie a. Argeşului, atât de 
scumpă sufletelor noastre pentru că acolo se odihnesc fericiţii întru 
amintire Unchii Noştri alăturea de slăviţii Yoevozi Basarabi, In 
minunatul giuvaier de artă al Mănăstirii şi în străvechea Biserică 
Domnească vei întâlni la fiecare pas urme din istoria patriei, vei regăsi 
urme ale spiritului blând şi pios, ale tăriei în credinţă a strămoşilor 
noştri. 

Activitatea ce ai desfăşurat pentru pregătirea preoţimei la Galaţi 
precum şi munca depusă pentru trezirea românismului în viaţa bise¬ 
ricească a Basarabiei ortodoxe, iarăşi întoarsă la sânul matern al 
Bisericii autocefale române, ne dau cea mai bună speranţă că vei lucra 
cu dragoste şi râvnă spre înălţarea sufletească a credincioşilor, întă¬ 
rind în inima poporului respectul legilor şi iubirea nestrămutată de 
Patrie şi de Tron. 

Prea Sfinţiţi Părinţi, 


In aceste timpuri mari şi grele când organizarea noastră socială 
şi naţională se aşează pe temelii noui, când se lucrează cu atâta în¬ 
cordare pentru îmbunătăţirea situaţiei materiale a sătenilor şi munci¬ 
torilor prin noile reforme, ţara are neapărată nevoe de o sporire a 
îngrijirilor culturale şi morale faţă de marea mulţime a cetăţenilor 
chemaţi la noui drepturi şi datorii. 

Alăturea de şcoală, biserica are marele rol de a contribui în cea 
mai largă măsură la pregătirea sufletească şi la întărirea morală pentru 
noua eră de muncă pe care România întregită o aşteaptă dela toţi 
fiii săi. 

Mergeţi dar la scaunele Voastre episcopale însufleţiţi de aceste 
sfinte năzuinţe şi veţi fi însoţiţi de urările noastre pentru o lungă şi 
rodnică arhipăstorie. 


J April 1911. 

Cuvântare 


la învestitura Episcopului Nicolae al Clujului 


Prea Sfinţite Părinte Nicolae, 


IJ n sentiment de legitimă bucurie umple azi inima Mea când Iţi 
încredinţez după vechile datine cârja episcopală a eparhiei Vadului, 
Feleacului şi Clujului, pe care eşti chemat să o conduci. 

In clipa aceasta solemnă pentru Prea Sfinţia Ta şi nouii Tăi 
eparhioţi, gândul nostru sboară înapoi la veacupi de mult trecute, dar 
mereu vii în amintirea neamului român, când Marele Ştefan şi Petru 
Rareş îşi rânduiau episcopi pentru păstorirea sufletească a binecre¬ 
dincioşilor Români, atârnători duhovniceşte de Mitropolia Moldovei şi 
Sucevei, care împrăştia lumina credinţei ortodoxe în părţile de miază¬ 
noapte ale Ardealului, întocmai cum făcea şi Mitropolia soră a Ungro- 
Vlahiei în părţile de miazăzi, pe timpul lui Neagoe Basarab, a lui 
Mihai Viteazul şi a altor Voevozi însufleţiţi de dragostea bisericii 
naţionale pentru Românii de pretutindeni. 

După epoca de glorie a acestor mari Voevozi, au sosit împreju¬ 
rări din ce în ce mai grele şi Românii din aceste părţi au rămas şi 
ei în bătaia tuturor valurilor şi a feluritelor persecuţii religioase ori 
naţionale, până la ivirea acelui providenţial arhipăstor şi departe vă¬ 
zător patriot, Andrei Şaguna, sub a cărui conducere Românii ortodoxi 
de peste munţi au început.a-şi orândui episcopiile la cari aveau dreptul. 

Anul acesta am avut bucuria a lărgi opera nemuritorului Şaguna 
întărind reînfiinţarea vechei episcopii dela Oradia-Mare, iar astăzi cu 
aceeaş mulţumire întărim episcopia ortodoxă cu reşedinţa în Cluj, ca 
urmaşă a vechei episcopii din Vad. 

Cu vie satisfacţie. primesc asigurarea ce Ne dai că prin înfiin¬ 
ţarea acestor nouă episcopii, vom păşi cât mai grabnic spre acea unire 
organică a tuturor ramurilor bisericii noastre ortodoxe, una şi nedes¬ 
părţită, precum unul şi nedespărţit este Statul României întregite. 
Să nu uităm că marele Şaguna a luptat mult pentru unirea bisericii 
ortodoxe a tuturor Românilor ortodoxi din întreaga fostă monarhie 
austro-ungară, din Ardeal şi Bucovina. împiedicarea acestui înalt gând 
a fost numai ambiţia de mărire a episcopului bucovinean. Rrin reali¬ 
zarea de acum a unificării bisericii ortodoxe în tot cuprinsul noului 
nostru Regat, ne vom face o sfântă datorie de iubire creştinească şi 
patriotică, şi în acelaş timp vom aduce cuvenitul prinos de recunoş¬ 
tinţă marilor noştri Voevozi, cari au purtat făclia ortodoxiei şi a 
binefacerilor creştineşti, nu numai peste, munţi, ci şi în tot Orientul 
drept credincios. 


Prea Sfinţite Părinte Nicolae, 

Buna administrare pe care ai dovedit-o oriunde Ţi-a fost dat să 

lucrezi până acum pentru binele sfintei biserici,, munca neobosită pentru 
răspândirea culturii sufleteşti, pe care ai desfăşurat-o o vieaţă întreagă 
ne sunt o chezăşie sigură că noua episcopie va avea în Prea Sfinţia 
Ta un vrednic organizator, care va şti să clădiască pe temelii sănă¬ 
toase şi trainice acest nou aşezământ al credinţei strămoşeşti şi al 
culturii naţionale. 

întorcândir-Te acuma la scaunul Tău episcopal, Te aşteaptă o 
bogată, dar totdeodată grea activitate în timpurile noastre de grele 
încercări morale. Propovăduind cuvântul * lui Dumnezeu, vei apropia 
cât mai mult pe eparhioţii Tăi de biserică; fiind drept şi iubitor, vei 
întemeia în inimile oamenilor iubirea aproapelui şi vei întări respectul 
legilor şi al autorităţii; dând dovadă de creştinească iubire către cei 
de alt neam şi altă credinţă, vei contribui şi Prea Sfinţia Ta la unirea 
sufletească a tuturor locuitorilor României, la care toţi, dar absolut 
toţi, fără deosebire, trebuie să tindem spre binele patriei. 

Mulţumindu-Ti călduros pentru sentimentele de credinţă şi iubire 
pe care Ni le-ai mărturisit, Iţi urez din toată inima o lungă şi rod¬ 
nică păstorire. 


8 Decembrie 1921. 

Cuvântări 


Şi 

Scrisori 

comemorative şi ocazionalei 

Cuvântare 

la deschiderea expoziţiei cooperatorilor 
din Bucureşti 


C. deosebită plăcere am primit protectoratul acestei expozţiuni 
menită de a arăta ce progrese a făcut industria noastră naţională. 
3Iare’Mi este, dar, bucuria să Mă pot convinge singur că meseriaşul 
român a lucrat cu hărnicie şi cu statornicie, şi că industria română 
mereu păşeşte înainte; dovadă de aceasta este că numărul expozanţilor 
s’a îndoit de când s’a făcut întâia expoziţiune în anul 1883. Din 
toată inima Mea vă urez, domnilor, bine aţi venit, şi vă asigur că 
urmez cu cel mai viu interes desvoltarea şi înflorirea industriei noastre 
naţionale. 

înfiinţarea industriei naţionale şi silinţele ce se depun pentru 
înflorirea ei este, în acelaş timp, o sarcină grea dar şi frumoasă. 

Comparând industria noastră cu a altor ţări, negreşit că vom 
găsi că ea este încă în tinereţe; însă privind bogăţia pământului 

nostru, vom vedea că el ne dă mijloace puternice pentru a o dezvolta- 

Toate dificultăţile pe cari neapărat le întâmpinăm, şi cari adesea 
ori cer jertfă, nu ne vor înfricoşa. însufleţit de cele mai frumoase- 
nădejdi, vă zic: «mereu înainte», fiind sigur că meseriaşul şi industriaşul 
îşi va pune toată stăruinţa şi o hărnicie necontenită ca în sfera acţiunii 
sale, ori cât de mică ar fi ea, să se execute cât mai bine lucrarea 
ce-i revine. 

Astfel, fiecare în parte făureşte un inel la lanţul cel mare care 
leagă târgul nostru cu industria noastră naţională; aceasta va fi, 
domnilor, mulţumirea noastră cea mai intimă. 

Toţi sunteţi însufleţiţi de această scumpă dorinţă; dovadă este 
sârguinţa şi râvna ce aţi pus pentru reuşita acestei expoziţiuni 
foloasele ei vor fi nemărginite pentru meseriaş şi industriaş, căci îi 
dă mijlocul cel mai bun de a-şi arăta îndemânarea, munca şi dibăcia 
sa. încă o dată, vă urez bine aţi venit, şi lucrarea ce aţi între¬ 
prins să vă fie încoronată de-cel mai frumos succes. 


29 August 1894,- 

Cuvântare 

«ătre M. S. Regele Carol la înaintarea în gradul de 

i 

Sublocotenent a A. S. R. Principelui Carol 


EX 


''ste o veche şi frumoasă tradiţie în Casa Noastră ca Fiii ei să 
apuce nobila meserie de ostaş şi să îmbrace uniforma de ofiţer la o 
vârstă încă tânără. 

Numind astăzi, când împlineşte 16 ani, pe Fiul Meu Sublo¬ 
cotenent în batalionul 1 vânători, Maiestatea Voastră aţi voit ea şi 
în Dinastia Română, a cărei temelie aţi pus-o, acest obiceiu să devină 
tradiţional,- înscriind. în cadrele armatei pe întâiul vlăstar al Ei, care 
■s’a născut pe scumpul pământ al Ţării noastre. 

Maiestatea Voastră aţi confirmat prin aceasta din nou că, Casa 
Domnitoare şi Armata sunt unite între ele prin legături indisolubile, 
al căror simbol este Coroana de oţel ce încinge fruntea întâiului Rege 
şi care e făurită cu sângele vitejilor şi iubirea poporului. 

Marei cinste ce i s’a făcut astăzi, tânărului Ofiţer nu poate să 

răspundă în prezent decât arătându-se din suflet recunoscător; pe tiiţor 
el va trebui să o merite prin silinţă încordată la învăţătură, prin 
credinţă către Ţară şi Rege, prin ascultare oarbă faţă de Capul 
Familiei. Ea îi va fi încă un puternic imbold pentru viitor, ca să 
păşiască pe calea grea, dar plină de mulţumiri sufleteşti, a datoriei şi 
abnegaţiei, luând drept călăuză pe iubitul său Unchiu. 

Cu dragoste îşi va aminti mai târziu, când va fi în vârstă, 
momentul solemn când întâiul Domnitor din Casa Lui L-a condus 
c-o mână iubitoare peste pragul copilăriei. Adânc mişcat şi mândru,, 
aduc Maiestăţii Voastre 'sentimentele de iubire recunoscătoare ce umple 
în această zi inima Mea de Părinte şi cer voie a închina paharul Meu 
pentru întemeietorul Dinastiei Române, zicând, din adâncul sufletului - 
Să trăiască Maiestatea Voastră». 


3 Octombrie 1909.. 

Cuvântare 

la desvelirea statuii lui Barbu Ştirbei-Voevod 


I n mintea noastră mai trăeşte vie amintirea serbării din Iaşi, când 
în vechea Capitală a Moldovei întâiul Rege al României a desvălit 
monumentul lui Cuza-Yodă, întâiul Domn al ţărilor unite. 

Astăzi mă cuprinde o adâncă şi firească bucurie când, în numele 
preaiubitului meu uncbiu, pot presida, în oraşul vechilor Bani, ridi¬ 
carea statuii lui Barbu Dimitrie Ştirbei, ultimul Domn al ţării de 
dincoace de Milcov. 

Cu adevărată mulţumire sufletească salut deci patriotica dumnea¬ 
voastră iniţiativă de a aduce înaintea ochilor urmaşilor chipul unui 
bărbat a cărui Domnie a lăsat urme trainice în organizarea Statului.. 

Crescut la moşiile părinteşti, în frumoasa Oltenie, în mijlocul 
vieţii de muncă ţărănească, s’au desvoltat alesele lui însuşiri sufleteşti 
şi s’a format caracterul lui atât de leal, atât de nobil. 

înzestrat cu o cultură sănătoasă, el fee îndeletniceşte de aproape. 

an lunga lui viaţă administrativă, cu ocârmuirea ţării şi capătă cunoştinţe 
adânci asupra nevoilor Statului. 

Chemat la Domnie în 1849, în nişte timpuri aşa de tulburate, 
atât în lăuntru, cât şi peste hotare, care au adus şi ţinut la noi 
numeroase armate de ocupaţie străine, el a fost pentru ţară apărătorul 
cel mai dibaci şi organizatorul cel mai încercat. 

Ca Domn, el luă în mână aducerea la îndeplinire a multiplelor 
reforme a căror trebuinţă o simţise în lunga sa carieră, care îl dusese 
prin aproape toate ramurile dregătoriei. 

Opera lui de reforme îmbrăţişează toate direcţiile. Nu mă voi 
întinde asupra lor: totuşi sunt două pe care nu le pot trece cu vederea 
şi care îl caracterisează în deosebi ca Domnitor înţelept. 

Judecând, în mintea lui clară, care pătrundea şi viitorul, că o 
ţărănime slobodă, mulţămită şi tare este unul din stâlpii cei mai 
puternici şi siguri ai unui Stat trainic, Vodă Ştirbei a depus o neobosită 
solicitudine pentru, regularea chestiei rurale, prin măsuri de ocrotire 
pentru munca ţăranilor, şi a pregătit astfel terenul pentru reformele 
ulterioare. 

Alăturea cu acestea, s’a gândit şi a lucrat cu râvnă la reorga¬ 
nizarea armatei. Prin intemeiarea şcolii militare, a creat pepiniera de 
-ofiţeri din care au eşit şefii cari au condus aproape treizeci de ani 
în urmă vitejii noştri la izbândă. 

Prin înfiinţarea grănicerilor, a dorobanţilor şi a altor corpuri de 
trupe, a pus temelia puterii armate de azi. Armata noastră trebuie 
-deci să-l priviască cu recunoştinţă. Ca amintirea lui să fie de-a pururea 
păstrată în oştirea română, M. S. a ordonat ca I-iul regiment, Mehe¬ 
dinţi n-J 17 să poarte de aci înnainte numele de «Regimentul Ştirbei- 
~Vodă». 

Uitându-ne la opera lui de organizare, aşa de vastă, ne întrebăm; 

cum în şapte ani de Domnie, supt apăsarea grea a ocupaţiei străine 
şi bănuit din toate părţile, Barbu Ştirbei, a putut să pună la cale 
atâtea reforme prin care, pe tăcute, se pregătia renaşterea economică, 
militară şi culturală a ţării ? 

Patriotismul nu stă în cuvântări sonore şi pompoase, ci în 
lucrări sistematice şi de lungă răbdare. 

Chipul lui, turnat în bronz, se înalţă acum pe pământul său 
natal al Olteniei, pe care l-a iubit atât, dar memoria acestui suflet 
nobil va sta pentru totdeauna zugrăvită în inimile noastre. 


Decembrie 1912. 

Cuvântare 


către Principele Moştenitor 


-Iubite Carol, este azi întâia aniversare ce sărbătoreşti ca Moşte¬ 
nitor al Tronului, căci anul trecut prea era proaspătă ţărâna ce 
acoperia rămăşiţele pământeşti ale iubitului Nostru Unchiu pentru a 
putea petrece cu veselie ziua când ai ajuns la majoritate. Prea regre¬ 
tatul Tău Uncliiu aştepta ziua aceasta cu nerăbdare şi în inima Lui 
părintească El a vrut să Te întâmpine la începutul vieţii Tale de 
bărbat cu cuvinte pline de dragoste şi eu sfaturi ce erau să-Ţi fie 
neîncetat o călăuză. 

Pentru Tine sunt largi deschise porţile unui viitor plin de nădejde 
şi să sperăm, şi de isbândă. Totuşi timpuri grele de furtună au însoţit 
ajungerea Ta la vârsta de azi şi în inima Ta caldă pentru Ţară acest 
an a lăsat impresii adânci şi multe învăţăminte ai putut trage din 
uriaşa dramă ce se desfăşoară împrejurul nostru. Dar cu cât- mai 
întunecat este orizontul cu atât mai vie trebue să stea înaintea ochilor 
Tăi măreaţa figură a Regelui Carol I, care Te-a iubit ca pe un fiu, 

şi pilda de abnegaţiune ce ne-a lăsat ca o moştenire .sfântă; şi dacă 
urmezi maxima Lui: «nimic pentru Mine, tot pentru Ţară» şi deviza 
Casei Noastre «Nihil Sine Deo», nu vei putea păşi greşit. 

Cu cât cineva este mai sus pus, cu atât mai mult trebue să 
caute a merita mărirea la care soarta L-a chemat; numai acela este 
stimat care-şi îndeplineşte credincios datoriile, şi dela un Prinţ care 
stă aproape de Tron se cere mai mult de cât dela alţii. Nu pot deci 
să Te sfâtuesc îndestul să-Ţi îndeplineşti cu sfinţenie datoriile Tale 
către Dumnezeu, către Ţară şi către Tine însuţi. 

Sfera Ta de acţiune este încă restrânsă. Ca toţi vlăstarii din 
Casa Noastră ai intrat în nobila carieră a armelor; ea este o şcoală 
pentru Tine, în care Tu trebuie să fii întâiul ca exactitate, ca râvnă 
şi ca bun exemplu pentru camarazii Tăi. Şi Tu iubeşti meseria Ta 
precum iubesc şi Eu pe ostaşul Nostru şi armata. In mijlocul oştirii 
am crescut şi am trăit cele mai bune zile ale vieţii Mele, îi cunosc 
nepreţuita valoare, ea este scutul şi nădejdea Ţării şi ştiu că pe dânsa 
ne putem bizui în orice moment. 

Dar din ce în ce se va lărgi câmpul Tău de activitate până ce 
la urmă vei fi chemat şi Tu odată să conduci o Ţară întreagă. Cu 
cât un Moştenitor al Tronului se pregăteşte mai din vreme pentru 
această chemare, cu atât îi va fi sarcina mai uşoară când momentul 
va veni. Nu uita nici odată că un Rege trebue să fie întiul servitor 
al Statului şi de aceia Poporul poate cere ca El să fie pildă în 
îndeplinirea datoriilor Sale; aminteşte-Ţi că un exemplu rău dat de 
sus poate să ducă un Stat la peire. 

In toate Statele moderne Constituţia a creat Suveranului o poziţie 
excepţională; El nu este responsabil de actele de guvernământ, are 
însă pentru actele Sale o răspundere morală foarte -grea faţă de 
Dumnezeu, faţă de Sine şi faţă de Ţară şi de Istorie. Un Suveran 

are datorii foarte mari către Poporul care I-a încredinţat destinele 
sale, dar puterea Lui este îngrădită şi nimeni nu trebue să observe 
cu mai multă sfinţenie Constituţia şi Legile, lucrând cu încredere şi 
în acord cu Sfetnicii Săi. Nu uita că ei au sarcină grea, că asupra 
lor cade răspunderea actelor Suveranului. Mereu la strajă, un Suveran 
trebue să vegheze cu gelozie ca prestigiul Ţării să fie păstrat sus şi 
neştirbit; însă el nu se poate lipsi de sfaturile consilierilor Tronului, 
căci ei sunt organul de transmitere al păsurilor, al aspiraţiunilor şi 
al voinţei Poporului. A le cunoaşte, a le împărtăşi şi a se identifica 
cu ele, este una din cele mai înalte datorii ale unui Suveran. 

Tu, iubite Carol, vei avea poate o sarcină mai uşoară de cât a 
Acelora cari au muncit şi muncesc înaintea Ta şi a căror inimă a 
bătut şi bate aşa de tare pentru neamul Românesc. 

Eşti iubit de popor, păstrează dragostea ce-Ţi poartă; dar în 
toate actele Tale nu uita nici odată că mai lesne se pierde de cât se- 
câştigă iubirea şi încrederea unui popor. 


3 Octombrie 1913. 

Scrisoare 


pătre Preşedintele Consiliului de Miniştri 
la un veac de la naşterea lui C. A. Rosetti. 


U n popor care cinsteşte memoria marilor săi bărbaţi, se cinsteşte 
•singur. Astăzi când . sărbătorim ziua în care acum o sută de ani 
O. A. Rosetti zărise lumina lumii, ne aducem aminte cu veneraţie şi 
recunoştinţă de această măreaţă figură. 

Apărător călduros al drepturilor ISaţiunii, luptător neobosit pentru 
neatârnarea şi mărirea Patriei, C. A. Rosetti va rămâne pururea o 
figură care, prin dragostea sa de popor, prin munca dezinteresată pentru 
binele Ţării, prin suferinţele ce le-a îndurat pentru apărarea libertăţilor 
noastre politice şi sociale, luceşte ca o stea în primăvara vieţii noastre 
politice, vrednică să găsiască urmaşi şi imitatori în vremuri grele. 

Din adâncul sufletului mă asociez la patriotica manifestare de azi, 
menită să arate că România nu uită pe fiii săi cei buni şi mari la 
inimă, cari au slujit-o cu dragoste. 


5 Iunie 19l(> 

Cuvântare 


la primirea medaliei militare franceze din mâna 


Mareşalului Joffre 



adâncă emoţie primesc din mâinile D-voastră, D-le Mareşal, 


înalta distincţiune militară pe care guvernul francez a binevoit a 
Mi-o conferi. 

Decorându-Mâ cu «Medalia Militară» care împodobeşte pieptul 
celor mai viteji soldaţi şi ăl comandanţilor de căpetenie, Franţa a 
decorat întreaga Mea armată. Aceasta este o legătură şi mai trainică, 
care va consacra pe veci-frăţia de arme dintre cei ce au luptat pentru 
aceiaşi cauză mare şi sfântă. Legăturile acestei confraternităţi s’au 
strâns în mod indisolubil pe câmpurile noastre de luptă, a căror ţărână, 
sfântă acopere mulţi scumpi camarazi francezi, căzuţi pentru gloria 
comună, alături de fraţii lor de arme români. 

Vă rog, D-le Mareşal, să fiţi interpretul-sentimentelor Mele 
de sinceră şi adâncă recunoştinţă pentru această nouă şi preţioasă 
dovadă de simpatie ce-Mi este dată de către guvernul Republice! 
Franceze. 


18 August 1920. 

Cuvântare 


la solemnitatea aduaerii capului lui Mihai-Viteazul 
la Mănăstirea Dealului. 


însufleţit de aceaşi patriotică pietate cu care M’am închinat la Putna 
umbrei Marelui şi Sfântului Ştefan, vin astăzi împreună cu D-voastră 
să aduc, ca Rege al României întregite, prinosul de recunoştinţă şi 
preaslăvire faţă de osemintele acestei măreţe, figuri a Istoriei Româ¬ 
nilor. Cu evlavie şi plini de admiraţie ne descoperim şi plecăm capetele 
noastre înaintea Ta, Viteze Mihai, care ne-ai fost o stea lucitoare în 
timpuri de grea încercare şi un isvor nesecat de îmbărbătare pentru ostaşul 
nostru în toiul luptei, iar pentru întregul neam românesc ai fost încă 
mai mult: simbolul viu şi glorios al unităţii naţionale. 

Lăsat-ai undeva, în Capitala unei mari împărăţii din vremi tre¬ 
cute— care s’a folosit mult de sabia-ţi cuceritoare, dar drept răsplată 
ţi-a pregătit în taină peirea — aceste cuvinte scrise de însăşi mâna Ta: 

„Şi hotarul Ardealului, pohta ce am pohtit, Moldova şi Ţara 
Românească". 

După trei veacuri de lupte şi îndelungate suferinţe, prin grele 
jertfe de sânge, isbutit-am a-ţi aduce la îndeplinire «pohta ce ai pohtit»: 
Ţara-Românească, întreagă şi nedespărţită şi-a dobândit neatârnarea în 
marginile hotarelor pentru care ţi-ai dat viaţa. Dreptatea a învins, iar 
jertfa Ta n’a fost în deşert. 

De aceea ţi se închină azi, ca eroului lor naţional, milioane de 
inimi româneşti. Te salută din cer sufletele miilor de ostaşi cărora, 
jertfindu-şi ca şi Tine viaţa pentru măreaţa idee a unirii, le-a fost dat 
să fie executorii testamentului Tău. Cu noi toţi se bucură şi sufletele 
întâilor Voevozi Basarabi, ale căror rămăşiţe au fost descoperite de 
curând în străvechea Biserică Domnească din Curtea de Argeş; par’că 
le-a ajuns prea strâmt locaşul lor în zilele noastre, când atât s’au 
întins hotarele Ţării, ai cărei întemeietori au fost şi ei. 

Dea Domnul ca mărimea jertfei lui Mihai Viteazul şi amintirea 
pururea vie a suferinţelor seculare ale unui neam întreg, precum şi a 
măreţei răsplăţi prin isbânda noastră, să ne fie îndemn statornic spre 
înălţarea sufletelor către acea unire a tuturor, dela, mic până la mare, 
în munca pentru binele obştesc, prin care să putem consolida ceeace 
ne-a ajutat Dumnezeu să câştigăm, căci grea este răspunderea ce avem 
faţă de trecutul şi viitorul neamului românesc. 


Iubiţi şcolari, 


Acea patriotică inimă românească prin stăruinţa căreia s’a înfiinţat 
şcoala voastră lângă locul de odihnă â lui Mihai Viteazul, s’a gândit 
cu drept cuvânt că tinerele voastre suflete se vor încălzi de faima şi 
aureola acestui mare Domnitor şi că învăţămintele vieţii sale, atât de' 

bogată în fapte de vitejie, se vor sădi mai adânc, în inimile viitorilor 
conducători ai iubitei noastre armate. Yoi sunteţi bucuria pururea înoită 
a măreţei umbre care vă ocroteşte. Vouă vă este dată credincioasa pază 
a acestei sfinte 'rămăşiţi. Fiţi vrednici de această mare cinste! 


26 August 1920, 


— 89 - 


www.dacoromanica.ro 


Cuvântare 


la masa dată în onoarea Generalului Badoglio. 


C u o mare plăcere vă salutăm' aci domnule General, pe pământul 
românesc, în oraşul Bucureşti. 

Din toată inima vă zic, fiţi bineveniţi, cei trimişi de sora mai 

mare să aduceţi surorii mai mici mărturia dragostei Italiei, pentru ca 

1 

toţi cei ce au sufletul latin, să ştie ce parte a luat România, în lupta 
şi isbânda pentru dreptate şi adevăr, parte recunoscută de toţi aceia 
a căror obârşie comună este «aeterna Roma». 

Puteţi fi sigur că această nouă dovadă de călduroasă simpatie din 
partea Italiei şi a Suveranului său, a avut în inima României şi pot 
zice a tuturor românilor, un adânc răsunet, care va întări şi mai mult 
legăturile de prietenie şi de frăţie care există între ţările noastre, de 
veacuri, dela legiunile romane cari au venit aci sub comanda marelui 
împărat Traian ca să înfiinţeze «Dacia-Traiană» şi să dea naştere po¬ 
porului român. 

Sângele vărsat de ele a căzut pe un pământ roditor; poporul 
nostru, născut din el, este vrednic de cei ce atunci au adus şi au apărat 
civilizaţia la gurile Dunării; el a dovedit-o în lupta comună şi o va 
mai dovedi în opera sa de pace şi de consolidare. 

Deci cele două surori au luptat alături şi prin rezultatele obţinute 
în lupta comună, au atins acelaş ţel. 

In ce ne priveşte, Regina şi cu Mine, suntem cu deosebire, mişcaţi 
de noua dovadă de simpatie ce am primit din partea M. S. Regelui 
Augustul vostru Suveran. Suntem mândri de a purta de azi înainte 
Medalia «Al Valore Militari», care străluceşte pe piepturile atâtor viteji 
soldaţi italieni, şi vedem în aceasta o nouă şi măgulitoare tălmăcire 
a sentimentelor de prietenie şi dragoste, ce hrănim în inima noastră 
de atâţia ani. 

Dacă vă salutăm în mod atât de călduros, domnule General, este 
că vedem în d-voastră, nu numai pe reprezentantul vitezei armate ita¬ 
liene, dar şi pe vrednicul soldat, care a cules lauri mai întâi la Gorizia 
şi apoi la Yittorio-Veneto, ca şef de stat-major al Generalului Diaz, 
căruia i-aţi fost mâna dreaptă în acele zile hotărîtoare. 

Sunt interpretul fidel al întregei Mele ţări, aducându-vă urările 
cele mai călduroase pentru ţara voastră, pentru Suveranii voştrii, pentru 
frumoasa şi viteaza armată italiană, şi ridicând paharul zic din toată 
inima: «Eviva l’Italia et il suo Re».- 


21 Haiu 1921. 

V 


Cuvântări 

Proclamaţii şi ordine de zi 
în cursul răsboiului pentru întregirea 

neamului 

Proclamaţie 

la declararea războiului pentru întregirea Neamului 


Români, 


-t^-ăzboiul care de doi ani a încins tot mai strâns hotarele noastre 
a sdruncinat adânc vechiul aşezământ al Europei şi a învederat că 
pe viitor numai pe temeiul naţional se poate asigura viaţa paşnică a 
popoarelor. 

Pentru neamul nostru el a adus ziua aşteptată de veacuri de 
conştiinţa naţională, ziua unirii lui. 

După vremuri îndelungate de nenorociri şi de grele încercări, 
înaintaşii noştri au reuşit să întemeieze Statul Român prin Unirea 
Principatelor, prin războiul Independenţei, prin munca'lor neobosită 
pentru renaşterea naţională. 

Astăzi ne este dat nouă să întregim opera lor, închegând pentru 
totdeauna ceia ce Mihai Viteazul a înfăptuit numai pentru o clipă: 
unirea Românilor de pe cele două părţi ale Carpaţilor. 

De noi atârnă astăzi să scăpăm de sub stăpânirea străină pe 
fraţii noştri de peste munţi şi din plaiurile Bucovinei, unde Ştefan 
cel Mare doarme somnul lui de veci. 

In noi, în virtuţile, în vitejia noastră, stă putinţa de a le reda 
dreptul ca într’o Românie întregită şi liberă de la Tisa până la 
mare, să propăşiască în pace potrivit datinilor şi aspiraţiunilor gintei 
noastre. 


Români, 

însufleţiţi de datoria sfântă ce ni se impune, hotărîţi să înfruntăm 
eu bărbăţie toate jertfele legate de un crâncen război, pornim la luptă 
eu avântul puternic al unui popor care are credinţa neclintită în 
menirea lui. 

Ne vor răsplăti roadele glorioase ale isbândei. 

Cu Dumnezeu îninte! 


Ostaşi, 


V’am chemat ca să purtaţi steagurile voastre peste hotarele unde 
fraţii voştri vă aşteaptă cu nerăbdare şi cu inima plină de nădejde. 

Umbrele marilor Voevozi Mihai Viteazul şi Ştefan cel Mare, a 
căror rămăşiţe zac în pământurile ce veţi desrobi, - vă îndeamnă la 

biruinţă ca vrednici urmaşi ai ostaşilor cari au învins la îiăsboeni, 
la Călugăreni şi la Plevna. 

Yeţi lupta alături de marile naţiuni cu cari ne-am unit. 

O luptă aprigă vă aşteaptă. Cu bărbăţie să ’i îndurăm însă 
greutăţile şi cu ajutorul lui Dumnezeu isbânda va fi a noastră. 

Arătaţi-vă deci demni de gloria străbună. 

Dealungul veacurilor un neam întreg vă va binecuvânta şi vă 
va slăvi. 


Bucureşti, 15 August 1916, 

înalt ordin de zi 


către armată 


Ostaşi, 


J_upă şapte săptămâni de răsboi, cât timp aţi ţinut piept vrăjma¬ 

şului cu bărbăţie, astăzi se încinge lupta aprigă la graniţa ţării contra 
armatelor inamice cari vor’să ne cotropiască. In aceste momente simt 
ca o datorie să vă reamintesc că pământul sfânt al $ării noastre a 
fost apărat totdeauna cu cinste şi yitejie sub Marii noştri Voşvozi şi 
stropit de sângele strămoşilor noştri cari au bătut pe năvălitori. 

Aştept dela toate gradele ca şi acum să-şi facă cu sfinţenie 
datoria, apărând cu orice preţ până la ultima suflare pakia ameninţată. 

Nici o unitate să nu dea înapoi, ci să-şi păstreze cu orice preţ 
poziţiile de luptă; oriunde inamicul este slab să fie atacat-'-şi respins. 

O poziţiune ce a fost pierdută, să fie imediat atacată şi reluată. 

Munţii noştri care de mii de ani au fost leagănul şi pavăza 

■neamului, să fîe zidul nebiruit unde valurile de oţel ale vrăjmaşului 
.-să se sfarme înaintea vitejiei apărătorilor; cinstea oştirii şi salvarea 
patriei o cere. 

înainte deci, cu Dumnezeu şi biruinţa va fi a noastră. 

Acest înalt ordin se va comunica imediat tuturor comandamen¬ 
telor şi serviciilor şi se va citi tuturor ostaşilor până la frontul 
«de luptă. 


Bucureşti, 7 Octombrio Î916. 

înalt ordin de zi 


către armată 


Pe pragul anului nou, întâiul Meu gând se îndreaptă spre iubiţii 
Mei ostaşi, cari în patru luni de lupte crâncene nu s’au arătat mai 
prejos de aceia, despre a căror vitejie ne povesteşte istoria neamului 
nostru. 

Cu gând duios şi cu inima plină' de dragoste, Rt%ele vostru îşi 
aminteşte de aceia dintre voi, cari dorm înfrăţiţi în ţărână somnul de 
eroi. Cu încredere şi nădejde privesc la ceilalţi cari zi şi noapte 
înfruntă primejdia, ale căror braţe n’ad ştiut să slăbiască, a cărdr* 
vitejie n’a putut să stânjeniască încercările grele ce vremurile ne-au 
impus. 


Ostaşi, 

Lumea întreagă se uită la, voi, iar Ţara se sprijină pe voi ca 
pe scutul ei; cu Mine ea aşteaptă să faceţi zid din piepturile voastre- 


—100 — 


www.dacoromanica.ro 


spre apărarea scumpei noastre Ţări, să duceţi drapelele române la 
isbândă. • 

Aduceţi-vă aminte că vă luptaţi pentru pământul strămoşesc, 
pentru oopiii şi părinţii voştri, pentru fraţii voştri de dincolo de hotare, 
că prin biruinţă le veţi pregăti un viitor mai fericit. 

Vă salut azi cu recunoştinţă şi cu încredere în viitor şi urându-vă 
ja toţi, ofiţeri, sub ofiţeri şi soldaţi, un an bun şi încununat de lauid 
ră spun: 

_ înainte cu Dumnezeu ! 


Xaşj, Vu Ianuarie 1917. 

Cuvântare 


către armata II-a ■ 


Ostaşi, 


C u inima plină de nădejde vă salut azi pe voi, ostaşi din armata 
Il-a, cari de mai multe luni aţi opus o rezistenţă nebiruită tuturor 
încercărilor vrăjmaşului de a rupe liniile noastre; voi staţi aci ca la 
un post de onoare, păzitori neobosiţi ai hotarului Ţării, expuşi la 
atacurile unui vrăşmaş care în trufia lui crede eă toate trebue să se 
închine lui, că toate drumurile, toate uşile sunt deschide lăcomiei sale 
de stăpânire; prin vitejia voastră bărbătească l-aţi învăţat că pe-aici 
nu se trece. . . 

Am venit azi între voi să vă aduc prinosul Meu de recunoştinţă 
pentru modul cum v-aţi luptat până acum şi să împart acelora cari 
s’au distins în deosebi răsplata pentru faptele lor, dar mulţumirea Mea 
vă îmbrăţişează pe voi toţi cari v’aţi condus ca nişte ostaşi vrednici. 

de dragostea ee Ţara vă poartă şi de la cari Ţara şi Regele vostru 
mai aşteaptă multe fapte eroice. 

Dincolo, în ţinuturile bogate, dar pustiite acuma stau fraţii noştri 
şi suferă şuii jugul nemilos al unui vrăşmaş, care fără cruţare a 
cotropit o mare parte a iubitei^ Noastre Ţări şi care suge până la cea 
din urmă picătură de viaţă â unei populaţii chinuite şi batjocurite îp 
cele mai sfinte sentimente ale ei. 

Acolo zac sub ţarinile sfinţite de sângele lor mii de viteji cari 
şi-au dat viaţa pentru mărirea patriei. Ei toţi aşteaptă de la voi să 
goniţi din pământul românesc armatele vrăşmaşe, să înfigeţi drapelele 
voastre victorioase iarăşi în pământul strămoşesc. 

Vă mai aşteaptă lupte grele, căci drumul este lung dar cu ajutorul 
lui Dumnezeu îl* veţi străbate ca biruitori. 

Vouă fiilor de ţărani, care aţi apărat cu braţul vostru pământul 
unde v’aţi năsgut, unde aţi crescut, vă spun Eu, Regele vostru, că 
pe lângă răsplata cea mare a izbânzii, care vă asigură fiecăruia recu¬ 
noştinţa neantului nostru întreg, aţi câştigat totdeodată dreptul de a. 
stăpâni într’o măsură mai largă pământul pe, care v’aţi luptat. Vi se 
va da pământ. Eu, Regele vostru, voi fi întâiul în a da pilda; vi se va 
da şi o largă participare la treburile Statului. 

Arătaţi-vă, scumpii Mei ostaşi, demni de încrederea ce Ţara şi 
Regele vostru pun în voi şi îndepliniţi-vţi ca până acum datoriile 
voastre cu sfinţenie. 

Să trăiască scumpa Noastră Ţară şi viteaza ei armată, nădejdea 
şi fala ei. 


22 Martie 1917*. 

Cuvântare 

\ 

către absolvenţii şcoalelor de artilerie 


M ă adresez azi acelora cari terminând şcoala, vor face cei dintâi 
paşi neconduşi de acei cari până acum le-aiî ţinut loc de părinţi. 

Faceţi acuma primii paşi independenţi. Aţi ales frumoasa şi 
înălţătoarea meserie a armelor, cea mai frumoasă carieră pentru timpurile 
în cari trăim. Cu atât mai frumoasă cu cât îndatoririle ce le impune 
sunt mai sfinte. 

Eşiţi astăzi ca.sergenţi, întâia treaptă a erarliiei militare; în 
curând veţi căpăta galoanele • de sublocotenent şi cu aceasta şi dreptul, 
de a porunci. Aceasta vă impune însă către aceia pe cari îi comandaţi 
şi către acei cari v’au dat acest drept, adică către superiori şi către 
Noi înşine. 

A porunci h uşor, a porunci şi conduce bine e greu, cere o voinţă 
de fier şi un caracter de oţel ca să căpătaţi încrederea şi chiar prie¬ 
tenia acelora pe cari îi veţi comanda. 

De tânărul ofiţer atârnă ca trupa să meargă bine, el trebue să 
fie pilda întru toate, să puie mâna la toate lucrările şi dacă veţi urma 
astfel victoria va fi cu noi şi cu voi. 

Duceti-vă la regimente, faceti-vă datoria, ca să se poate spune 
la fiecare din voi cari aţi fost buni elevi, că aţi fost şi buni ofiţeri 
şi buni români. 


Iaşi, 26 Martie 1917, 

Cuvântare 


către absolvenţii şcoalelor militare 


ţinut să vă văd pe voi cari acum veţi părăsi şcoala pentru a 
vă duce la trupele la care aţi fost împărţiţi. 

Cu mare plăcere am văzut exerciţiile ce-aţi făcut astăzi pentru 
că am putut constata că şederea voastră la şcoală a dat un rezultat 
mulţumitor, graţie instrucţiei ce-aţi căpătat dela nişte ofiţeri cari, 
pentru viaţa voastră militară, au fost nişte distinşi călăuzitori. 

Voi mergeţi acuma cu inima plină de vioiciune şi de entuziasm, 
pentru a da toate energiile voastre frumoasei cariere militare ce aţi 
ales. De acum înainte vă incumbă de a fi voi înşivă' conducători ai 
soldaţilor. Veţi avea drepturile ce vi le dă gradul vostru, dar alături 
de aceste drepturi să nu uitaţi niciodată că cine are drepturi are şi 
(Jatorii. Voi trcbue să fiţi pentru inferiorii.voştri în toate ocaziunile 
o pildă de exactitudine, o pildă de ascultare, o pildă de vitejie. 

Duceţi-vă acuma şi să nu ^uitaţi aceia ce-aţi învăţat aci. 

Dar să fiţi şi voi oameni plini de energie şi să vă instruiţi' 
soldaţii după metodele ce-aţi învăţat aci. 

Duceţi-vă cu bine. Fiţi tot aşa de buni ofiţeri, după cum aţi 
fost şi~~buni elevi; Şi atunci lucrând în acest sens şi fiind purtaţi de 
un viu patriotism precum şi de conştiinţa datoriei ne vom vedea pe- 
câmpul de luptă ca biruitori. 


Botoşani, 26 Martie 1917- 

Cuvântare 


către trupe pe frontul armatei a Il^a 


Ostaşi, 

Ori de oâte ori viu în mijlocul ostaşilor Mei pe front, pare-mi-se 
că adie un vânt mai bun, un vânt mai curat, un vânt plin de nădejde, 
un vânt plin de siguranţă şi de biruinţă. Când văd trupele'cum se 
prezintă, trupele pline de vioiciune, pline de focul sacru, care este 
chezăşia cea mai bună a unui viitor mai mare şi mai strălucit, Mi se 
umple inima de bucurie. 

Iau de aci un sentiment de plină încredere în viitorul nostru şi 
în braţul de oţel care îl va făurii Iau cu Mine o dragoste tot mai 
adâncă pentru iubiţii Mei soldaţi. 

Să trăiţi şi să pe întâlnim pe câmpul de luptă ca biruitori şi 
făuritori ai unei Românii mai mari. 


24 Aprilie 1017. 

Cuvântare 


la depunerea jurământului primului contingent al 
soldaţilor ardeleni şi bucovineni 


ouă fraţilor ardeleni şi din Bucovina, cari aţi venit între noi 
din pribegie, cari după multe şi crude suferinţe sufleteşti aţi păşit pe 
pragul casei părinteşti, vă zic azi din adâncul inimii bine aţi veniL 
Prin jurământul solemn ce aţi depus înaintea lui Dumnezeu 
înaintea drapelelor acestora, cari vă vor arăta drumul spre libertate,, 
înaintea camarazilor noştri cari s’au luptat, cari au sângerat pentru 
.înfăptuirea idealului Nostru naţional, v’aţi legat cu un lanţ indisolubil 
de patria mumă; aţi pus sufletul şi sângele vostru în serviciul cauzei 
sfinte, ce împreună cu voi Am îmbrăţişat-o cu inimă curată, cu. voinţă 
de fief. 

Trăim nişte momente frumoase, nişte clipe de bucurie, de înălţare 
sufletească. 

Vouă, Ţara vă spune «bine aţi venit», căci în voi vede întâiele 
raze ale unui soare nou ce răsare din întuneric; pe voi oraşul acesta 
unde s’a făptuit Unirea Principatelor, vă salută cu iubire ca pe întâii 
soli ai unirii neamului; armata, în a cărei familie aţi intrat azi, vă 
primeşte' cu braţele deschise ca pe nişte fraţi de mult aşteptaţi, căci ştie 
că inima voastră bate spre biruinţă, că braţul vostru este oţelit? prin 
luptă; pe voi, Regele, căruia i-aţi jurat credinţă, vă priveşte cu dragoste 
şi cu încredere, căci în sosirea voastră salută chezăşia cea mai puternică, 
că Visul atâtor veacuri se va înfăptui, că dorul unui • neam întreg, în 
sfârşit, se va stinge. 

Vouă fraţilor de dincolo ardeleni şi bucovineni vă zic: «Înainte cu 
Dumnezeu »; uniţi sforţările voastre cu ale fraţilor din ţară; călăuziţi 
steagul nostru naţional peste munţi, unde milioane de fraţi aşteaptă 
plini de nădejde desrobirea de un jug asupritor. Biruinţa va fi a 
noastră şi cu ea libertatea şi fericirea, şi atunci vom fi un singur şi 
^strâns unit popor de fraţi nedespărţiţi în totdeauna. 


8 Iunie 1917. 


î 

Cuvântare 


către ardeleni şi bucovineni la masa din ziua 
depunerii jurământului lor ca soldaţi 


V oi cari aţi pus piciorul astăzi în Patria mumă a Moldovei, de 
care este legat în mod nedespărţit numele lui Ştefan-cel-Sfânt precum 
este legat de numele lui Ardealul, Bucovina şi Muntenia, voi aţi avut 
prilejul să vedeţi astăzi una din diviziile române cu care vă contopiţi 
şi vă înfrăţiţi pentru jertfe ca şi pentru biruinţe. 

Pe cât de inimoşi aţi păşit pe pământul României, pe atât de 
inimoşi veţi trece sub ghiulelele inamicului, pentru a înfrunta toate 
greutăţile luptei şi a vă uni mâine pentru totdeauna cu fraţii voştri 
de sânge. 

Ridic paharul Meu nu pumai în sănătatea corpului de armată 
dar şi în sănătatea soldaţilor ardeleni şi bucovineni, cari vor şti să 
se strângă sub cutele drapelelor române şi să se- jertfiască pentru 
idealul României Mari. 


8 Iunie 1017. 

Ordin de zi 


către ostaşii de pe frontul român 


L uptele crâncene ce s’au dat în timpul ultimelor săptămâni de 
către trupele ruso-române puse sub comanda Mea, au dat din nou 
la iveală însuşirile ostăşeşti ale armatelor aliate pe frontul român. 
După ce bravele Mele regimente din armata H, cot la cot cu vitejii 
lor fraţi de armă din armata IV rusă, au alungat vrăjmaşul din 
poziţiile ţinute atâta timp, armata I, împreună cu corpurile VIII şi 
VII ruse au ştiut să ţină în respect valurile inamice ce încercase a 
rupe frontul nord de Focşani. Mărăşti, MărăŞeşti, Panciu şi Oituz 
pentru armatele I şi II române şi pentru armata IV rusă sunt nişte 
nume cari constitue titlurile de glorie pentru trupele ce au Ipptat şi 
sângerat acolo. 

Cu piepturile voastre aţi ridicat un. zid mai tare decât granitul. 
Voinţa voastră, vitejia copiilor ţărilor noastre-aliate au pus o stavilă 
poporului vrăjmaş ce a vrut să se reverse asupra câmpiilor Moldovei 
pentru a purta valurile sale şi mai departe până în sânul Rusiei. 

Cn mândrie Mă uit la voi şi vă aduc mulţumirile Mele căldu¬ 
roase şi recunoştinţa Mea ofiţerilor şi trupei cari v’aţi purtat atât de 
bravi. Onoare acelora cari şi-au lăsat viaţa pentru apărarea patriei lor. 

Ne mai aşteaptă noui lupte, noui sforţări şi noui jertfe ni se- 
impun căci vrăjmaşul tot mai îşi ţine capul sus. Nu uitaţi nici o 
clipă că drumul spre biruinţa duce numai într’o singură direcţie: 
înainte; numai învingând pe vrăjmaş puteţi realiza străduinţele voastre. 
Aţi dovedit până acum că puterea voastră de rezistenţă e mai tare 
ca năvălirile vrăjmaşului, iar vitejia voastră mai mare decât numărul 
lui. Va veni momentul când voi veţi fi năvălitori, când veţi purta 
drapelele voastre înainte pentru- a alunga vrăjmaşul de pe pământul 

care nu este al lui, căci cât timp mai are un picior pe pământul 

vostru biruinţa nu e desăvârşită. 

Vitejia ce aţi arătat până aci îmi dă dreptul să privesc cu încre¬ 
dere în viitor, căci luptăm pentru bunurile noastre cele mai sfinte şi 

cauza noastră e dreaptă, de aceea şi biruinţa trebue să fie a noastră. 


Iaşi, lL /a> August 1917. 

Proclamaţie 

către poporul românesc 


Români , 

Se încheie anul de când, credincioşi neamului, am declarat răsboi 
Austro-Ungariei. De atunci ne aflăm în luptă cd Germania şi cu 
aliaţii ei. 

Eăsboiul nostru nu porni din dorinţa de cucerire. Viaţa şi roa¬ 
dele muncii voastre ne-au fost prea scumpe ca să ne fi gândit la 
risipa lor în scopuri de deşartă strălucire. 

Eăsboiul nostru este un răsboi sfânt. 

A nu-1 fi declarat ar fi fost o îndoită trădare: faţă de înaintaşii 
noştri şi faţă de şirul generaţiunilor < cari vor să vie. 

Acum optsprezece veacuri Traian ne puse strajă a civilizaţiei pe 
crestele Carpaţilor şi la poalele lor dela miază-noapte la miază-zi; 
dela Tisa şi până la mare. 

Năvala ungurească de acum zece secole ne-a rupt în două. Car- 
paţii, Jeagănul neamului, l-a schimbat în hotar despărţitor între fraţi. 
Ea ne-a despicat politiceşte dar ne-a lăsat sufletul întreg, acelaş 
-suflet al aceluiaş popor. 

Vremi de veacuri nu am avut decât un gând: < veni-va ceasul 
să fim iarăşi împreună». 

Prin muncă, prin răbdare şi prin jertfa strămoşilor şi a părin- 

* 

ţilor noştri abia ajunserăm la înfăptuirea Regatului României. Şi era 
limpede: ori izbutim să înfigem steagul României dincolo de munte, 
ori s’a -stinge viaţa noastră şi dincoace de munte. ' 

Răsboiul lumii deslănţuit acum trei ani de setea de stăpânire a 
Austriei şi a Germaniei ne dădu prilej să punem la mijloc toate pu¬ 
terile neamului. 

Oricât am suferi trebue să urmăm soarta şi să asigurăm menirea 
neamului nostru. 

Eri şi mai ales azi suntem aliaţi cu aproape toate popoarele de 
pe faţa pământului. Bătându-ne pentru dezrobirea moşiei strămoşeşti, 
ne batem pentru triumful libertăţii şi al dreptăţii in omenirea întreagă. 

Biruinţa este sigură. Nimic şi nimeni nu o poate împiedica. 

Aliaţii şi noi vom învinge. 

Vom învinge oricare ar fi întâmplările nestatornice şi trecătoare 
-ale. acestui răsboi uriaş, şi ne vom întoarce într’o patrie prea mărită. 

In locul României de ieri vom dobândi România de mâine, aşa 
cum au mângâiat-o în visurile lor părinţii noştri, aşa cum o vom lăsa 
moştenire urmaşilor noştri. 

Eroismul uimitor al ostaşilor, — admiraţi de lumea toată, — a 
fost susţinut de bărbăţia voastră, a acelora de acasă. In mijlocul celor 
mai groaznice încercări aţi rămas statornici în credinţa şi hotărîrea 
voastră de a jertfi tot pentru cinste, pentru drept, pentru biruinţă. 

Atacaţi de armata celei mai puternice împărăţii, am fost siliţi 
să părăsim două' treimi din ^cumpul nostru pământ. Şi soartâ a vrut 
să îndurăm şi vedenia chinurilor cumplite la cari sunt supuşi cei 
rămaşi sub călcâiul vrăjmaşului. 

Ş’aţi rămas neclintiţi. 

Ş’aţi dat cea mai frumoasă pildă de înălţare sufletească. 

Al doilea an de răsboi, începând acum, ne va găsi tot aşa de 
hotărîţi, tot aşa de neclintiţi. 

Prin suferinţele noastre vom»câştiga dreptul la viaţa Românilor 
de pretutindeni, singdra viaţă care are preţ pentru noi toţi. 

Sus inimile şi strânşi uniţi împrejurul steagului acoperit de glorie 
prin vitejia ostaşilor, să nu iasă din piepturile noastre decât un singur 
strigăt: «înainte pentru România Mare». 


Iaşi. 14 August 1917. 

Proclamaţie 


<3ătre Armată la mobilizarea din 27 Octombrie 1918 


Ostaşi, 

Ora mult aşteptată de toată suflarea românească şi în deosebi 
•de voi, vitejii Mei ostaşi, a sunat în sfârşit, după lungă şi dureroasă 
aşteptare. Trecerea trupelor aliate peste Dunăre ne impune ca o sfântă 
şi patriotică datorie să luăm iarăşi arma în mână ca Să izgonim, îm¬ 
preună cu ele, pe vrăjmaşul cotropitor din ţară şi să aducem linişte 
populaţiei asuprite. 

Regele. Vostru vă chiamă din nou la luptă ca să înfăptuiţi visul 
postru de atâtea veacuri: Unirea tuturor Românilor, pentru care în 
anii 1916—1917 aţi luptat cu atâta vitejie. 

Sufletele acelor căzuţi pe câmpul de onoare vă binecuvintează 
pentru această ultimă sforţare; privirile credincioşilor noştri aliaţi sunt 
îndreptate cu dragoste şi încredere spre Ţara noastră şi fiii ei, cama- 
.raziî voştri de armă din biruitoarele armate Franceze şi Engleze, cari 

vin în ajutorul nostru, cunosc vitejia voastră de la Oituz, Mărăşti şi 
Mărăşeşti; arătaţi-le că timpul de aşteptare n'a putut să slăbiască 
braţul ostaşului Român. Fraţii noştri din Bucovina şi din Ardeal vă 
cheamă pentru această ultimă luptă, ca prin avântul vostru să le adu¬ 
ceţi liberarea din jugul străin. 

Biruinţa e a noastră şi viitorul va asigura întregului neam Ro¬ 
mânesc viaţă paşnică şi fericită. 

înainte deci cu vitejia strămoşească. 

Dumnezeu este cu noi. 

Proclamaţie 

la mobilizarea Armatei Române 


Român i! 

Când la 14 August 1916 v’am chemat în lupta pentru dezrobirea 
fraţilor voştri, am avut credinţa nestrămutată că dreptatea' cauzei 
noasfre va birui şi că izbânda va fi de partea puternicilor aliaţi de 
cari legam soarta. 

Deşi neînvinse şi însufleţite de cel mai. bărbătesc avânt, armatele 
noastre, înconjurate de' vrăjmaş din toate părţile prin prăbuşirea Rusiei, 
au fost silite, iarna trecută, să întrerupă lupta pe care aliaţii noştri 
au urmat-o cu atâta hotărîre şi cu atâta glorie. 

Azi fiindu-ne iarăşi cu putinţă să unim oştirile noastre cu cele 
ale aliaţilor, suntem datori să reintrăm în luptă alături de ei, pentru 
ca tot împreună cu ei să mergem la biruinţa definitivă, care ne va 
aduce roadele întregi ale jertelor şi ale vitejiei noastre. 


Români! 

Suferinţele neamului românesc atât de greu încercat în cursul 

veacurilor sunt pe sfârşite. In clipa în care aliaţii trec Dunărea şi ne 
putem regăsi lângă ei ca să izgonim pe inamicul care de doi ani 
încalcă şi jefueşte pământul strămoşesc, sunt încredinţat că veţi răs¬ 
punde chemării Mele cu aceiaşi dragoste de ţară şi că România va 
vedea împlinindu-se visul de veacuri al Neamului nostru; Unirea 
tuturor Românilor. 

Liberi şi uniţi, o viaţă sănătoasă şi puternică se asigură între¬ 
gului popor român. 

Copiii copiilor noştri vor binecuvânta străduinţele voastre şi vor 
slăvi pe cei ce s’au jertfit pentru idealul neamului. 

Cu Dumnezeu 1 înaipte. 


Iaşi, 27 Octombrie 1918. 

Cuvântare 


la intrarea triumfală în Capitala României Mari 


C u cea mai- vie bucurie primesc tradiţionala pâine şi sare ce-Mi 
aduceţi cu urările de bună sosire din partea Capitalei. Această vecbe 
■datină are azi o deosebită semnificare, când după doi ani de suferinţă 
şi de dureri Mă întorc cu vitejii mei ostaşi, împreună cu credincioşii 
noştri aliaţi, spre a sărbători, împreună cu iubitul Meu popor, biruinţa 
dreptăţii şi a culege roadele unei nestrămutate credinţe în ursita 
neamului Românesc. 

Ştiu cât de mult a suferit populaţia Capitalei în aceşti doi ani 
de cotropire, dar tot aşa ştiu că massa mare a ei a îndurat apăsarea 
unei soarte crude cu demnitate şi inimă credincioasă şi că nu a şovăit 
nici un minut în sentimentele ei de credinţă şi de iubire de Ţară şi 
-de Tron. Bucuria Mea de a Mă găsi iarăşi în mijlocul iubiţilor Mei 
Bucureşteni, este cu atât mai mare, că părăsindu-i cu sufletul mâhnit, 

azi ’Mi este dat de a reveni cu veselie în inimă între zidurile Capitalei 
unei Românii mai mari şi mai puternică. 

Primirea atât de caldă şi frumoasă ce-Mi faceţi Mie, Reginei şi 
vitejior Mei ostaşi, drept expresie a sentimentelor voastre de credinţă, 
va lăsa în inima Noastră o amintire din cele mai duioase, pentru 
care voiu fi pufurea recunoscător. 


18 Nocmhrie 1918. 

Cuvântare 

la masa solemnă din ziua intrării triumfale 

în Bucureşti 


JL^ er a spera ad astra, — glăsueşte o veche deviză ce cu drept cuvânt 
se potriveşte cu vremurile din urmă. Au trecut doi ani de când cople¬ 
şiţi de forţe mult superioare, am fost siliţi să părăsim Capitala ţării 
şi o mare şi bogată parte a teritorului nostru în mâinile unui vrăjmaş 
care a vrut să ne pedepsiască pentrucă am tras sabia împotriva lui, 
împinşi de un ideal ce nu putea fi înfăptuit • decât prin luptă şi 
prin sânge. 

Am trăit în acest răstimp clipe de mare mulţumire sufletească, 
când vitejii noştri ostaşi au ţinut piept unui vrăjmaş puternic şi trufaş, 
când pe munţii Moldovei şi pe malul Şiretului au învăţat pe oştirile 
teutone, că pe aici nu se trece. Rămaşi singuri, în urma evenimentelor 
dela vecinul nostru, am fost siliţi şi noi să ne supunem pentru un 
timp unei forţe mai tari şi a urmat o epocă de durere, de suferinţe 
şi de chinuri sufleteşti pentru Mine şi poporul Meu. In aceste timpuri 
însă am avut o mângâiere din cele mai duioase, care M’a susţinut şi 

care a oţelit şi inima şi mintea Mea, spre a fi mereu credincios 
hotărîrii ce luasem în August 191G, că nu voi înceta de a Mă 
împotrivi unei situaţii impuse până ce nu vom căpăta ce era dreptul 
nostru sfânt, ce era înscris în cartea neamului acestflia' iubit de 
Dumnezeu. Mângâierea aceasta, şi totodată un îndemn tare, era iubirea 
poporului Meu şi credinţa ce împreună cu Mine însufleţia marea 
massă a supuşilor Mei iubiţi în dreptatea cauzei nostre, credinţă mai 
tare ca orice vrăjmaşi şi care birueşte toate obstacolele şi deschide 
uşa unui viitor mai bun. 

Prin luptele crâncene, prin vitejia ostaşului român, ărmata a bine 
meritat dela patrie, prin demnitatea lui în zilele de grea încercare, 
prin încrederea în viitorul ţării, poporul Meu a câştigat stima lumii 
întregi, iar pentru mine şi Casa Mea a isvorît, din bucuria şi din 
suferinţile împărtăşite în comun, o legătură care Ne-a unit sufletul cu 
sufletul supuşilor Mei, cum mai tare nu se poate închipui. 

In aceste momente am înţeles inima poporului român, am cunoscut 

* 

puterea lui de rezistenţă şi toate însuşirile lui cari i-au permis să-şi 
păstreze naţionalitatea în cursul veacurilor, eu toate vremurile grele ce 
soarta îi rezervase. In aceste momente am câştigat convingerea că 
talpa ţării, ţăranul român şi toţi acei cari muncesc şi cari cu braţul 
şi sângele lor apărau pământul strămoşesc cu vitejia strămoşească, 
merită o solicitudine deosebită şi că împroprietărirea ţăranplui este 
răsplata bine meritată pentru jertfele ce au depus pe altarul ţării. 

Când am luat moştenirea întemeietorului României moderne, am 
făgăduit înaintea reprezentanţilor Naţiunei că voiu fi bun Român. Cred 
că M’am ţinut de cuvânt. Grele au fost timpurile, mari a,u fost jertfele, 
dar strălucită este răsplata, şi astăzi pot spune .cu fruntea senină: 
faţă de Dumnezeu şi faţă de poporul Meu, am conştiinţa curată. 

Fer aşpera ad astra. După zilele negre de restrişte, după luni de 

grele încercări, a răsărit soarele asupra zilei de bucurie, când putem 
culege roadele încrederii noastre în noi înşine şi în trăinicia neamului 
românesc. Ceeace strămoşii au visat, ideea pentru care generaţiile trecute 
au suferit şi au lucrat, idealul pentru care toată suflarea românească 
a nădăjduit, iar ostaşii noştri, şi-au vărsat sângele, azi a devenit un 
fapt îndeplinit. Azi Mama România poate strânge pe toţi copiii iarăşi 
la sânul ei. Basarabia şi Bucovina, cele două fiice răpite, s’au întors 
una după alta în casa părintească, iar Ardealul, frumosul leagăn al 
poporului român, de unde au descălicat întâii Voevozi ai ţărilor 
româneşti, au votat azi la «Alba Iulia» unirea cu regatul român. 
Salutând printre noi pe solii din ţările româneşti, cari ne-au adus 
din partea fraţilor lor aceste btyie vestiri, să-Mi fie îngăduit să aduc 
prinosul Meu de adâncă şi neperitoare recunoştinţă poporului Meu şi 
tuturor bărbaţilor cu iubire de neam, cari cu patriotismul lor cald, cu 
sfatul lor chibzuit, cu voinţa lor nestrămutată, M’au ajutat pe Mine 
şi pe ţară, 'să putem înfăptui visul nostru secular. 

Să unim deci sufletele noastre, să unim toate puterile noastre, 
închinând toate energiile binelui obştesc, ca să putem face faţă unui 
viitor strălucit, care se deschide înaintea privirilor noastre, întemeiat 
pe baze sănătoase şi defriocratice. Binecuvântarea generaţiunilor viitoare 
va fi răsplata noastră neperi toa re. 

Şi acum, în această zi măreaţă, să unim glasurile noastre şi să 
strigăm din adâncul sufletului: Trăiască scumpa noastră Românie 
întregită şi deapururea nedespărţită. 

către reprezentanţii puterilor aliate: 

Qu’il Me soit permis en ce jour d’allegresse pour mon pays de 
M’adresser aux representants des pays allies. Je suis l’interprete fidele 

de Mon peuple en exprimant aujourd’hui Ma vive reconnaisance pour 
l’appui constant et efficace que la Roumanie a trouve asupres d’eux, 
aux jours de sa joie comme â ceux de sa detresse. Vous, Messieurs, 
vous avez vecu ces heures et avez partage nos sentiments en nous 
temoignant sânt cesse une sincere amitie et une reconfortante sympathie 
qui ont contribue â reserrer d’avantage Ies liens qui unissaient dejâ 
Mon pays aux puissances de l’Entente. 

Jamais la Roumanie ne pourra oublier Ies grands Services qui 
lui ont ete rendus par Ies missions militaires qui ont cree une frater- 
nite d’armes qui est d’autant plus forte qu’elle a ete cimentCe par le 
sang de nobles fils de ia France qui ont lutte et sont morts pour la 
cause commune â cote de leurs camarades roumains. Imperissable reste 
le souvenir des soins prodigues par Ies medecins, infirmiera et infir- 
miores francais, anglais et americains; leur souvenir restera â jamais 
grave dans le coeur de ceux qu’ils ont soigne avec un devouement 
et un heroisme admirable et nous nous rapellerons eternellement qu’un 
grand nombre de nos blesses et malades ont ete sauves par ces anges 
de la clrarite. 

Mais notre reconnaissance se porte avant tout vers Ies vaillantes 
armees alliees qui par leur victoire, en laqiv3lle J’ai eu toujours une 
foi inebranlable, ant assure le triompbe du droit et de la justice, 
triomphe qui pour Mon pays se traduit par l’union de tous Ies 
Roumains. 

C’est.avec ces sentiments de reconnaissance et de sincere amitie 
que je lbve Mon verre â la sânte des Chefs d’Etats des pays: allies 


*J8 Noembrie 191b. 

Cuvântare 


la masa oferită de Ministrul plenipotenţiar 
frances de Saint-Aulaire 


G 'est du fond de mon coeur que je vous remercie, Monsieur le 
Ministre, en Mon nom et au nom db la Reine des paroles si airaables 
que vous venez de Nous adresser et Ma* joie est grande de pouvoir 
vous dire tout le plaisir que Je ressens de Me trouver ici au milieu 
de pos amis francais. 

Lorsque, il y a deux ans, J’ai tire l’epee pour la realisation d’un 
ideal reconnu legitime par Ies puissances de l’Entente, J’ai suivi le 
sentiment presqu’unanîme de Mon peuple qui n’admettait la lutte 
qu’â cote des nations vers lesquelle's l’entrainaient â la fois et sa 
raison et sor» coeur. 

'Vous venez d’evoquer en Moi des souvenirs de joie pour Mon' 
peuple et de gloire pour Mon armee. Nous sommes fiers que le bras 
de Nos vaillants soldats ait arrete l’avance de l’envabisseur sur notre 
sol et cette fierte est d’autant plus profonde que Nous avons le sen- 

timent que par notre resistance acbarn^e qui attira sur nous Ies 
attaques d’un nombre considerable de divisions ennemies, nous avons 
pu ser^ir en fideles allies Ies vaillantes armees qui combattaient sur 
le front franyais. A ces jours de gloire a succedă pour Mon pays une 
ere de souffrance et d’epreuves pendant laquelle nous avons ete con- 
traints d’attendre l’arme au pied, mais pendant laquelle aussi nous 
avons garde dans nos coeurs la foi en nos allies et l’espoir ardent de 
recommencer la lutte. 

Plus cette attende fut longue et douloureuse, plus la joie fut 
grande lorsque Ies £venements nous ont permis de reprendre notre 
place â cote de nos amis ; aussi l’entbousiasme que tonte ia popqlation 
de la capitale manifestait hier â la vue des braves soldats allies et 
de nos deux tricolores flottants cote â cote etait-il l’expression d’une 
ferveur unanime et si longtemps comprimee dans nos coeurs, c’6tait 
le salut reconnaissant de l’ârne roumaine â sa soeur ain£e Fâme 
franşaise. Notre joie fut grande encore en voyanbâ la tete des troupes 
alliees le General Bertbelot, notre Berthelot, car il est bien le notre 
aussi et par sa qualite de .eitoyen B,oumain et par l’amitie qu’il n’a 
cess£ de prouver â Mon pays. 

Je suis l’interprete de ces sentiments en levant Mon verre â la 
sânte de Monsieur le President de la Bepublique et en l’honneur de 
la France et de sa glorieuse Armee. 

* Je l^ve enfin Mon verre en votre bonneur Monsieur le Ministre; 
voire coeur fut en toute occasion l’inspirateur et le conseilleur de vos 
paroles et de vos actes'; aussi Ies Services que vous ayez rendus â la 
cause roumaine seront ils toujours presents dans nos coeurs et dans 
notre souvenir. 


29 Noembrie 1918. 


— 128 — 


www.dacoromanica.ro 


Cuvântare 


pentru Generalul Berthelot 


-Pientru a doua oară în cursul celor trei ani din urmă trebuie sa 
ne despărţim de un scump prieten pe care eram deprinşi să - l consi¬ 
derăm ca pe unul dintre ai noştri. 

Când, în 1918, ne-aţi părăsit, .România trecea prin cele mai 
crude încercări pe care o soartă rea i le rezervase aşa de nedrept. 

Nouă, acelora cari rămâneam, ni se părea că luaţi cu D-voastră 
o bună parte din nădejdile noastre şi din puterea noastră de rezistenţă, 
şi, cu toate acestea, credinţa se sălăşluia în inimile noastre, şi strân- 
gându-ne mâna era ca şi cum am fi jurat răsbunare, un jurământ cu 
atât mai sacru, eu cât n’avea de loc nevoie de cuvinte. 

Adânci ni erau părerile de rău, dar cu atât mai mare ne fu 
bucuria atunci când, alături de noi, intraţi ca învingători în Bucureştii 
liberaţi de trupele aliate victorioase. 

De atunci avem sentimentul că d-voastră domnule general, şi noi, 
Românii, suntem nedespărţiţi şi suntem astfel, chiar dacă soarta aşează 
sute de mile între noi. 

Dar, chiar părăsindu-ne, rămâneţi totuşi printre noi, în inimile 
noastre recunoscătoare. România şi, înainte de toate, oastea Mea nu 
va putea uita nici odată că, dacă a putut rezista unui duşman de 
atâtea ori superior, dacă a putut birui la Mărăşti şi Mărăşeşti, aceste 
două nume glorioase sunt legate nedespărţit de numele generalului 
francez care i-a condus cu atâta ştiinţă instrucţia şi i-a pregătit 
victoria. 

Părăsindu-ne astăzi, în clipa când mulţumită aceleeaşi armate, am 
împlinit visul de atâtea veacuri, adânca noastră recunoştinţă vă înto¬ 
vărăşeşte, şi în mâhnirea noastră de a vă vedea plecând, e amestecată 
eu o mângâere siguranţa, că întorcându-vă în Franţa, marea şi frumoasa 
ţară, aşa de scumpă Românilor, veţi spune Francezilor că România 
merită cu adevărat toată dragostea pe care o soră mai mare o poate 
dărui surorii mai mici. • 

Dar vă veţi mai întoarce şi, nădăjduesc, chiar adesea, căci zică- 
toarea românească e prea adevărată: « Dâmboviţă, apă dulce, cine-o 
bea, nu se mai duce ». 


5 Mai 1919. 

Cuvântare 

către Armata din Oradea-Mare 


M ulţumese pentru frumoasele cuvinte ce aţi rostit în numele 
-diviziilor din grupul de sud. Când am văzut astăzi ostaşii Mei defi¬ 
lând cu acelaş aer de biruitori cum Ne-am cunoscut pe frontul care 
până atunci constituia graniţa ţărei, am simţit pe lângă o mare bucurie, 
dar şi o mare mândrie că revedeam pe scumpii Mei ostaşi, cari prin 
bravura şi avântul lor au şters această graniţă strămutând-o la Tisa. 

Au venit aci să-şi desrobiască fraţii, să salveze populaţiunea 
asuprită, înfingând tricolorul ţărei ca să fâlfâie pentru totdeauna aci. 

Trupele diviziilor grupului de sud şi-au făcut bine datoria si 
merită recunoştinţa Mea pe care Mi-o exprim ridicând paharul, urez: 
"Să trăiască scumpii Mei soldaţi ai grupului de sud. 


28 Mai mo. 

Cuvântare 


către Armată în Sibiu 


TA 

-ISacă azi ne găsim aci împreună sărbătorind ceia ce sta scris în 
sufletul tuturor Românilor, o datorăm în cea mai mare parte solda¬ 
ţilor noştri, cari după zile de grea încercare au stăruit pe frontul 
vechilor graniţe să se împotriviască inamicului care a vrut să îi sub¬ 
juge sub voinţa lui. 

Vitejia arătată atunci a legat mai strâns pe fraţii ce erau des¬ 
părţiţi de stânci şi de lanţurile puse pe mâinile lor. A venit însă 
ziua când trupele au putut intra în ţara mult dorită, în frumosul 
Ardeal, unde au fost primite ca salvatoare, dându-li-se şi sarcina de 
a restabili ordinea împotriva altui vrăjmaş, făcându-şi deplina datorie 
prin intrarea regimentelor din România veche şi prin formarea nouilor 
regimente din Ardeal. 

Astfel se va strânge mai mult uniunea sufletească ce trebue să 
fie între camarazi de aceiaşi credinţă. 

Sunt convins că zilnic se vor întări legăturile de iubire, bazate 
pe autoritatea şefilor şi disciplina fără de care armata nu poate 
exista. Am văzut tineri soldaţi ce în parte luptaseră sub alte steaguri 
uniţi acum sub cutele aceluiaş tricolor şi M’am bucurat de aspectul 
lor, căci ei vor fi una cu vechii camarazi. 

Ridic paharul Meu în sănătatea trupelor din vechiul regat şi a 
tinerelor trupe din frumosul Ardeal. 


31 Mai 1910. 

înalt Ordin de zi 


Ostaşi, 

Iva începutul anului nou gândul Meu se îndreaptă cu mulţumire 
către armată. 

Sunt aproape 25 de ani de când lucrez din tot sufletul pentru 
desvoltarea şi îmbunătăţirea puterii armate. In acest pătrar de veac 
în care, prin contact aproape zilnic, strânse legături de încredere s’au 
format între mine şi oştire, am putut urmări cu adâncă satisfacţiune 
progresele însemnate ale armatei, dovedind prin silinţele depuse şi 
prin rezultatele dobândite, că jertfele ce ţara a făcut şi dragostea cu 
care întâiul rege o îmbrăţişa, nu au fost zadarnice. 

In anul ce-a trecut, mulţumită concentrărilor mai lungi, instrucţia 
mai cu seamă a regimentelor de rezervă a progresat în mod simţitor. 

Ţara, cu mine, vă privim cu încredere. Dar aceasta vă impune 
sfânta datorie de a păstra neatins renumele câştigat şi de a lucra 
mereu cu abnegaţie si fără preget, astfel că în orice împrejurare, ţara 
să se poată sprijini pe voi, scutul ei cel tare. 

.Ofiţeri, subofiţeri şi soldaţi, vă urez la toţi ani mulţi şi fericiţi. 


Bucureşti, 1 lanuario 1916, 

Cuvântare 


la jurământul recruţilor 


Dragi recruţi, 

i\m simţit o datorie sfântă de a mă găsi în mijlocul vostru, 
în ziua în care v’aţi legat cu jurământ înaintea lui Dumnezeu, să 
păstraţi credinţă către Rege şi către Ţară. 

Am ales ziua de azi pentru sărbătoarea aceasta, căci data de 28 
Noemvrie e înscrisă în cartea de onoare a Armatei Române, cu litere 
de aur, cu litere neperitoare. 

‘ * s 

Voi aţi venit din toate colţurile Ţării, cu inima voioasă aţi pă¬ 
răsit casele voastre şi rudele voastre, pentru a intra într’o nouă fa¬ 
milie, Armata Română, care, cu braţele deschise şi ca părinte al tuturor, 
v’a strâns la pieptul ei. 

De azi înainte nu vă mai aparţineţi vouă, aparţineţi Regelui şi 

Ţării. 

Prin jurământul ce-aţi depus, aţi încheiat o legătură strânsă 
între Mine şi între voi. 

Frumoasă este menirea la care este chemat ostaşul; el trebuie 
să fie scutul Ţării, să apere Ţara, căminul său şi pe ai săi, cu cre¬ 
dinţă şi chiar cu sângele lui. 

Este dar o cinste de a purta haina soldăţească; dar onoarea 
aceasta cere ca soldatul să cinstiascâ haina ce poartă, în orice moment,, 
nu numai atunci când ochiul superiorului îl priveşte, ci mai ales când 
ştie că nu e3te văzut. 

Am nădejde că voi veţi şti în orice moment să fiţi adevăraţi 
ostaşi, români, cari poartă în ijiima lor simţământul de onoare şi iu¬ 
bire către Ţară, către Rege şi către Drapelul înaintea căruia aţi jurat. 

Multe din drapelele de faţă au condus pe părinţii voştri la. 
izbândă, la glorie şi dacă, acum 38 de ani, au putut birui, este 
pentrucă ostaşul de atunci era bine pătruns de datoria lui. 

Sunteţi acum la începutul instrucţiei voastre. Multe lucruri, poate, 
vă vor părea grele, dar, cu inima sus şi cu gândul spre Dumnezeu, 
veţi trece deasupra greutăţilor cu înlesnire. 

Noi, toţi şefii voştri, vă privim cu dragoste şi puteţi fi asiguraţi 
că vă vom conduce şi cu iubire şi cu încredere. 

Cu nădejde privesc la voi şi dacă va veni o zi, când vi se vor 
cere jertfe mari şi sfinte, sunt sigur, dragii Mei recruţi, că fieeare- 
din voi îşi va face datoria şi că nu se va zice de nici anul din voi 
că nu a fost un erou. 

Acum duceţi-vă înapoi la cazarmă şi cu inima voioasă să vă 
faceţi datoria şi atunci puteţi fi siguri de mulţumirea şefilor şi a 
Regelui vostru. 


28 Noenibrio lţflfj. 

înalt Ordin de zi 


Ostaşi, 

In pragul acestui an nou simt o adâncă bucurie de a vă arăta via 
Mea mulţumire pentru silinţele ce vă daţi întru îndeplinirea datoriilor 
ostăşeşti. 

Anul ce-a trecut a cerut dela voi o muncă cu deosebire încor¬ 
dată, în scopul de-a obţine o pregătire de războiu desăvârşită. Ca 
totdeauna v’aţi supus la cerinţele ce vi s’au impus în interesul obştesc, 
cu devotamentul pe care vi-1 cunosc i el a fost fala voastră în trecut, 
el va fi mândria noastră în viitor. 

Ţara şi Eu suntem mândri de voi şi vă privim cu încredere şi 
iubire. 

Vă urez dar la toţi, din adâncul inimii, ani mulţi şi fericiţi! 


Bucureşti, 1 lan muie 1916. 

Ordin de zi 


Pe pragul unui an nou, gândul Meu se îndreaptă cu adâncă dra¬ 
goste şi cu cea mai vie recunoştinţă către iubita Mea oaste. Ţara nu 

va uita nici o clipă că vitejiei ostaşului român se datoreşte în cea 

mai mare parte făurirea României de astăzi şi de mâine. 

Voi toţi cari vă aflaţi în fruntariile vechiului Regat şi cei cari 
aţi dus drapelul român în ţinuturile liberate, peste care se vor întinde 
hotarele nouei Românii întregite, aduceţi-vă necontenit aminte că pe 
steagurile voastre sunt scrise cuvintele: onoare şi patrie; ori unde vă 
aflaţi, voi sunteţi purtătorii acestor două idei. Cu vie mulţumire M’am 
putut convinge că în toate împrejurările v’aţi arătat pătrunşi de mi¬ 
siunea voastră de a fi apărătorii Ţării şi ai Tronului şi păzitorii ordinei. 

După un lung timp de încordare şi de privaţiuni, dar şi de lupte 
eroice, în care aţi cules lauri neperitori şi stima şi dragostea Regelui 

vostru, a Patriei şi a fraţilor voştri de arme, anul care începe ne 

promite tuturora pacea atât de dorită. 

Vă urez şi vouă, iubiţilor Mei ostaşi, un an paşnic şi plin de 
fericire ca să puteţi culege în linişte roadele muncii voastre. 

Dar până la momentul acesta, aşteptat de to.ţi cu atâta dor, cer 
de la voi toţi, ofiţeri, subofiţeri şi soldaţi,, să staţi fiecare la postul 
-său, făcându-vă datoria cu sfinţenie, aşa cum vă impune jurământul 
vostru de ostaş. 


Bucureşti, 1 Ianuario HiiU. 

Cuvântare 


la depunerea jurământului elevilor 
şcoalelor militare 


Elevi, 

-tOste o-'zi frumoasă, o zi mare din viaţa soldatului, ziua in care 
depune jurământul ostăşesc, jurământ prin" care se leagă strâns de 
'fara sa şi de Regele său, făgăduind solemn că nimic nu-i va putea 
răpi credinţa jurată, nici chiar jertfa de viaţă. 

Ziua de astăzi, ziua jurământului vostru, o serbăm cu deosebită 
bucurie ; căci pentru prima oară, depe pragul acestei şcoli, pot saluta 
tinerii din toate părţile României celei noui. 

De azi înainte vă numiţi cu adevărat ostaşi, căci intraţi într’o 
familie nouă, familia militară şi nu mai aparţineţi vouă, ci scumpei 
noastre ţări. 

Voi sunteţi meniţi a deveni conducători ai oştirii, voi sunteţi 
aceia cari cu mândrie veţi purta numele de ofiţer. Da! In adevăr 
frumos nume ! Cu câte speranţe, cu câte iluzii se uită tânărul elev la 
acest nume de care se simte atras ca de-o stea strălucitoare! Dar 
dacă numele este aşa de frumos, apoi şi tânărul ce-1 doreşte trebue 
să fie vrednic a-1 purta. 

Aţi învăţat în şcoală dovedind multă străduinţă şi aţi căpătat 
primul grad în ierarhia militară. Acum calea vă este deschisă şi de 
voi depinde să ieşiţi ofiţeri. Pentru aceasta însă mai aveţi multe, încă 
foarte multe de învăţat. 

Aţi jurat credinţă către Dumnezeu, către Tron şi către voi în¬ 
şivă. Aceasta este credinţa adevărată şi nestrămutată, care formează 
podoaba fiecărui ostaş, căci dacă una din ele lipseşte, ea eate ne¬ 
complectă. 

Nu vorbesc de vitejie şi nici de curaj, căci acela căruia îi lipsesc 
acestea nu se poate numi nici măcar bărbat. 

Dela voi se cere supunere şi disciplină, căci astăzi dacă disci- • 
plina lipseşte, totul merge greu. Nu uitaţi că cel ce nu ştie să fie 
supus nu ştie nici să comande. 

Voi, vrednici soldaţi de azi înainte, siliţi-vă să căpătaţi toate 

însuşirile ce le veţi cere voi înşivă soldaţilor voştri, siliţi-vă de a le 
căpăta aşa fel ca să fiţi pilda celor ce-i veţi conduce, căci voi veţi 

fi viitorii conducători. Frumoasă dar grea misiune; tot atât de grea 

în răsboi ca şi în timp de pace, căci ştiţi voi că aşa cum sunt 

conducătorii, aşa este şi turma. 

% 

Mare va trebui să fie sârguinţa voastră ; dar mare este şi încre¬ 
derea Mea că veţi fi pilda ostaşilor voştri. Sunt încredinţat că atunci 
când veţi ieşi din această şcoală, profesorii voştri vor avea satisfac- 
ţiunea să zică: «aşa buni elevi n’am mai avut». 


144 — 


www.dacoromanica.ro 


Acestea sunt urările ee vi le fac. 

Să trăiască scumpa noastră armată eare a ştiut să lupte, să sân¬ 
gereze şi să biruiască. 

Trăiască scumpa noastră Ţară. 


13 Aprilie 1919, 

Cuvântare 


la depunerea jurământului elevilor recruţi 


Scumpi elevi, 

ţinut să viu între voi pentru a fi de faţă la marele pas ce 
faceţi azi în viaţa voastră militară, când legându-vă cu jurământ de 
Ţară şi TrOn v’aţi închinat pe viaţă Patriei şi Rege.lui vostru. 

Vouă, tinerilor elevi, cari sunteţi meniţi să fiţi în viitor condu¬ 
cătorii ostaşului român, jurământul ce-aţi depus astăzi vă impune 
datorii deosebite. Vă impune pe lângă datoria care este patrimoniul 
sacru al fiecărui ostaş, adică credinţă, supunere faţă de legi şi exe¬ 
cutare oarbă a poruncilor ce veţi primi dela autorităţile superioare, 
vă impune zic, şi îndatorirea de a vă pregăti cu toată râvna şi cu tot 
sufletul la misiunea ce cu toţii doriţi a împlini, vă impune să vă 
formaţi caracterul de bun român şi de bun creştin, căci numai cu 
aceste calităţi veţi putea fi pilda subordonaţilor voştri. 

Fiţi în timpul şederii voastre în şcoală exemplu viu de ascultare 

:atât de important în vremurile de azi, când în lumea întreagă res¬ 
pectul autorităţii se slăbeşte şi când materialismul caută să învingă 
toate legile creştine. Pregătiţi-vă bine împotriva tuturor acelor ispite. 
Oţeliţi-vă caracterul prin supunere şi cultivaţi iubirea camaraderească 
între voi ca între nişte adevăraţi fraţi de sânge, pentru a putea de¬ 
veni sfătuitori ai ostaşilor români. Siliţi-vă să întregiţi calităţile lor 
moştenite dela strămoşi şi pe cari le-au dovedit în mod atât de stră¬ 
lucit, încât a produs admiraţia tuturor acelora cari i-au văzut în luptă; 
luaţi pildă dela ei, urmaţi-i şi daţi-vă toată osteneala ca să le se¬ 
mănaţi şi ca caracter şi ca putere dq muncă. 

Atunci vom putea fi siguri că ne putem bizui pe braţul şi ca¬ 
racterul vostru, iar după împlinirea celor doi ani de scoală să ieşiţi 
cu convingerea în sufletul vostru că veţi intra în această familie glo¬ 
rioasă ce constitue corpul ofiţeresc, cu toată pregătirea necesară pentru 
a putea împlini rolul vostru cu cinste şi cu bine. 

Acestea sunt urările ce vă fac astăzi, şi acum să strigăm din 
iot sufletul: «Să trăiască iubita noastră armată». 


3 Ianuarie 1920, 

Cuvântare 


la vizita regimentului Vânătorilor-de-munte 


Din suflet mulţumesc pentru frumoasele cuvinte cu cari am fost 
întâmpinat sub tradiţionalul Pom de Crăciun de către ofiţerii regi¬ 
mentului Vânătorilor-de-Munte prin Comandantul lor. 

Când y’am trimis să purtaţi drapelul regimentului peste Tisa, am 
dorit să arătaţi unui duşman rătăcit, care nu mai respecta nici legi,, 
nici ordine, nici societate şi nici familie, ce va să zică vitejia osta¬ 
şului român, ce va să zică adevărata onoare ostăşească. Am sperat 
că vânătorii de munte, în frunte cu comandantul lor, vor avea din 
nou prilejul să-şi arate calităţile pe cari le cunoaştem din luptele dela 
Coşna şi Cireşoaia. Nu i-a fost dat însă să aibă acest noroc. Totuş 
regimentul şi-a făcut bine datoria. Aceasta o ştiu şi o afirm cu con¬ 
vingere. 

încă dela formarea regimentului am avut o deosebită încredere 
în bravii vânători de munte şi ca o dovadă a acestei mari încrederi 
Le-am dăruit ca comandant al lor pe fiul Meu. 

Sunt sigur că pilda dată. de El ca instructor şi comandant va 
rămâne pentru totdeauna în regiment, şi-Ţi urez din toată inima să 
•continui a sta în fruntea bravilor tăi ofiţeri şi soldaţi, pentru binele 
•şi propăşirea regimentului. 

Să trăiască scumpa noastră armată! 


h Ianuarie 1920. 

Ordin de zi 


Pe pragul unui nou an, gândul Meu se îndreaptă cu deosebită 
mulţumire spre iubita mea armată. 

Anul ce apune a împodobit cu noi lauri drapelele noastre pe cari 
le-aţi putut duce departe peste hotarele Ţării înfigându-le peste zidurile 
Capitalei unui vecin rătăcit. Respingând un atac mişelesc aţi făcut operă 
de ostaşi în luptă şi operă civilizatoare ocrotind pe cei persecutaţi şi aju¬ 
tând pe cei nevoiaşi. Cu vie satisfacţie puteţi privi înapoi anul ce s’a scurs. 

Un nou an se deschide înaintea voastră. El vă aduce ca o sfântă 
datorie să staţi de pază la hotarele Ţării noastre întregite, uniţi sub 
cutele aceluiaş falnic steag cu fraţii din ţinuturile câştigate prin vitejia 
voastră. 

Vă cer astăzi tuturor ostaşilor să puneţi toată râvna şi toată 
credinţa ce aţi jurat în îndeplinirea datoriilor voastre ostăşeşti. 

Cu dragostea unui părinte care a împărtăşit cu ostaşii săi zilele 
rele ca şi cele bune, vă urez din tot sufletul ani mulţi şi fericiţi. 


Bucureşti, ‘/u Ianuarie 1920.. 

Cuvântare 


la împărţirea «Semnului Invalizilor de războiu 

Dragi copii ai ţării, cari aţi sângerat pentru înfăptuirea acestui vis 
a cărei poveste o cunoaşteţi încă clin frageda voastră copilărie, când 
nădejdea lui era îngrădită în inimile voastre şi când cu toţii prin 
şcoli cântaţi «Deşteaptă-te, Române». Cu drag vă salut astăzi şi cu 
inima plină de dragoste şi recunoştinţă vă zic : bine aţi venit! 

Am hotărît ca acei ce poartă pe trupurile lor semnul cel mai 
înălţător, cel mai frumos al vitejiei strămoşeşti, să aibă şi un semn 
exterior de recunoştinţă pentru modul cum au ştiut să lupte, pentru 
modul cum au ştiut să facă din piepturile lor zid de nestrăbătut, 
pentru modul cum au ştiut să dea în lupte pildă de vitejie strămoşească. 

Am botărît să purtaţi un semn care pentru voi este o dovadă 
de recunoştinţă a Regelui vostru, şi un semn de respect, atât pentru 
cei dela oraşe cât şi pentru cei dela ţară, că voi aţi fost aceia cari 
aţi făurit România de astăzi. El va servi de pildă pentru copiii voştri, 
cari se vor uita la părinţii lor cu mai mult drag. 


— 151 - 


www.dacoromanica.ro 


Dar semnul acesta vă impune să păstraţi toate virtuţile ostăşeşti 
de cari aţi dat dovadă pe câmpul de luptă şi să fiţi păzitorii marei 
opere ce prin jertfa voastră aţi înfăptuit, să fiţi apărătorii scumpei 
noastre ţări contra oricărui duh ce ar vrea să sape temeliile Statului. 

Cu întreagă încredere vă privesc astăzi şi nu mă îndoiesc că voi 
-cari aţi ştiut să sângeraţi pentru ţară, veţi şti în orice clipă să ţineţi 
sus frumosul nostru stindard. 

Acum când vi se va da «Semnul Invalizilor» primiţi-1 cu drag 
ca un dar al Regelui vostru care cu inima caldă vi-1 anină pe piept, 
vouă care aţi fost o podoabă pentru iubita noastră armată, vouă care 
veţi şti să vorbiţi copiilor voştri de ce vrea să zică vitejia românească, 
de ce vrea să zică spiritul de sacrificiu. 

Să strigăm dar cu toţii, trăiască iubita noastră armată, trăiască 
acei cari şi-au vărsat sângele pentru neam şi cari au venit aci cu 
atâta dragoste. 


7 Martie 1920. 

Cuvântare 

la primirea buzduganului 


Cu o vie eraoţiune primesc acest dar aşa de frumos, buzduganul 
-care odinioară era purtat de vitejii noştri Voevozi când au pus întâia 
temelie a Statului şi au întrezărit visul pe care Dumnezeu Mi-a dat 
să-l realizez cu ajutorul iubitului Meu popor. Făurit din iubirea po¬ 
porului îl primesc cu atât mai mare plăcere cu cât ştiu că iubirea 
poporului românesc este temelia cea mai sigură şi cea mai frumoasă 
. chezăşie pentru un viitor tot mai strălucit al Ţării. 

II voiu. purta ca un semn de amintire a timpurilor celor mai 
grele prin cari am trecut, dar şi a zilelor celor mai glorioase. 

In el văd stăruinţele de multe veacuri ale unui neam iubit, văd 
vitejia strămoşească a ostaşului român şi suferinţele unui popor întreg 
;şi lacramile care s’au vărsat dar care au dat un rod aşa de frumos. 
jPentru Mine va fi un imbold şi mai mare la muncă şi strig: 

Trăiască iubita noastră Ţară. 


10 Mai 1920 

Cuvântare 

către absolvenţii şcoalelor pregătitoare de ofiţeri 


-xj«-m ţinut să asist astăzi la sărbătorirea ieşirii din şcoală a voastră r 
tinerilor ofiţeri, şi pot zice, ieşirii din casa părintească, care v’a 
găzduit cu inima caldă şi în care aţi găsit poveţele cele mai frumoase 
pentru viaţa publică în care păşiţi astăzi. 

Ziua de astăzi este o zi de mare însemnătate pentru voi, căci de 
acum înainte vă luaţi sborul în frumoasa dar greaua carieră ce v’aţi 
ales. Fiţi în viaţa voastră de ofiţeri, adevăraţi bărbaţi, păşiţi în ea cu 
■ toată dregostea şi cu toată însufleţirea inimilor voastre tinere; păstraţi 
frumoasele iluzii cu cari aţi îmbrăţişat cariera, pentru ca la nevoie 
când greutăţi vi se vor pune în cale, tocmai aceste iluzii să vă dea 
puterea de a trece cu uşurinţă peste ele. 

Din acest moment aveţi dreptul la onoruri din partea subalter¬ 
nilor voştri. Nu uitaţi însă nici o clipă că aceste onoruri şi drepturi 
ce vi le dă titlul de ofiţeri ai armatei române, vă cer şi îndatoriri 
mari. Aduce-ţi-vă aminte de jurământul de credinţă ce baţi depus 

când aţi păşit pragul acestei şcoli şi arătaţi-o acum prin modul cum 
veţi şti să vă faceţi datoria. 

Fiţi pildă de exactitate, căci numai astfel o puteţi pretinde dela 
subalternii voştri. Marea şi greaua răspundere a pregătirii contingen¬ 
telor armatei apasă pe umerii voştri instructori- ai tineretului de astăzi. 
După cum veţi şti să vă prezentaţi ca conducători, în aceiaşi măsură 
veţi culege fructul muncii voastre. 

Pentru a vă numi însă cu drept cuvânt buni conducători, este 
necesar mai întâi să daţi singuri dovadă de desciplină; în voi să se 
oglindiască exemplul pentru cei pe cari sunteţi chemaţi să-i conduceţi 
şi să păstraţi adânc săpat în inimile voastre acest sentiment al disci¬ 
plinei, nu numai la datorie, dar şi în societate. 

Calitatea de căpetenie a instructorului este de a câştiga încrederea 
subalternilor săi prin pilda şi influenţa educativă şi morală ce o exercită 
asupra soldatului. 

Fiţi, nu numai superiori, ci si prietenii şi părinţii soldaţilor ce-i 
veţi comanda. 

Ocupaţi-vă de păsurile lor şi veţi vedea cum le veţi câştiga 
sufletele. Feriţi-vă de a-i întâmpina cu vorbe grele şi mai ales cu 
pedepse neregulamentare ! 

Yă mai sfătuesc să rezistaţi cu îndârjire numeroaselor ispite ce 
veţi întâmpina in lungul drum al carierei voastre. Opuneţi-vă tentaţi- 
unilor, cu toată bărbăţia, căci un pas greşit vă poate surpa temelia, 
prăbuşindu-vă. 

Feriţi-vă de viciul jocului de cărţi care degradează uniforma 
ofiţerului şi din care naşte lăcomia care nu trebue să existe în armată. 

Nu voesc a vă spulbera iluziile cu cari intraţi în carieră; păstraţi-le 
căci ele sunt expresiunea inimii entuziaste şi entuziasmul nu trebue- 
să vă lipsiască. 

Toate urările Mele vă însoţesc în drumul vostru şi am ferma 
convingere că armata va putea fi mândră de noua promoţiune de 
-ofiţeri şi excelenţi instructori. 

Acum strigaţi cu toţii: Să trăiască scumpa noastră armată ! 


1 Iulio 1920. 

Cuvântare 


către recruţii din Basarabia şi Bucovina 


D răgi ostaşi din ţinuturile basarabene şi bucovinene, iarăşi alipite- 
la Patria-Mumă! 

Cu vie mulţumire către Dumnezeu Atot-Puternicul, care ne-a 
condus braţul ca să înfăptuim aceea ce de veacuri era dorul fiecărei 
inimi româneşti, oriunde bătea ea, şi cu mare bucurie vă găsesc azi f 
aci, în ziua de sărbătoare, în care, prin jurământ v’aţi legat pentru 
apărarea Patriei şi a Tronului în faţa lui Dumnezeu şi a acestor 
Drapele, cari au condus oştirile noastre, ca să vă scape pe voi de a 
stăpânire, care nu era românească şi să vă aducă iarăşi la sânul 
Mamei care este Pomânia-Mare. 

Când v’aţi legat prin jurământul acesta cu inima şi trupul către 
Ţară, aţi intrat într’o nouă familie, care este brava oştire românească. 

Zi mare şi zi frumoasă este când prin depunerea jurământului 
soldatul intră în familia mare a fraţilor ostaşi români, căci de aci 

înainte el este adevărat ostaş român, bucurându-se de toate drepturile 
şi trebuind să facă faţă la toate datoriile. 

Şi care sunt aceste îndatoriri? Să fiţi fraţi de inimă ca şi de 
sânge; să fiţi gata să apăraţi aceia ce este mai scump: Căminul vostru, 
T ara Patria voastră, Regele şi Dinastia voastră şi toate acestea din 
toate puterile şi cu tot sângele vostru. 

Gandiţi-vă întotdeauna că sus in Ceruri este un ocbiu părintesc, 
care vă priveşte în orice clipă; gândiţi-vă ca să nu păşiţi greşit ci să 
apucaţi drumul cinstei şi al datoriei, ca orice bun ostaş român. 

Atunci veţi căpăta nu numai încrederea, dar şi iubirea şefilor 
voştri, cari vă vor primi şi vă vor îngriji ca pe copiii lor, căci oş¬ 
tirea românească este o familie mare, care are legături tari şi sfinte 
intre membrii ei, legături constatat© in cursul răsboiului naţional şi 
cari constau ca toţi să se jertfiască pentru unul, unul pentru toţi şi 
toţi la rândul lor pentru Patria lor iubită. 

Venirea voastră in Capitala României întregite mai formează şi 
cheagul cel mai puternic pentru unirea de veci a tuturor ţărilor ro¬ 
mâneşti, Prin serviciul ce-1 faceţi aci în vechile şi glorioasele regi¬ 
mente, înfăptuiţi şi mai trainic unirea sacră, care cuprinde pe toţi fiii 
României-Mari în interiorul aceloraşi hotare şi sub acelaş acoperământ. 

Cu nădejde mă uit la voi şi am convingerea că voiu găsi în voi, 
astăzi şi in viitor, ostaşi buni şi vrednici, cari cu credinţă nestră¬ 
mutată şi cu jertfa vieţii lor îşi vor servi Ţara şi Patria românească. 

Şi acum cu toţii împreună să strigăm: 

Trăiască scumpa noastră oştire românească! 


2 Iulie 1920. 

Cuvântare 


la masa tradiţională a cavalerilor ordinului 
<Mihai Viteazul > 


>-Vnul acesta,' ca şi în anii trecuţi ne-am întrunit în cercul res¬ 
trâns dar plăcut al celor cari poartă pe piept Crucea Ordinului 
«Mihai Viteazul». 

Cu o vio plăcere însă am constatat azi numărul mare al cama¬ 
razilor cari s’au întrunit. Este un semn plăcut că obiceiul acesta de 
a ne întruni în ziua de 21/8 Noembrie, care trebuie să devie o tra¬ 
diţie, a căzut pe un teren priincios. 

Ceeace ne întruneşte este camaraderia — acea adevărată camara- 
-derie — de oarece acei cari purtăm această decoraţie suntem camarazi 
egali; căci egali am fost în luptă şi egali suntem toţi în iubirea de 
Neam şi Ţară. 

Cu acest gând, ca şi în fiecare an, ridic cu plăcere paharul Meu 
în sănătatea Cavalerilor Ordinului «Mihai Viteazul». 

Ura! 

8 2L Noembrie 192Q. 


— 159 — 


www.dacoromanica.ro 


înalt ordin de zi 


Pe pragul unui nou an, gândurile Mele se întorc cu dragoste spre 
iubita Mea armată. 

Cu mândrie Mă uit înapoi mulţumind pe credincioşii Mei ostaşi, 
cari au fost fala neamului şi pavăza sigură a ordine! în timpuri grele;, 
cu încredere privesc în viitor când văd cu legitimă bucurie, cu ce 
avânt au alergat sub drapel contingentele chemate în serviciul Patriei, 
întâia dată s’au reunit anul acesta recruţi din tot cuprinsul României 
întregite şi au răspuns chemării Mele plini de simţământul datoriei. 

Modul voios cum aţi alergat sub drapel îmi este cea mai bună 
chezăşie că şi pe viitor Statul şi Regele vostru se pot bizui pe credinţa 
şi vitejia armatei. 

La toţi vă urez un an bun şi fericit. 


Bucureşti, 1/14 Ianuarie 1921. 


— 160 - 


www.da.coromanica.ro 


Cuvântare 


la masa cu ofiţerii Şcoalei de cavalerie din Sibiu 

Din inimă mulţumesc, pentru cuvintele atât de bine simţite ce 
aţi rostit. 

Cu mare plăcere am venit azi, pentru a vizita aceste două şcoli 
de cavalerie, fiice vrednice a vechei şcoli dela Târgovişte. 

După cum am spus şi altă dată la Târgovişte, totdeauna simt o 
mare bucurie — întemeiată pe amintiri aşa de plăcute pentru Mine—când 
Mă găsesc iar în cercul ofiţerilor cavaleriei. 

Mi-aduc aminte de frumosul timp când am comandat mai întâiu 
un regiment de cavalerie şi pe urmă când am putut să lucrez şi Eu 
ca inspector al cavaleriei, pentru a o îndruma pe calea pe care a 
apucat-o şi pe care a cules lauri nemuritori în răsboiul din urmă. 
Numele de Coşna va fi strâns legat de cavaleria română. 

Cu dinadinsul* s’a ales ca centru pentru instruirea cavaleriei, 
oraşul Sibiu, în noul ţinut alipit de ţara-mumă, pentru ca să fie şi 

un focar de unire sufletească între elembntele vechei ţări şi nouile 
provincii. 

Sunt sigur că în acest sens va fi înţeleasă de şcolile de cavalerie 
fruţnoasa lor menire, nu numai de instruire dar şi de naţionalizare. 

M-aţi rugat să îngădui ca ziua de 23 Iunie să fie considerată 
-ca o zi de sărbătoare a acestbi frumoase arme. 

Cu vi# plăcere vă împlinesc dorinţa şi spe'r că kceastă zi va 
rămâne cum este şi astăzi, o zi de întrunire a tuturor bunilor cava¬ 
lerişti ai armatei române. 

Când am fost mai tineri, mulţi din cei de atunci, cari au dispărut, 
ori astăzi au grade mari, ştiu cât Mi-a bătut inima pentru cavalerie. 
Mărturisesc că şi acum îmi bate inima tot aşa pentru această 
frumoasă armă. 


22 Iunie 1921. 

Cuvântare 


la masa anuală a cavalerilor ordinului 
„Mihai Viteazul" 


^^unt fericit că mă găsesc iarăşi în mijlocul cavalerilor Ordinului 
«Mihai Viteazul», astăzi în ziua marelui sfânt Mihail, şi mulţumesc 
tuturor , cari au făcut drumul venind aici pentru a petrece câteva clipe 
de adevărată camaraderie. Astăzi ne mai gândim şi la cei absenţi, la 
aceia pe cari îi acoperă în veci pământul, precum şi la acei cari trăiesc în 
străinătate. Pe toţi ne strânge şi Jie leagă această panglică roşie, coloarea 
sângelui; pe toţi cari purtăm această cruciuliţă ne leagă gândul la eveni¬ 
mentele prin care am trecut şi la greutăţile ce-am întâmpinat până ce 
am isbutit. Ne mai leagă şi culoarea credinţei; credinţă ce-am purtat 
întotdeauna în inimile noastre, şi pe care trebuie s’o avem şi de acum 
înainte pentru a înfrunta cu curaj greutăţile vieţii şi a ieşi victorioşi în toate. 

Mă bucur că ne-am strâns în aşa de mare număr şi ridic paharul 
In sănătatea cavalerilor Ordinului «Mihai Viteazul». 


21 Noembrio 1921. 

Cuvântare 


la înaintarea elevilor şcoalelor militare de infan¬ 
terie şi administraţie în gradul de sublocotenenţi 


-£j«-m venit astăzi în mijlocul vostru, tineri ofiţeri ieşiţi din sânul 
şcolilor pregătitoare, pentru a mă bucura şi Eu^ cu voi de cel dintâiu 
pas mare pe care l-aţi făcut în noua voastră viaţă de ostaş. Cu acest 
mare pas aţi intrat totdeodată şi în viaţa publică. 

Prin studiile ce-aţi făcut stăpâniţi acum cunoştinţele ce se cer 
tânărului ostaş menit a fi instructorul şi conducătorul acelora ce îi 
sunt încredinţaţi; sunteţi înzestraţi cu o inimă plină de speranţe, cu 
tot avântul şi cu toată plăcerea de a lucra şi de a vă distinge, care 
este tocmai minunata podoabă a tineretului. 

Odată cu sarcina de instructor şi educator, aţi luat însă asupra 
voastră datorii grele dar frumoase. 

Nu uniforma şi nici galonul fac pe ofiţer, ci inima lui, modul 

-de a se purta şi felul în care el ştie să fie în toate, pilda soldatului. 
Acestea fac pe adevăratul ofiţer.' 

Purtaţi galonul pentru ca să primiţi din partea subordonaţilor 
cinstea şi onoarea ce se cuvine ofiţerului; dar trebuie să-l purtaţi nu 
numai în exterior, ci să-l aveţi şi în minte şi în inimă. 

I 

Vă despărţiţi acum, plecând spre diferitele corpuri în cari sunteţi _ 
înscrişi. ^Luaţi cu voi spiritul frumos al camaraderiei care v’a strâns 
la un loc tot timpul cât aţi fost elevi. Nu uitaţi că toată armata 
noastră este o mare familie în care trebuie să domniască intre toţi 
o camaraderie ădevărată şi frăţească. Unul trebuie să ajute pe celălalt 
şi să fie sfătuitorul lui; iar atunci când vede că un altul se abate 
dela datorie — eeeace cred că nu se va întâmpla cu nici unul dintre 
voi — fiţi buni prieteni şi-l sfătuiţi să nu se îndeparteaze dela. calea 
cea dreaptă. 

Cu plecarea la- corpurile voastre, toate urările Mele vă însoţesc. 
Ele isvorăsc dintro inimă care bate cu căldură nu numai pentru 
soldat, ci şi pentru cel care este conducătorul său. 

Gândiţi-vă totdeauna că ochiul superiorului şi al Regelui vostru 
vă va privi la tot ce faceţi. 

Daţi-Mi prilej al să fiu mulţumit de voi. 

Acestea sunt urările, ce vă adresez. 

Şi acum încheind, să strigăm împreună : Trăiască iubita noastră 
armată. 


1 Iulie 1921. 

VII 


Cuvântări 

Şi 

Scrisori 

despre unirea ţărilor surori cu 
Patria-Mumă 

Scrisoare 


către Preşedintele Sfatului Ţării din Basarabia 

C. adâncă emoţiune şi cu inima plină de bucurie am primit 
ştirea despre importantul act ce s’a săvârşit la Cliişinău. Sentimentul 
naţional ce se deşteptase atât de puternic în timpurile din urmă în 
inimile Moldovenilor de dincolo de Prut, a primit, prin votul înălţător 
al Sfatului Ţării, o solemnă afirmare. Un vis frumos s’a înfăptuit.' 
Din suflet mulţumesc bunului Dumnezeu că Mi-a dat, în zile de res¬ 
trişte, ca o dulce mângâere, să văd după o sută de ani pe fraţii ba- 
sarabeni revenind iarăşi la Patria-Mumă. Aduc prinosul Meu de căl¬ 
duroase mulţumiri Domniilor-Voastre şi Sfatului Ţării ale cărui pa¬ 
triotice sforţări au fost încoronate de succes. 

In aceste momente solemne şi înălţătoare pentru Patrie, de aici 
înainte comună, vă trimit la toţi cetăţenii din noua Românie de peste 
Prut regescul Meu salut, înconjurându-vă cu aceiaşi inimoasă şi caldă 
iubire părintească. 


2s Martie l'ilHv. 

Cuvântare 


în cinstea representanţilor'Basarabiei veniţi la Iaşi 



pe voi fraţi de dincolo de Prut. Voi sunteţi aceia 


cari aţi înţeles sentimentul ce de mult domnia în inimile fraţilor 


noştri moldoveni ai Basarabiei; l’aţi înţeles aşa de bine că azi putem 


vorbi unii cu alţii şi ca fraţi şi ca prieteni. Sărbătorim astăzi înfăp¬ 


tuirea unui vis care de mult zăcea în inimele tuturor. Românilor de 
dincolo şi de dincoace de apele Prutului. Din graniţă aţL făcut punte 


unin^u-vă cu ţara mumă şi de aceia vă zic: bine aţi venit între noi. 
V’aţi alipit în timpuri grele pentru ţara-mumă, Ca copil tânăr; 


însă cu inimă adevărat romanească. Salutăm în voi o parte frumoasă 


a unui vis care nici odată nu se va şterge. De aceia azi ridic paharul 
Meu în sănătatea fraţilor noştri îmbrăţişaţi de mine cu aceiaşi căldură 
a dragostei părinteşti. 

Trăiască copilul cel mai nou dar poate cel mai voinic al Ro¬ 
mâniei mume! 


30 Mai tio 1918. 

Scrisoare 

către d-1 Iancu Flondor 

Preşedintele Congresului General al Bucovinei 


W*^a).ut cu o nespusă bucurie actul măreţ prin care Congresul generat 
al Bucovinei, ca expresiune a voinţei poporului întreg al acestui vechiu 
pământ românesc, a hotărît unirea complectă ^Bucovinei cu Regatul 
Român. 

Din adâncul sufletului meu mulţumesc proniei cereşti că ’mi-a 
îngăduit ca sub domnia Mea, fiica răpită acum 144 ani să se întoarcă 
la sînul ţării mume, aducând noi forţe pentru propăşirea neamului. 

In această clipă înălţătoare gândul Meu se îndreaptă către oa¬ 
menii patrioţi, cari cu toate suferinţele îndurate în cursul vremurilor 
au ştiut să ţină vie în inimile poporului memoria lui Ştefan cel Mare- 
şi Sfânt şi sentimentul naţional, pregătind astfel fără şovăiVe şi însu¬ 
fleţiţi de un cald patriotism, ziua binecuvântată de azi. 

Cu adâncă recunoştinţă primesc dar în numele poporului meu 
alipirea Bucovinei la Regatul Român, asigurând populaţiunea Bucovinei 
că în Mine va găsi mereu un sprijin tare şi o dragoste părintească. 


Nocmbrio 1918. 

Scrisoare 


către D-l Iancu Flondor 


C u cea mai adâncă emoţiune şi cu inima plină de bucurie patriotică 
primesc ştirea că trupele Mele au intrat în capitala Bucovinei române,, 
aducând ordine şi linişte sufletească printre toţi aceia cari în aceste 
momente istorice au simţit şi au lucrat pentru îndeplinirea visului 
secular. îmi înehipuiesc bine cum inima voastră caldă de Români a 
tresărit de bucurie patriotică la vederea tricolorului naţional purtat de 
ostaşul român, frate de sânge şi de suflet. 

Din adâncul inimii îţi sunt recunoscător pentru munca patriotică 
ce ai depus şi pentru iubirea de neam ce ai ai’ătat cu atâta bărbăţie. 
Iţi mulţumesc, cum şi tuturor acelor cari te-au ajutat cu inima cu¬ 
rată în aceste timpuri măreţe. Să dea Atotputernicul ca tot poporul 
din Bucovina să găsiască mereu ocrotire, dreptate şi libertate sub 
cutele drapelului naţional. 


12 Nocmbrie 1918. 

Scrisoare 


către D-l Prof. Dr. Iancu Nistor 


C^uvintele călduroase şi sentimentele de un înfocat patriotism pentru 
cauza noastră sfântă, ce-mi aduceţi din partea fraţilor noştri refugiaţi 
din. Bucovina, au găsit un viu şi adânc răsunet în inima mea — şi 
le primesc cu sufletească mulţumire. 

In momentele acestea măreţe când toată suflarea românească se 
îndreaptă cu rugi fierbinţi, cu voinţă nestrămutată spre apropiata în¬ 
făptuire a visului de veacuri al neamului românesc, nu pot decât să 
mă bucur când văd cât de tare este între voi credinţa în dreptate, 
credinţa în virtuţile strămoşeşti. Această credinţă m’a călăuzit când 
am luat armele şi nu m’a părăsit cu toate suferinţele, cu toate du¬ 
rerile prin care am trecut. Purtată de unilioane de inimi din toate 
colţurile unde sună dulcele graiu românesc, ea va birui, căci ea nete¬ 
zeşte orice cale, umplând văile şi sfărâmând munţii. 


Noembrie 1918. 

Cuvântare 


cu ocazia înmânării Suveranului a actului 
de unire dela Alba-Iulia 


In numele Românilor din vechiul Regat, din Basarabia şi din Bu¬ 
covina, astăzi uniţi, cu profundă recunoştinţă primesc hotărîrea fraţilor 
noştri de peste Garpaţi de a savarşi Unitatea Raţională a tuturor 
Românilor şi declar pe veci unite în Regatul Român toate ţinuturile 
locuite de Români dela Tisa până la Nistru. 

Cu dragoâte neţărmurită Mi-am închinat viaţa scumpului Meu 
popor, plin de credinţă în menirea lui istorică. 

Prin lupte şi prin jertfe Dumnezeu ne-a dat să înfăptuim azi 
aspiraţiunile noastre cele mai sfinte. Mulţumindu-i din adâncul su¬ 
fletelor, ne îndreptăm gândurile către cei cari cu sângele lor hu clădit 
noul temeiu al dezvoltării noastre naţionale. 

Prin devotament neclintit pentru opera lor le vom arăta recu- 

noştinţa noastră, prin el vom asigura roadele binefăcătoare ale cru¬ 
delor încercări. 

Pe acest temeiu al unei puternice democraţii şi al vieţii frăţeşti 
între popoare, vom răspunde totdeodată simţimintelor aliaţilor noştri 
alături de cari am luptat pentru marea cauză a dreptăţii şi a liber¬ 
tăţii în lume. 

Să trăiască România pe veci unită. 


1 Decembrie 1918. 

Cuvântare 


la masa din ziua înmânării actului de unire 

dela Alba-Iulia 


In această zi plină de cea mai curată bucurie, când venind ca soli 
din frumosul Ardeal Mi-aduceţi hotărîrea dela Alba-Iulia, luată de 
un popor întreg, de a fi unit deapururea cu Regatul Român, vă zic 
din adâncul sufletului : bine aţi venit în zidurile acestui Palat care 
a fost martor celor mai mari evenimente din istoria modernă română. 

Ni-aţi adus nu numai dorul împlinit a câtorva milioane de su¬ 
flete, ne-aţi adus şi inimile lor, şi în primirea plină de dragoste 
frăţească ce a-ţi găsit-o între noi, aţi putut simţi pulsul Ţărei Mume 
ce bate în acelaş ritm cu al vostru. 

In frumoasa sa cuvântare d. Goldiş a spus astăzi că unirea tu¬ 
turor Românilor era o necesitate istorică. Această necesitate a fost 
înţeleasă de toţi oamenii cu inimă patriotică de dincoace şi de dincolo 
de Carpaţi, dela Nistru până la Tisa ; dar dacă aşa fusese scris în 

destinele neamului românesc, evoluţia istorică avea nevoie de instrti- 
mente. Dumnezeu care a ocrotit necontenit în cursul veacurilor poporul 
românesc, i-a dat bărbaţi cari au ţinut sus stindardul ideii naţionale, 
şi lor le-a dăruit suflet românesc, le-a întărit mintea şi oţelit braţul, 
ca să ducă barca românismului prin toate vijeliile vremurilor până la 
limanul dorit, unde după atâtea trude, atâtea suferinţe, culegem roadele 
bine meritate ale unei lupte seculare. 

Azi când vedem înaintea minţii şi înaintea ochilor noştri săvâr¬ 
şită clădirea măreaţă ce Mihai Viteazul începuse şi pe care generaţii 
întregi apoi au visat-o, aduc prinosul Meu de recunoştinţă tuturor 
acelor cari în toate colţurile unde sună dulcele graiu românesc au pus 
sufletul şi puterile lor în serviciul idealului naţional. 

După Basarabia, după Bucovina, mai lipsia o piatră din cele mai 
scumpe : Ardealul cu ţinuturile din Ungaria locuite de Români. Azi 
ne-aţi adus şi această ultimă piatră a clădirii, care încoronează marea 
operă de unire. 

Putem privi cu încredere în viitor, căci temeliile sunt puternice, 
bazate pe principii democratice ce sunt o chezăşie pentru desvoltarea 
firească a unei vieţi sănătoase, ele sunt cimentate prin credinţa ne¬ 
strămutată a unui şir întreg de generaţii, de apostoli ai idealului 
naţional, ele sunt şi sfinţite prin sângele vitejilor Mei ostaşi cari au 
luptat şi* au murit pentru unire. 

Dacă gândul Meu s’a oprit cu emoţie la aceşti bărbaţi Români, 
nu putem uita în aceste clipe de veselie pe aliaţii noştri cari prin 
sprijinul lor necontenit au fost şi sunt colaboratorii noştri preţioşi la 
realizarea visului nostru secular, şi cari prin victoria lor au contribuit 
atât de mult ca să putem trăi momentele măreţe ale prezentului. 

Privind opera istorică înfăptuită în zilele noastre, să ne închinăm 
toate forţele noastre, unind cele din vechiul regat cu cele proaspete 

66 ne aduceţi, ca să fim demni de prea frumoasa clădire ce atli 
zidit-o; să o păstrăm cu sfinţenie, să o întărim ca să o putem lăsa 
mai măreaţă, mai puternică generaţiunilor viitoare, aşa că moştenitorii 
vor putea spune despre fiecare din noi: exigit monumentum aere 
perennius. 

Să consacrăm unirea gândurilor, unirea sufletelor, dar şi unirea 
în muncă roditoare, prin strigătul: trăiască România mare, puternică 
şi unită. 


1 Decembrie 1918. 


- Jtii - 


www.dacoromanica.ro 


VIII 


Cuvântări 

în 

călătoriile prin Ardeal, Bucovina 
şi Basarabia 


www.dacoromanica.ro 


Cuvântare 

către Preşedintele Consiliului Dirigent 


P rimesc cu mulţumire sentimentele de fidelitate pe cari Mi le-ţi arătat. 
Am cunoscut sufletul şi voinţa poporului românesc din Ardeal, Banat 
şi Ungaria, şi în consecinţă am plecat şi îndreptat oastea Mea pe 
qalea desrobirii voastre. Sentimentele de fidelitate şi dragoste faţă de 
Dinastie vor găsi totdeauna răsunet în inimile Noastre. 

Democraţia sănătoasă, iubirea faţă de popor şi dreptatea pentru 
toţi M’au condus în faptele Mele îndreptate spre mărirea ţării şi 
întregirea neamului şi sunt convins că pe această cale mă vor urma 
şi noii Mei supuşi. 


îi Mhî 191!). 

Cuvântare 

la Oradea Mare 


M ulţumesc pentru cuvintele aşa de bine simţite rostite de P. S. 
Voastră şi de D-l Prefect cari au pătruns adânc în inima Mea plină 
de recunoştinţă pentru primirea aşa de caldă şi frumoasă ce-am găsit 
în Oradea Mare. 

Cortegiul ţăranilor din satele acestui mare şi bogat Judeţ pare 
că Mi-au arătat tot trecutul lor plin de durere, dar am putut citi în 
inimile şi privirile lor nădejdea unui viitor frumos. 

Bine aţi spus P. S. Voastră, când aţi comparat vitalitatea 
neamului nostru cu aceia a tablei lui Traian; eram deja de mult 
convins de marea vitalitate a neamului românesc. 

Doresc din toată inima ţinutului Bihorului tot ceiace o inimă de 
om şi Rege îi poate dori. 


T6 Maiu 1919. 

Cuvântare 

către Prefectul judeţului Bistriţa-Năsăud 


CZ^u adâncă mulţumire am ascultat cuvintele atât de bine simţite în 
numele acestei populaţii, care timp de secole şi-a păstrat naţiona¬ 
litatea şi datinile, iar astăzi Ne arată atâta credinţă şi dragoste. Dar 
am găsit aci o comoară mai mare, mai frumoasă: inima. O primesc 
cu toată dragostea ce poate simţi o inimă caldă de Suveran faţă de 
supuşii Săi. 


26 Maiu 1919. 


- 185 — 


www.dacoromanica.ro 


Cuvântare 


către Prefectul judeţului Cojocna 


M ultu.mesc din inimă pentru cuvintele calde cu care Mă salutaţi. 

Azi, când am pus piciorul în mijlocul acestui oraş şi am văzut 
miile de oameni din acest judeţ trecând prin faţa Mea, Mi-am adus 
aminte că acest judeţ este unul din acelea care a suferit mai mult de 
o soartă nemiloasă, căci ştiu bine că dela Cluj au pornit toate schin¬ 
giuirile pe care a vrut să le reverse un duşman asupra unui popor 
credincios ursitei sale. Totul a fost însă în zadar, căci această credinţă 
sfântă nu a putut fi răpusă. De aceia, când am crezut că a venit 
ceasul hotărîtor şi am tras sabia pentru întregirea Neamului, nu au 
fost multe glasuri, ci a fost un singur glas care a ajuns până la 
Dumnezeu. A foşt glasul acestei credinţe sfinte, care nu „a putut fi 
răpusă de nici un duşman. Să fim şi de aci înainte credincioşi acestei 
credinţe, să o sădim în inimile şi faptele noastre şi nimic nu ne va 
putea clinti în viitor; iar oraşul acesta, locul prigonirilor şi asupririlor 
asupra fraţilor noştri, va deveni de aci înainte, ca şi judeţul a cărui 
capitală este, un cuib mare şi frumos al culturii româneşti. 

27 Muiu 1919, 

Cuvântare 


către Prefectul judeţului Turda-Arieş 


venit între voi, aci li Turda şi în mândrele plaiuri ale acestui 
district, şi Mi-am spus că pentru Mine este o datorie patriotică de a 
le vedea, căci am călcat în ţinuturile realipite la Patria-Mumă ca să 
vizitez locul unde marele Voevod, care a ţinut sub stăpânirea lui odată 
o Românie Mare, a trecut .din viaţa pământească în cea eternă, unde 
eroi ai românizmului, Horia şi ceilalţi şi mai ales Avram Iancu, au 
gândit şi murit ca eroi. 

Pentru Mine era o datorie de a aduce sufletului lor prinosul 
Meu de recunoştinţă. Aceste mari figuri ale Istoriei Românizmului 
ne-au lăsat o moştenire sfântă, ne-au lăsat o iubire de Neam mai 
presus de orice altă iubire. Memoria lor ne-a susţinut în toate timpurile 
de dureri, chinuri şi restrişte; ea ne-a dat şi curajul de a lupta până 
la sfârşit şi graţie acestui curaj, şi învăţăturilor trase din viaţă şi 
virtuţilor lor, am putut ajunge la încoronarea gândurilor lor. 

Primirea ce Mi-aţi făcut-o aci, M’a convins cât de adâncă este 
sădită în inima populaţiunii credinţa în Neam şi Patrie şi de aceia 
am avut o mare bucurie. 

2i Mai 1910, 

Cuvântare 
la Abrud 


Jb^entru Mine şi Regină a fost o mare bucurie de a străbate ţinu¬ 
turile acestea muntoase, locuite de neamul Moţilor care constitue un 
sâmbure deosebit în neamul nostru, prin tăria caracterului lui; căci, 
de aici au pornit toate mişcările pentru înfăptuirea visului de acum. 

Primirea ce Ni s’a făcut M’a impresionat adânc şi va rămâne 
multă vreme întipărită în mintea Noastră. 

S’au spus odată aceste versuri triste: 

«-Munţii noştri aur poartă, 

«Noi cerşim din poartă’n poartă». 

Timpurile acestea au trecut. 

De-acum înainte nimeni nu va mâi cerşi, ci fiecare va trăi, după 
munca şi puterea lui, 


' 29 Mai 1919, 

Cuvântare 


la Alba-Iulia 


-i^\jba-Iulia, un nume care are un farmec pentru tot ce simte şi 
cugetă româneşte. Aici a fost în timpuri vechi Cetatea Marelui Voevod 
care fusese stăpânitor peste o Românie Mare. Aici este coprinsă toată 
durerea, toate chinurile unui popor, care nu a vrut să aibă altceva 
sub soare decât să-şi exprime în graiul său dorinţele aşa de modeste. 
Eroi, cari au precedat generaţiei de azi au suferit aici, în Alba-Iulia, 
pentru credinţa lor, pentru neam şi Dumnezeu. Martirul lor a dat 
roade binecuvântate, căci tot aici, la 1 Decembrie 1918, s’a votat 
alipirea acestor ţinuturi la Patria Mumă. De aceia cu legitimă emoţiune 
am călcat aici, înlăuntrul zidurilor acestora, sfinte pentru memoria 
Xeamului Românesc. Primirea ce am avut-o aici, Mi-a arătat că în 
inima populaţiei acestor ţinuturi, tot acelaş suflet de mai înainte 
trăeşte. Să trăiască şi în viitor. Aceasta l-o doresc. 


30 Maiu, 1919. 

Cuvântarea 


dela Blaj 


pus cu mare bucurie piciorul pe pământul Blajului; pe un 
pământ care timp de veacuri a fost farul culturii române, bisericeşti 
mai ales. Sămânţa, care s’a pus aici în inimile studioşilor şi prin 
aceştia în inimile unei populaţiuni întregi, a dat roade frumoase. 
Roadele acestea le putem culege astăzi, când visul acelora, cari au 
lucrat şi aci şi în frumoasa ţară a Ardealului, s’a înfăptuit spre binele 
întregului Neam Românesc. 

(tândind la acei cari au lucrat pentru cultura română, Mă închin 
înaintea lor cu recunoştinţă şi azi pot ura din tot sufletul acelora 
cari vor urma învăţămintele aşezate în şcoalele de cultură naţională, 
să lucreze şi de aci înainte pururea cu acelaş gând şi acelaş suflet. 

Sunt sigur că Blajul va da şi în viitor aceleaşi sforţări, după 
cum a dat şi până acum. 


30 Mai 1911). 

Cuvântare 
la Sibiu 


vrut soarta, care era rezervată Ţării noastre, ca scopul pentru 
care legionarii romani au venit în ţările Dunărene şi cele coprinse în 
cercul Carpaţilor să fie în viitor o adevărată cetate a unei culturi 
latine şi a unei forţe compacte în mijlocul popoarelor de alte neamuri. 

Ca neamul românesc să ajungă acolo i-a fost dăruită de pronie 
o vitalitate care i-a mijlocit să reziste tuturor vijeliilor ce s’au dez¬ 
lănţuit asupra-i în cursul veacurilor şi să păstreze însuşirile proprii 
şi credinţa nestrămutată că va ajunge acolo unde prin voia soartei 
drumul i-a fost indicat. Şi ce era soarta ? Soarta era ca toţi cari erau 
urmaşii legionarilor să-şi dea într’o zi mâna de fraţi. In decursul 
istoriei neamului nostru a fost un moment de nădejde că această me¬ 
nire a neamului să se realizeze : a fost un moment sub Mihai Viteazul 
că am putut spera că o să se înfăptuiască o Românie Mare aşa cum 
înţelegem azi. 

N’a vrut Dumnezeu să fie de lungă duiată, dar în inimile ur¬ 
maşilor celor ce atunci luptau cu el şi pentru el a trăit ideia aceasta 

sfântă. Vremurile au fost grele atât pentru Ardeal cât şi pentru vechiul 
regat. Pare că epoca aceasta de luptă era trebuincioasă pentru a putea 
pregăti şi oţeli braţul acestui popor pentru ca in clipa când va suna 

ora hotărîtoare să aibă putere să înfăptuiască în adevăr ceia ce era 

dorinţa păstrată în suflet şi ce era menirea dată de soartă. 

Sunt recunoscător proniei cereşti că Mie Mi-a fost dat nu numai 
să văd, dar să înfăptuiesc cu ajutorul ostaşului român acest ideal care 
este unic în istoria noastră. 

In călătoria făcută în frumoasele ţinuturi am văzut ceva care rar 
se vede : am văzut credinţa unui popor şi cea mai frumoasă răsplată 
pentru Mine a fost dragostea cu care MV înconjurat poporul acesta 
care atât de amar a suferit aşa de multă vreme. Bucuria lui a fost 
bucuria Mea, 

Din toate unghiurile au alergat ca să-şi arate sentimentele de 

credinţă şi din Ardeal şi din Banat şi pot să vă asigur că fac tot ce 

este în puterea Mea ca şi dorinţa lor să fie realizată. 

Am simţit mare emoţie când am putut pipăi pulsul acestui 
popor şi ceia ce Mi-a spus el a fost adevărat şi frumos — şi Mi-a 
dovedit lealitatea care a existat în totdeauna în voi, ardelenii! 

Unirea aceasta, făurită prin sânge vărsat pe câmpurile de luptă 
şi prin credinţă, nu poate să nu fie atât de tare încât nici o forţă să 
nu ne mai poată despărţi. 

Multă muncă stă în calea noastră, atâtea probleme ne stau 
înainte, sociale şi economice, încât va trebui ca toţi să ne dăm mâna 
frăţeşte şi toţi uniţi în suflet şi în gând să muncim împreună. 

In aceasta se va arătă cu adevărat unirea tuturor Românilor, 
şi sunt convins că aşa va fi. 


31 Mai 1919. 

Cuvântare 


la Mănăstirea Putna 


C^ălcând pentru întâia oară pe pământul frumoasei Bucovine, readuse 
la sânul patriei mume, am socotit ca o sfântă datorie ca întâiul Meu 
pas să se îndrepte spre acest locaş atât de scump oricărei inimi româ¬ 
neşti, pentru a aduce umbrei marelui erou al Moldovei şi al creşti¬ 
nătăţii, Ştefan-cel Mare şi Bun, prinosul de recunoştinţă naţională şi 
de adânc simţită slăvire din partea întâiului Rege al României întregite. 

Veacuri de restrişte au înşirat an după an şi au împletit o 
cunună de dureri şi de suspine în timpul când ţările româneşti căzuseră 
sub îndelunga robie turcească, dar mai cu deosebire dela deslipirea 
acestei părţi, celei mai vechi şi mai frumoase a Moldovei, din trupul 
părintesc. Inimile româneşti rostiau numele marelui Voevod plângând, 
pentrucă mormântul său se afla pe pământ robit. Şi atât de adâncă, 
şi reală era această durere, că în anul 1871, la serbarea din Putna 
marele nostru Eminescu cânta: 

«Durere!... şi-i profundă când România plânge, 

Cu fruntea ’nfăşurată de doliu la mormânt ; 

Durerea-i pretutindeni, durerea se resfrânge 
In valea şi Carpatul ce-i românesc pământ». 

Dar sufletul românesc şi-a făurit din icoana eroului său, simbolul 
•de mângâiere şi de nădejde a unor timpurj pe care povestea le închi¬ 
puise ca testament al lui Ştefan- cel-Mare : 

«Dumnezeul părinţilor voştri se va îndura de lacrimile fiilor săi şi 
«va ridica dintre voi pe aceia cari vă vor aşeza iarăşi în voinicia şi 
■«puterea de mai înainte». 

Acesta era cuvântul fermecător al nădejdii. 

Răzeşii, cari fuseseră sădiţi de mâna lui Ştefan la toate hotarele, 
l-au purtat cu sfinţenie din tată în fiu, în sufletele şi legendele lor. 

Bisericile şi mănăstirile semănate pe tot întinsul ţării, ca prinos de 
recunoştinţă celui Atotputernic, pentru biruinţile împotriva atâtor 
-duşmani, i-au păstrat evlavia sufletului său sfânt şi cărturarii i-au prea 
mărit numele din secol în secol. 

Până şi în veacul cel mai umilitor al Fanarioţilor, necunoscutul 
scriitor, în vestitul cuvânt de pomenire al Marelui Ştefan, îl prea 
măreşte astfel: 

«Ce minte aşa de bogată în gânduri, ce limbă aşa de îpdestulată 
«în voroave, ce meşteşug aşa de iscusit la împlinirea cuvântului, să 
poată împodobi atâtea risipe a vrăjmaşilor, atâtea sfărâmări de eetăţi, 
«atâtea zidiri de lăcaşuri sfinte şi atâta înţelepciune a acestui bărbat, 
«care cu vitejie ne-au apărat, cu înţelepciune ne-au ocârmuit şi în. 
«cât au trăit voinicia noastră şi fericirea au înflorit şi carele pe toate 
<lucrările lui cu credinţa în Isus Hristos le-au pecetluit; la răsboi 
«biruitor smerit, la pace Domn drept şi bun, în viaţa sa din parte 
«credincios adevărat». 

Ştefan al Moldovei, ai trăit veacuri în sufletele româneşti şi vei 

trăi deapururea. feămanţa ce ai pus in inimile noastre a rodit şi poruncile 
-tale s’au îndeplinit. 

Prin jertfa de sânge a sute de mii din fiii patriei, am împins 
hotarele până la marginile însemnate de graiul şi de sângele românesc. 
'Chilia şi Getatea-Albă, la pierderea cărora a sângerat inima ta, sunt ale 
noastre, şi Ardealul pentru care tu şi viteazul tău fiu Petre Rareş aţi 
purtat armele victorioase peste munţi, este al nostru. Al nostru-i malul 
Mării şi bogata Dunăre de jos. 

Şi tot după a ta poruncă făcut-am răzeşi, în tot întinsul pămân¬ 
tului românesc, pe toţi aceia cari au purtat arma în timp de război, 
lucrând cu plugul în timp de pace. 

t 

Steagul tău purtător de biruinţă l*am aşezat în Mitropolia Capitalei 
noastre, spre a fi înfăţişat mulţimilor la zile mari de sărbătoare, pentru 
întărirea şi înălţarea sufletelor noastre. 

i 

Şi totuş, când am plecat genunchii în faţa scumpului tău mormânt, 
în sufletul Meu s’a născut încă o duioasă rugă, pe care o îndreptăm 
către tine ca unui părinte din veac adormit, dar necurmat alăturea de 
sufletele noastre. In numele tău şi al marilor tale fapte am găsit isvorul 
nesecat al răbdării în timpul de- umilinţă şi al curajului în timp de 
restrişte. Insuflă-ne duhul sfintei uniri în inimile noastre, pentru ca să 
putem duce înainte greaua sarcină a Statului nostru întregit. 

Coboare-se raza geniului tău ocrotitor în sufletele noastre, pentru 
îndreptarea tuturor păturilor sociale pe calea concordiei, din care numai 
poate izvorî adevăratul bine obştesc. 

însufleţiţi de acest gând al unirii cetăţeneşti, chemasem aci pe 
fruntaşii ţării şi ai neamului şi mai ales pe acei cari împreună cu 
Mine au luptat, îndurând într’un fel sau altul marile greutăţi prin care 
am trecut şi care m’au ajutat să văd adus la înfăptuire visul nostru 
'Secular. Vroiam să ne împărtăşim împreună de bucuria acestei zile 

înălţătoare şi tot odată să ne aruncăm privirile asupra viitorului ce ni 
se deschide şi să ne gândim că opera unităţii noastre ca stat şi naţiune, 
aşteaptă dela noi încă multe şi îndelungate silinţe, pentru ca tot ce am 
dobândit prin atâtea jertfe, să fim în stare a păstra şi consolida prin 
necurmată şi înţeleaptă muncă. Iar asemenea muncă nu se poate îndeplini 
cu sorţi de izbândă decât namai prin unirea tuturor forţelor naţionale 
din vechiul regat şi din ţinuturile unite la patria mumă, şi prin conlu¬ 
crarea tuturor bărbaţilor pricepuţi la refacerea tuturor ramurilor de 
gospodărie a Statului, după marile zguduiri prin cari am trecut. 

Să ne unim deci gândul nostru, al tuturor Românilor cu iubire 
de neam, şi în faţa mormântului acestui erou naţional să jurăm că 
în împrejurările grele vom fi strâns uniţi, având numai un singur 
gând şi o singură simţire: fericirea scumpei noastre patrii, pentru 
care suntem gata a face orice sacrificii. 


16 Mai 1920. 

Cuvântare 


la masa ceremonială în Palatul Metropolitan 
din Cernăuţi 


f A 

adevărată nerăbdare am aşteptat ziua de astăzi, când am putut 
îndeplini o veche dorinţă a Mea şi a Reginei de a ne găsi în mijlocul 
noilor Mei supuşi din frumoasa Bucovină, această veche parte a ţării 
care a dat vechei Moldove un şir slăvit de Voevozi ale căror domnii 
sunt strâns şi neperitor legate cu epoca cea mai strălucită a istoriei 
Moldovei şi ale căror rămăşiţe pământeşti sunt acoperite de ţărâna sacră 
de acum înainte în veci românească. Era dar firesc ca în drumul spre 
capitala Bucovinei întâiul Rege al României întregite să se închine la 
mormintele marilor Voevozi din timpurile trecute, dar mereu vii în inimile 
poporului, care prin vitejia oştilor sale i-a dat înapoi după o lungă epocă 
de robie, patriei lor pierdute nu din voia lor, ci din slăbiciunea veacurilor. 

Primirea frumoasă şi aşa de caldă ce Mi s’a făcut Mie şi Reginei, 
atât eri în tot ţinutul ce am străbătut, cât şi azi aci în Cernăuţi, mult 

Ne-au mişcat şi cu drag şi bucuros aduc mulţumirile Noastre adânc- 
simţite. 

Din toată inima salut pe fruntaşii acestui vechiu şi prea frumos 
ţinut al vechei Moldove şi mulţumesc tuturor acelora cari în ziua fericită 
rezervată generaţiei noastre au înţeles dubul timpului şi poruncile 
momentului istoric, proclamând din însăşi a lor voe unirea Bucovinei 
cu Regatul român, unul şi nedespărţit în dreptele sale hotare fireşti. 

Mulţumesc înalt Prea Sfinţiei Tale şi clerului român că în mijlocul 
îndelungatelor greutăţi ne-aţi păstrat cu sfinţenie biserica şi limba stră¬ 
moşească, împreună cu bogatele danii şi strălucitele odoare cari ne 
vorbesc de puterea şi de evlavia fericiţilor Yoevozi din secolele trecute.. 

Mulţumesc fruntaşilor vieţii politice şi culturale din Bucovina, 
cari au ştiut în vremuri de restrişte să ţină sus steagul, spre a fi gata 
atunci când ceasul desrobirii a sunat. Recunoştinţa neamului românesc 
este bine meritata lor răsplată. 

Mulţumesc orăşenilor şi ţărănimii bucovinene care Ne-a ieşit pretu¬ 
tindeni întru întâmpinare cu atâta dragoste şi însufleţire, şi care în 
frumosul său port naţional Ne-a evocat mândrele vremi de odinioară. 
Cunoaştem lupta sa răbdătoare pentru păstrarea caracterului naţional 
al Bucovinei în timpul trecut. ~ 

Mulţumesc în fine reprezentanţilor şi poporului de naţionalitate- 
străină, cari alăturea cu elementul românesc Ne-au arătat cu atâta 
căldură sentimentele lor de credinţă către Mine şi noua lor patrie română- 

4 

Ştiu cât de grele au fost suferinţele răsboiului din urmă, cari cu 
mişcările necontenite ale frontului de luptă au apăsat cu atâta urgie 
asupra întregei Bucovine, dela şesul Cernăuţilor până în munţii dela 
Vatra-Dornei. Le-am simţit cu aceeaş părintească strângere de inimă- 
ca şi pe ale noastre din vechiul Regat. 

Nu mă îndoesc că prin întoarcerea Bucovinei la Patria-mumă şi. 

prin o muncă încordată a tuturor păturilor sociale, se vor vindeca în 
curând cele mai grele răni ale răsboiului. 

Azi când stăm în faţa măreţului fapt al unirii Românilor din toate 
unghiurile în acelaş Stat, ne îndreptăm privirile noastre spre viitorul pe 
care noi singuri trebuie să-l croim, precum prin noi înşine ne-am clădit 
prezentul. Puterea de voinţă, patriotizmul cald de care trecutul nostru 
este martor netăgăduit, dorinţa sacră de a lucra toţi împreună şi cu 
concordie, mână în mână toţi fiii acestei ţări, oricărei legi sau neam ar 
aparţine ei, numai şi numai pentru binele Patriei comune, sunt chezăşia 
cea mai sigură pentru un viitor plin de cele mai frumoase nădejdi. 

îmbrăţişând pe toţi locuitorii acestei vesele grădini, ce este Buco¬ 
vina noastră, cu aceeaş dragoste părintească şi drept răspuns la senti¬ 
mentele ce am găsit aci, ridic paharul Meu în sănătatea Bucovinei şi 
a Capitalei ei. 


17 Mai 192CL 

Cuvântare. 


către Basarabeni 
la Casa de Cultură din Chişinău 


răspuns unei dorinţi de mult purtată în inima Mea punând 
piciorul meu pe pământul acesta care odinioară fusese una din părţile 
mai roditoare ale vecliei Moldove. 

Primirea călduroasă ce ne-a fost făcută în toate oraşele şi satele 
ei, pe unde drumul ne-a dus, a pătruns inima noastră de o bucurie, 
ou atât mai mare cu cât ne'-a dat dovadă că iubirea de neam nu 
s’a stins în timpurile cât Basarabia a stat sub o stăpânire ce nu avea 
legături de suflet cu poporaţiunea moldovenească, care de veacuri al- 
cătueşte talpa acestei ţări. 

O potrivire mişcătoare pentru inima Mea a A 7 rut ca astăzi, în 
ziua Sfintei înălţări, când toată România se va ruga pentru sufletele 
sutelor de mii de ostaşi ai săi, cari cu vieaţa lor au pecetluit hri¬ 
sovul de întregire a neamului românesc, să ne aflăm, Regina împreună 


- 200 - 


www.dacoromanica.ro 


■cil Mine, în Capitala unuia din frumoasele ţinuturi care s’au uuit pe 
veci cu Regatul Meu. 

Astăzi când iarăşi stăpânim puternic toţi munţii şi toate plaiurile 
ce în veacurile trecute se bucurau de dreapta şi slăvită ocârmuire a 
Marilor Voevozi ai neamului românesc, pntem arunca privirile noastre 
înapoi asupra timpurilor trecute, pe cari soarta le rezervase acestei 
frumoase şi bogate ţări, ce este ţinutul dintre Prut şi Nistru. Dum¬ 
nezeu care toate le cunoaşte în atotputernica şa voinţă şi înţelepciune, 
n’a voit ca chiar marele erou al istoriei moldoveneşti, Ştefan-cel-Mare 
şi Sfânt, să se bucure prea mult de a fi ţiitor peste toată ţara Mol¬ 
dovenească. 

Sub domnia sa atât de bogată în victorii asupra păgânilor, s’a 
început ştirbirea Moldovei, prin pierderea ţărmului mării şi a cetăţilor 
<lepe Nistru şi Dunăre. A urmat apoi răpirea Bucovinei şi în sfârşit 
a Basarabiei. Unitatea geografică a vechei Moldove era astfel sfărâ¬ 
mată, jumătate din trupul său era sfâşiat şi din aceasta a urmat se¬ 
cătuirea ei economică şi socială. 

Şi de aceea marii boeri ai Moldovei se plângeau Sultanului acum 
o sută de ani, în cuvinte ca acestea pline de durere înăbuşită : 

«Din poruncă ne vedem îndatoriţî a vinde toate acele de peste 

< Prut moşii şi a ne desface de dânsele.... Infăţişem cu lacrămi din 
suflet stingbrea şi pierderea ce ni se pricinueşte dintru aceasta la 

< atâtea familii şi suflete, la atâtea neamuri şi la atâtea lăcaşuri ale 
«credinţei noastre, cea mai desăvârşită cădere şi sdruncinare socotind 
<a ne lipsi de pământul strămoşesc». 

Descurajarea s’a coborît adânc în suflete, an după an, şi poetul 
-din urmă al generaţiei trecute basarabene, Cavalerul Co^tache Stamate, 
suspina la bătrâneţe versuri ca acestea: 

< Am fost şi eu Român, 

«Dar m’am făcut păgân ; 

< Căci june eu fiind, 

< Sărmanul meu pământ 
«Fu de Tătari călcat 
«Şi ei sclav m’au luat. 

«De-acuma numai moartea 
«Să mă scape poate 

«De păgânătate.... 

«Cu un dor nespus 
«Mă uit spre-apus: 

«Acolo mi-i vieaţa, 

«Acolo-i speranţa 
«Să fim fericiţi, 

«De-am fi toţi uniţi». 

/ 

Astăzi, mulţumită ostaşului român şi energiei ascunse în sufletul 
răbdător al Românului, avem fericirea să ne vedem uniţi la sânul 
patriei deapururea întregite prin proclamarea de bună voie a sfintei uniri. 

Tăria noastră a stat în dreptul nostru,' puterea noastră se va 
arăta în munca ce vom desfăşura pentru a da din nou fiinţă şi vieaţă 
dreptului nostru ce ne-a fost mult timp tăgăduit. 

Ţărănimea română dintre Prut şi Nistiu, atât de blândă şi răb¬ 
dătoare, nu a aşteptat alta decât dreptatea şi lumina pentru sufle h r 
după un veac de cufundare în întuneric prin nerespectarea limbii sale 
străbune în şcoală şi biserică. Pe când toate celelalte limbi venite 
aici după răpirea Basarabiei s’au bucurat de carte, şcoală şi biserică 
naţională, numai Moldoveanul de baştină a fost lipsit de toate. 

Aşa dar fără nici o ură şi fără vreo prigonire, vom răspândi 
dreptate şi lumină pentru toate neamurile cari alăturea cu Românul 
trăiesc pe solul bogat al Basarabiei. Şi sunt încredinţat că toate po¬ 
poarele de altă limbă vor răspunde cu acelaş duh de dreptate faţă de- 
concetăţenii Români şi că prin paşnica lor convieţuire se va pun& 
temelie sănătoasă propăşirii" acestui pământ românesc. 

Prin multe încercări a trecut scumpa noastră ţară, adeseori ® 
fost la marginea prăpăstiei, dar prin vitalitatea ei, prin credinţa ei 
într’un viitor strălucit, a isbutit totdeauna a-şi relua sborul indicat 
de soarta sa. 

Marele patriot şi bărbat de Stat, Mihail Cogălniceanu, avea drep¬ 
tate când a spus : 

«Providenţa lua de mână pe naţiunea română ca pe o fiică iubită 
între fiicele cele mai iubite, o scotea din toate pericolele şi o înălţa 
mai tânără şi mai sdravănă decât fusese înaintea ceasului de pierire. 
N’avem dar drept noi Românii de a susţine că la gurile Dunării-de-Jos 
nouă ni s’a dat o misiune de împlinit». 

Să unim deci toate sufletele, toate energiile noastre, spre a ajunge 
muncind toţi fiii acestei Ţări la acelaş mare şi sfânt scop. Sunt 
convins că toţi Basarabenii vor pune mâna lor la această măreaţă 
operă şi cu această nădejde neclintită ce o port în suflet, strig din. 
toată inima: Să trăiască Basarabia şi Capitala' ei! 


Joi 20 Mai 1920, 

Cuvântare 


către cler în Sala Eparhială . 
a Chişinăului 


C u o adâncă bucurie am păşit în Casa aceasta a Eparhiei şi din 
toată inima mulţumesc pentru sentimentele de credinţă şi dragoste cu 
cari ne-aţi întâmpinat. 

Ştiu că în timpul veacului din urmă preoţii moldoveni din Ba¬ 
sarabia au trebuit să închidă adesea în inima lor sentimentele cele 
mai duioase, cele mai sfinte, pe cari le aveau faţă de Patria pierdută 
pentru câtva timp. Ei erau însă încrezători în Atotputernicul, care 
adună pe cele despărţite, şi astfel au aşteptat cu răbdare ziua fericită 4 
în care Eparhia dintre Nistru şi Prut să revină la sânul Maicei sale 
dela care fusese ruptă, în Biserica Autocefală Română. 

Sunt- sigur că voiu găsi în preoţii moldoveni din Basarabia ade¬ 
văraţi apostoli, nu numai ai cuvântului lui Dumnezeu, dar şi ai iu¬ 
birii de neam şi ai dragostei faţă de toţi locuitorii acestor de Dum¬ 
nezeu binecuvântate ţinuturi ale Basarabiei. 

Biserica are un rol aşa de mare. Ea este eârmuitoarea sufletului 
poporului şi, precum stă scris sub stema României, tot astfel să fie 
scris în toate casele şi în toate inimile noastre: «Nihil Sine Deo , 
Nimic fără Dumnezeu. 


21 Mai 1!I20. 

Cuvântare 


la masa ceremonială din Chişinău 


I n urma înălţătoarei slujbe ce s’a săvârşit astăzi în măreaţa catedrală a 
Chişinăului perTtru odihna sufletelor celor morţi pentru Patrie în războiul 
din urmă, simt de a Mea sfântă datorie să le aduc şi Eu aici prinosul 
sentimentelor mele de recunoştinţă. împreună cu scumpa Mea armată, 
-care îşi îndeplineşte cu atâta simţ patriotic rolul său binefăcător de 
strajă neadormită a liniştei şi ordinei, pe care le-a adus şi în ţinutul 
acesta, să ne unim cu toţii glasul nostru în cinstea ostaşilor morţi pentru 
ţară şi să strigăm: Sfântă să ne fie a lor amintire! 

Chemat să iau moştenirea aceluia care prin vitejia ostaşilor dela 
Plevna a făurit independenţa României de eri şi Coroana de oţel a 
Regatului, în cursul anilor am avut fericirea să cunosc inima acestui 
popor şi am reuşit să fac din năzuinţele lui crezul Meu. Şi ce era crezul 
acesta ? Era că nici o putere din lume nu ar fi în stare să împiedice 
•ceeace a fost scris în cartea neamului românesc, că va veni un timp când 

toate ţinuturile locuite de Români, peste cari se întindea domnia Iui 
Mihai Viteazul, vor fi iarăşi întrunite sub acelaş sceptru. Această nece¬ 
sitate istorică pregătită cu jertfa de sânge a eroilor dela Mărăşti, Oituz 
.•şi Mărăşeşti, a fost înţeleasă de oamenii cu inima românească din 
Basarabia, când s’au întrunit spre a proclama în mod solemn că hotarele 
politice alcătuite de oameni nu mai au putere, atunci când legăturile 
de sânge şi suflet cer în mod imperios ca ele să dispară înaintea cerin- 
-ţelor etnice, în virtutea principiului naţionalităţilor a cărui îndreptăţire 
a fost recunoscută de lumea întreagă. 

Cei cari în 1918 au venit la Iaşi pentru a-Mi aduce vestea aceasta 
Îmbucurătoare, că fica iubită care a fost dată ca jertfă unui stăpân de 
.alt neam a revenit de bună voie la vatra strămoşească, s’au întors cu 
inima plină de veselie, căci au putut simţi cât de adâncă, cât de caldă 
•este dragostea unei mame către copila sa. 

A venit apoi izbânda Marilor Puteri cu cari s’a aliat România şi 
urmarea fericită a acestei izbânzi a fost consfinţirea revenirii Basarabiei 
la căminul părintesc. 

Venind astăzi să petrec în mijlocul bâsarabenilor, Ie aduc întărirea 
sentimentelor de dragoste şi inima Mea saltă de bucurie când văd că 
toţi, dar toţi, Re aduc, Mie şi Reginei, prinosul lor de dragoste şi 
încredere. 

Aceste dovezi le primesc ca o legătură sfântă şi ca o mărturisire 
preţioasă că toţi locuitorii acestui ţinut al Moldovei din timpurile stră. 
burie au recunoscut dreptatea liotorîrilor unei puteri mai mari decât 
combinaţiunile oamenilor celor mai iscusiţi, pentrucă ceeace Dumnezeu 
-a legat, uneltirile omeneşti nu pot desface. 

Aceeaş dragoste se revarsă din inima întâiului Rege al României 
întregite asupra tuturor fiilor săi, oricărei legi, oricărui neam ar aparţine 
ei; de aceea El are nu numai nădejdea, dar şi dreptul de a crede că 

voi, toţi fiii aceluiaşi ţinut care intră în hotarele fireşti ale neamului 
român întregit pentru vecie, veţi răspunde cu credinţă la datoriile voastre 
de cetăţeni, lucrând mână în mână pentru binele obştesc, întru propăşirea 
scumpei noastra Patrii, România Mare. Aşa să fie! 


21 Mai 1920. 

Cuvântare 


către corpul ofiţeresc din Chişinău 


M ulţumesc din toată inima pentru mărturisirea sentimentelor de 
credinţă ale armatei, care şi-a îndeplinit aici cu prisosinţă greaua mi¬ 
siune ce i s’a încredinţat. O parte dintre ofiţerii prezenţi aţi avut 
fericirea să fiţi printre cei dintâi cari la chemarea poporului moldo¬ 
venesc, ameninţat de vântul rău al răscoalei, aţi intrat în acest ţinut, 
fala vechei Moldove în veacurile trecute, atât prin bogăţia sa, cât şi 
prin vrednica sa poporaţie română, care ţinea strajă la această mar¬ 
gine a ţării. Aţi venit ca fraţi şi apărători, iar nu ca nişte cuceritori, 
şi v’aţi îndeplinit chemarea, aducând aici ordinea şi liniştea. Dar aţi 
mâi avut şi altă grea însărcinare, anume aceea de a câştiga inimile 
poporaţiei locale pentru patria mumă. Munca depusă de armata Mea 
pentru învăţământul populaţiei în şcoalele de adulţi merită toată lauda. 
Pentru a duce şi mai departe această operă de apropiere a. sufletelor, 
vă mai dau un sfat asupra căruia stăruesc din toată inima: Siliţi-vă 
în tot felul ca oriunde se va arăta unul din voi să faceţi cinste nu- 

inetuî de ofiţer român şi printr'o atitudine corectă să se învedereze ca 
sunteţi purtătorii ordinei şi ai cinstei; căci după cum veţi şti să vă 
înfăţişaţi noilor Mei supuşi, în aceeaş măsură veţi fi apreciaţi şi voi, 
şi împreună cu voi întreaga noastră armată şi întreaga ţară. 

Vă mulţumesc din toată inima pentru tot ceeace aţi lucrat până 
acum, urându-vă şi de aici înainte spor bun la muncă şi sănătate. Să 
trăiască scumpa noastră armată. 


22 Mai 1920. 

Cuvântare 

în Sighetul Maramureşului 


V enind prin aceste ţinuturi frumoase, unde m’am dedat unui veehiu 
şi nobil sport, am simţit datoria de a pune piciorul şi în acest frumos 
judeţ, care prin legături istorice de multe secole trecute este legat de 
ţara romanească la al cărei sân a fost redat prin pronia cerească şi 
cu ajutorul vitejiei fiilor săi. 

Am vizitat cu mare plăcere ţinuturile acestea frumoase şi bogate, 
cari merită să fie locuite de un popor sănătos şi la trup şi la suflet. 
Noi suntem aci sentinela românismului pe frontierele Tisei şi este de 
datoria tuturor de a ţinea cu sufletul la Patria comună, care îmbră¬ 
ţişează pe toţi cu aceleaşi drepturi. 

Prin firea noastră şi modul de a ne„ purta trebue să fim un 
exemplu pentru cei ce se uită peste graniţă şi să le impunem ară- 
tându-le că la graniţele României ştim să trăim cu toţii în pace ca 
fraţii şi să ne dăm mâna pentru binele Ţării. 

Mulţumesc din suflet pentru căldura cu care am fost primit şi 
pentru cuvintele calde cu care am fost întâmpinat. 


BO Septembrie 1921. 

IX 


Cuvântări 

Şi 

Scrisori 

privitoare la împroprietărirea sătenilor 


www.dacoromanica.ro 


Cuvântare 

către ostaşi pe frontul armatei a Il-a') 


— Fragment — 


Duă, fiilor de ţărani, cari aţi apărat cu braţul vostru pământul unde 
v’aţi născut, unde aţi crescut, vă spun Eu Regele vostru, că pe lângă 
răsplata cea mare a izbânzii, care vă asigură fiecăruia recunoştinţa 
neamului nostru întreg, aţi câştigat totdeodată dreptul a stăpâni într’o 
măsură mai largă pământul pe care v’aţi luptat.—Vi se va da pământ 
—-Eu Regele vostru, voi fi întâiul a da pilda; vi se va da şi o largă 
participare la treburile Statului. 


22 Martie 1917, 


') Cuvântarea e publicată în întregime la cap. V. pag. 104, 

înalt ordin de zi 


Ostaşi, 

De Sf. Gheorghe sărbătorim hramul oştilor. Sub steagurile eu chipul 
Marelui Mucenic şi apărător al credinţei s’a luptat pentru apărarea Ţării 
şi răpunerea duşmanilor, în fruntea ostaşilor vechei Moldove, Ştefan-cel- 
Mare şi Sfânt, âl cărui steag a fost găsit acum la Muntele Athos, ca şi 
cum el însuşi, viteazul de pe vremuri, ar vrea să ne cheme spre biruinţă' 
Să prăznuim cu toţii, cu inimă smerită, dar şi cu hotărîre nestră¬ 
mutată de-a învinge, ziua în care sute de ani s’au făcut de vrednicii 
noştri înaintaşi rugăciuni pentru ca «vitejia dreaptă să biruiască». 

Eu, ca unul care mă găsesc în Scaunul de domnie al Aceluia voi 
fi cel d’intâiu care să fac rugăciuni pentru izbăvirea Ţării. 

In acelaş timp, urmând pilda lui Ştefan-Vodă, cel blând şi milostiv; 
întăresc încă odată făgăduinţa Mea de Rege, ca, precum după biruinţele 
Lui se întindea praznic pentru viteji şi ei erau ridicaţi în rândul frun¬ 
taşilor astfel, după izbânda pe care o aşteptăm, se vor realiza pentru 

voi legiuita stăpânire asupra ogoarelor câştigate cu sângele vostru, şi 
prin vot obştesc veţi lua o parte activă la alcătuirea unei Românii nouă 
şi mai mari, pe care o vom fi făptuit-o împreună. 


6 Mai 1917. 

Scrisoare 


către Administratorul Domeniilor Coroanei 


împrejurări vrăjmaşe au împiedicat până acum Parlamentul să desă- 
vârşiască opera reformelor constituţionale. 

Astăzi, când vitejii noştri ostaşi, cari cu atâtea jertfe şi atâta sânge 
au apărat pământul strămoşesc, se întorc la căminele lor, voesc ca pe 
Domeniile Coroanei, ca şi pe proprietăţile Mele, ei să se bucure fără 
întârziere de foloasele pe cari le asigură principiile sancţionate de Mine 
în Constituţie. 

In acest scop, până ce noui legi vor putea permite împroprietărirea 
lor definitivă, doresc ca pe aceste Domenii ei să fie deja sub formă de 
obşte şi de arendă, puşi de îndată în folosinţa pământurilor ce li se 
vor cuveni. 

In aducerea la îndeplinire a acestei hotărîri a Mele se va ţine 
seama în primul rând de luptătorii cari se întorc de sub drapel şi de 
familiile acelora cari şi-au istovit viaţa în serviciul Patriei, 

Veţi binevoi, potrivit cu aceasta, să alcătuiţi un proiect de orga¬ 
nizare a obştiilor, astfel ca funcţionarea lor să poată începe imediat ce 
situaţia generală o va face cu putinţă. 


laţi, 17 80 Martio 1913, 

Proclamaţie 


Români, 

împrejurările ne dau din nou putinţa să împlinim ceia ce V’am făgă¬ 
duit şi ceeace în sufletul Meu n’am încetat să voiesc. 

Reformele constituţionale care asigură tuturor cetăţenilor votul 
obştesc şi ţăranilor proprietatea a 2 milioane de hectare din proprietatea 
mare particulară, precum şi moşiile Domeniului Coroanei, Statului şi 
aşezămintelor de binefacere, guvernul Meu le va înfăptui. 

Pe temeiul lor vom asigura viaţa socială şi economică cu mai multă 
dreptate şi mai mult spor pentru toţi cei cari muncesc. 

Guvernul Meu va lua fără întârziere măsurile cuvenite pentruca 
aceste reforme să dobândiască fiinţă. 

In vechiul regat ca şi în Basarabia voim ca cuvântul dat să se 
îndepliniască. 


Români, 

Mai mult de cât ori când Ţara are nevoie de unirea tuturor. Ori 
ce aţâţare la ură şi la dezbinare e vătămătoare şi vinovată. 

Numai prin concordie şi prin .ordine vom putea îndeplini înaltele 
datorii obşteşti. 

Mă îndreptez către voi cu dragoste şi cu credinţă, sigur că la voi 
găsesc aceleaşi sentimente de iubire şi de încredere pentru Regele vostru, 
care prin unirea noastră, va da scumpei noastre Românii putere şi 
propăşire. 


Taţ?i, 24 Octombrie 1018. 

Cuvântare 


la congresul agronomilor 


iN/tulţumesc din inimă pentru calda primire ce am găsit în mijlocul 
domniilor-voastre şi mărturisesc că am urmat cu mare plăcere invita- 
ţiunii de a lua parte la şedinţa de deschidere a congresului agronomilor. 

Voi agronomii aveţi o frumoasă menire, care din zi în zi devine 
mai frumoasă în legătură fiind cu roditoarea noastră ţară. Sunteţi 
chemaţi a fi călăuzitorii acelora cari în cea mai mare parte stăpânesc 
pământul, care din mâna marilor proprietari a intrat azi în mâna micei 
proprietăţi ţărăneşti, care prin ştiinţa domniilor-voastre din şcoală sau 
experienţă din trecut trebue să dea roade multe si frumoase. Aceste 
roade însă nu vor fi cele aşteptate şi la înălţime, dacă această ştiinţă şi 
experienţă nu vor fi împerecheate cu o muncă cinstită. 

Cu noua împărţire a pământului va fi nevoe ca să arătaţi micului 
proprietar şi să-1 călăuziţi de modul cum trebue să lucreze acest pământ 
bogat si binecuvântat de Dumnezeu, dornic de a primi sămânţa, şi cum 

din el să tragă roade multe şi frumoase, aşa ca Statul Întreg să se 
folosiască de munca cinstită şi onestă a tuturor fiilor săi iubiţi. 

Prin întregirea neamului şi alipirea noilor ţinuturi veţi putea vedea 
şi studia alte metode pentru agricultura din ţinuturi cari au lucrat sub 
altă cultură. In parte poate vă veţi folosi de experienţa făcută în vechiul 
regat şi din toate acestea să scoateţi aceea ce este mai bun şi mai practic 
pentru ca pământul nostru să dea roadele cele mai frumoase, astfel ca 
prin ele şi munca noastră cinstită, să avem putinţa a ne asigura un loc 
de frunte în areopagul ţărilor civilizate. 

Pentru a ajunge acolo, voi, agronomii, sunteţi chemaţi a fi condu¬ 
cătorii acelor cari lucrează pământul, arătându-le mijloacele cele mai 
bune. Frumoasă vă este menirea şi încredinţat fiind că veţi fi la înălţimea 
acestei meniri, vă zic : Bine aţi venit. 


o Decembrie 1920. 

X 


Cuvântări 

către Cameră şi Senat 

Scrisoare 


către Preşedintele Senatului la înştiinţarea 
despre înscrierea ca membru al acestui 
înalt Corp Legiuitor 


Domnule Preşedinte, 


primit cu o vie satisfacţiune scrisoarea D-voastră prin care m’aţi 
încunoştiinţat că Senatul Român, în şedinţa de la 14 Martie curent 
m’a înscris, conform art. 76 al Constituţiei, ca Moştenitor presumptiv 
_al Coroanei, în lista membrilor acestui înalt Corp. 

îmi fac o plăcută datorie a răspunde la comunicarea D-voastră că 
iau act cu vie mulţumire de hotărîrea luată Me această Adunare, la ale 
căreia lucrări voiu fi fericit de a lua parte. 

In curând mă voiu întoarce în România şi ast-fel voiu avea oca- 
Munea de a vă exprima personal, atât D-voastre, D-le Preşedinte, cât 

şi tutulor D-Jor senatori, colegii mei, recunoştinţa şi bucuria de care 
sunt coprins pentru acest act a cărui amintire va fi pururea scumpă 
inimii mele, şi care totodată îmi impune obligaţiuni atât de mari către 
"Cară, către Regele, scumpul Meu Unchiu, şi către Regina care mi-a 
dat totdeauna dovezi de adevărată afecţiune, şi pe care nu voi înceta 
de a o privi şi a o iubi ca pe o mamă. 

In aşteptarea zilei fericite de a mă găsi în mijlocul D-voastre, 
fiţi bine convins, D-le Preşedinte, că toate actele mele vor fi însufleţite 
de cea mai adâncă iubire către Ţară pe care mă voiu sili a o servi 
din toate puterile mele, luând călăuză pilda marilor săi Domni din 
trecut, inspirându-mă de frumoasele amintiri ce au lăsat, şi având 
neîncetat sub ochi nobilele exemple ale Regelui Carol I şi ale Reginei 
Elisaveta; astfel sper a corespunde încrederei şi aşteptărilor poporului 
Român. 

Hotărîrea Senatului mi-a fost cu atât mai plăcută că a fost luată 
în ziua aniversară a proclamării Regatului, care a încoronat indepen¬ 
denţa Ţării, datorită sângelui generos al acestei viteze armate, în 
rândurile căreia sunt mândru de a mă prenumăra. 

Vă rog, D-le Preşedinte, să primiţi pentru D-voastră şi pentru 
toţi D-nii membri ai Senatului, odată cu călduroasele mele mul¬ 
ţumiri, şi expresiunea sentimentelor mele de înaltă stimă. 


Caimes. 27 Martie 1889. 

Cuvântare 


la primirea în Senatul României 


Domnule Preşedinte, 
Domnilor Senatori şi Colegi, 


-'L^-dânc mişcat de cuvintele măgulitoare ale onor. nostru preşedinte 
şi a călduroasei Dv. primiri, sunt fericit a veni astăzi spre a lua loc 
în această înaltă Adunare, cum prevede art. 70 din Constituţie. 

înţeleg pe deplin însemnătatea acestei dispoziţiuni a legii noastre 
fundamentale. 

Regimul monarhic reprezentativ,—negreşit cea mai bună formă de 
guvern, căci ea dâ poporului toate garanţiile—cere totuşi de la Suve¬ 
ranul care voeşte să-l aplice cu sinceritate o mare încercare şi o cu¬ 
noştinţă desăvârşită a întocmirilor şi oamenilor Ţării. 

Acesta este cuvântul pentru care Constituţia noastră procla¬ 
mând pe moştenitorul Coroanei senator de drept la vârsta de 18 ani, 
-a voit ca viitorul Suveran să se deprindă din vreme cu mânuirea 

treburilor Statului şi a nu lucra şi grăi de cât după interesele naţionale 
şi simţitnintele româneşti. 

Voi urmări dar cu - cea mai vie luare aminte lucrările D-voastre r 
şi voiu căuta să studiez în toate amănuntele sale mecanismul politic 
al scumpei noastre Ţări, unindu-Mă din suflet cu frumoasa menire 
dată Senatului de 23 ani încoace. 

Primirea pe care Capitala şi poporul român Mi-au făcut-o la so¬ 
sirea Mea, îmi este o dovadă că Naţiunea, mulţumită de rezultatele 
pe cari monarhia constituţională ereditară le-a dat României până 
acum, voeşte menţinerea şi întărirea acestui regim pe viitor. 

Prin urmare este datoria Mea de a lucra fără preget spre acest 
sfârşit, şi făgăduesc că îmbrăţişând cu căldură aşezămintele pe care 
Ţara şi le-a dat în deplină libertate, voiu încuviinţa şi voiu sprijini 
numai ce este potrivit pe deplin cu simţimiutele poporului. 

Voiu contopi astfel existenţa Ţării cu a Mea; în mine veţi găsi 
un coleg mândru de a. conlucra la tot ce va da tărie şi. strălucire 
Patriei Noastre neatârnate. 

Aceasta a fost pururea şi dorinţa Regelui Nostru, iubitului Meu 
Unchiu, pe ale cărui glorioase urme mă voiu sili să păşesc. 

încă odată, D-le preşedinte, D-lor senatori şi colegi, vă mulţu¬ 
mesc pentru iubirea pe care Mi-aţi arătat o din ziua înscrierii Mele 
printre D-voastre ca Moştenitor pvezumptiv al Coroanei şi rog Pronia 
Cerească, care a ocrotit România în toate împrejurările, să mă asculte 
şi să Mă susţie, aşa în cât să pot răspunde pe deplin aşteptărilor 
Regelui şi ale iubitului său popor. 

Să trăiască România. 


9 Mai 1899. 

Cuvântare 

către Camera Deputaţilor 


Domnule Preşedinte, 

Domnilor Deputaţi, 

-^jLscultând cu o vie mulţumire Adresa Camerei deputaţilor, sunt 
adânc mişcat de sentimentele de dragoste şi devotament ce-Mi arătaţi 
în numele reprezentanţilor naţiunii. 

Marea şi impunătoarea parte ce poporul întreg a luat la cruda 
jale ce Ne-a cuprins la încetarea din viaţă a prea iubitului Meu 
Unchiu, a fost pentru Regina Elisabeta şi pentru Familia Mea, cea 
mai dulce şi alinătoare mângâere. 

Manifestările călduroase de iubire ce am primit din toate unghiu¬ 
rile Ţării, cu prilejul suirii Mele pe Tron, sunt o nouă dovadă, scumpă 
inimii Mele, cât de strânse sunt legăturile ce unesc Naţiunea cu Dinastia. 

Statornicia acestor legături sfinte a găsit cea mai temeinică con¬ 
sacrare prin faptul suirii Mele pe Tron, prin drept de moştenire,. 

împlinindu-se astfel dorinţa generaţiunilor de acum 48 ani, care în 
principial eredităţii în Casa Domnitoare au văzuţ o condiţie de căpe¬ 
tenie pentru trăinicia Statului. 

In toate împrejurările, astfel în jurul Tronului se poate face 
unirea în folosul intereselor obşteşti. Manifestarea acestor simţiminte 
din partea domniilor-voastre, în grelele împrejurări de astăzi, îmi impune, 
mai sacră ca ori când, datoria de a-Mi încorda toate puterile pentru 
binele acestui popor. 


Domnule Preşedinte, 

Domnilor Deputaţi, 

Cu deosebită satisfacţie primesc asigurarea că veţi da guvernului 
un concurs sincer. 

In unirea simţimintelor d-voastre, isvorite dintr’un patriotism cald 
şi luminat, găsesc cel mai puternic sprijin în aceste momente de mare 
răspundere prin care trecem. Ştiind reprezentanţii Naţiunii strânşi îm¬ 
prejurul Tronului, am neclintita credinţă că, cu ajutorul atotputerni- 
eului, munca noastră va fi rodnică şi va asigura legitima propăşire a 
iubitei noastre Patrii. 

încă odată vă mulţumesc din tot sufletul pentru călduroasele 
urări ce aduceţi Reginei, Mie şi Familiei Mele. 


5 Decembrie 1914. 

Cuvântare 


către Senat 


Domnule Preşedinte, 

Domnilor Senatori, 

^Sentimentele de iubire cu care Senatul înconjoară Tronul, găsesc 
în inima Mea un adânc răsunet. Ele s’au manifestat într’un mod atât 
de călduros cu prilejul suirii Mele pe Tron şi în dureroasele momente 
când Ţara îşi pierduse pe întâiul Rege. care ca un părinte a călăuzit 
în lunga Sa domnie desvoltarea României. Pentru inimile noastre în¬ 
tristate, semnele de dragoste ale unui întreg popor, Ne-au fost cea 
mai mângâetoare alinare, şi atât Regina Elisabeta, cât şi Noi nu le 
vom putea uita niciodată. 

Bucuria de a mă găsi astăzi în faţa Domniilor-Voastre, îmi este 
ou atât mai mare cu cât îmi aduc aminte călduroasa primire ce Se¬ 
natul a făcut-o fiului Meu, Principelui Moştenitor, când şi-a luat locul 

Său în mijlocul acestui mare corp, locul ce Eu ocupasem timp de 25 
ani, cari Mi-au lăsat neşterse amintiri. 


Domnule Preşedinte, 

Domnilor Senatori, 

Pătruns de însemnătatea vremurilor grele prin care trecem, Senatul, 
prin graiul Domniei-Voastre, îmi dă făgăduinţa că veţi da guvernului 
tot luminatul Vostru concurs şi că, strânşi împrejurul Tronului, toate 
forţele Naţiunii, se vor uni într’un patriotism cald, spre a conlucra cu 
o inimă şi un gând la îndeplinirea ursitei noastre. Mărturisirea aceasta 
o primesc cu cea mai adâncă satisfacţiune, căci, ca şi Domniile-Voastre- 
sunt convins că neclintita legătură între Naţiune şi Dinastie este 
pentru iubita noastră patrie cea mai puternică chezăşie în grava si¬ 
tuaţie actuală. - v , 

Din inimă vă mulţumesc pentru bunele urări ce le aduceţi Reginei, 
Mie şi Familiei Mele. 


14 Decembrie 1914. 

Cuvântare 
către Senat 


Domnule Preşedinte, 

Domnilor Senatori , 

c. vie mulţumire primesc expresjunea sentimentelor ce Senatul 
îmi aduce, arătându-Mi din nou spiritul de înalt patriotism ce îl însu¬ 
fleţeşte în împrejurările actuale. In timpurile de grele încercări prin 
care trecem, unirea tuturor inimilor şi a tuturor puterilor de muncă 
este cea mai sigură chezăşie că marile interese ale României vor fi 
apărate cu înţelepciune şi cu tărie. Unit într’un gând cu poporul Meu,, 
salut cu bucurie şi încredere hotărîrea Senatului de a da guvernului 
tot sprijinul, spre a duce la bun sfârşit marea noastră sarcină. 


Domnule Preşedinte, 

Domnilor Senatori, 

Cu deosebire mă bucur de asigurarea ee-Mi daţi că veţi îngriji 

cu toată dragostea de armata Noastră, spre a-i îndestula toate nevoile. 
Pe ea ne putem rezema cu încredere 'ca pe o puternică temelie, care 
va fi totdeauna la înălţimea chemării sale. 

Tmpreună cu Regina vă mulţumesc din tot sufletul pentru bunele 
urări ce Ne aduceţi Nouă şi Familiei Noastre. 


12 Decembrie 1915, 

Cuvântare 


de răspuns la Adresa Camerei 


Domnule Preşedinte, 
Domnilor Deputaţi, 


c u vie mulţumire primesc expresiunea sentimentelor de dragoste 
ce Adunarea Deputaţilor îmi aduce astăzi într’un chip atât de călduros. 

Cu cât sunt mai grele timpurile prin care trece Patria, cu atât 
mai tare se strâng legăturile între Mine şi Poporul Meu în munca 
comună pentru apărarea marilor interese ale Ţării. 

Spiritul de înalt patriotism cu care sunteţi hotărîţi să lucraţi 
împreună cu guvernul Meu, îmi este o chezăşie preţioasă cât de adânc 
sunteţi pătrunşi de îndatoririle sfinte ce vă impune situaţia actuală şi 
de răspunderea ce avem faţă de trecutul şi viitorul scumpei noastre 
Românii. 

Domnule Preşedinte, 

Domnilor Deputaţi, 

Asigurare.! ce-Mi daţi că nu veţi refuza nimic din ee vi se va 
•cere pentru întărirea Oştirii este în deosebi plăcut inimii Mele, în 
momentele în care mai mult de cât ori când ea este sprijinul puternic, 
la care toţi cetăţenii privesc cu mândrie şi încredere. 

Din tot sufletul vă mulţumesc în numele Meu şi al Reginei, 
pentru urările ce-Mi aduceţi Mie şi Familiei Mele. 


19 Decembrie 11)15. 

Cuvântare 


către Senat. 


Domnule Preşedinte, 

Domnilor Senatori, 

C»3u inima plină de recunoştinţă primesc expresiunea sentimentelor 
de adâncă şi curată iubire de neam ce Senatul Mi-aduce în timpuri 
de grele încercări ce impun iubitei noastre ţări jertfe dureroase. Sân¬ 
gele vărsat de vitejii noştri ostaşi este legătura cea mai sfântă şi cea 
mai tare care poate uni pe Suveran de poporul său iubit cu care nu 
are decât un singur gând şi un ţel. 

Această nedestructibilă legătură Ni-este chezăşia cea mai sigură 
că cu ajutorul Celui Puternic isbânda finală va fi de partea noastră, 
căci ne luptăm pentru o cauză dreaptă, pentru înfăptuirea unui dor 
secular, ce prin tăria braţului nostru nu se poate să nu se îndepliniască. 

Domnule Preşedinte, 

Domnilor Senatori, 

Ca şef suprem al iubitei Noastre oştiri primesc cu mândrie pri¬ 
nosul de recunoştinţă ce Senatul închină fiilor ţării, cari, cu o bărbăţie 
demnă de strămoşii noştri, au ţinut piept unor duşmani superiori ca 
număr şi ca mijloace tehnice. 

Dacă soarta pentru un moment ne-a fost vrăjmaşe, am ferma 
convingere că mână în mână cu ostaşii aliaţilor noştri, vom duce lupta 
uriaşă la isbândă, făurind, prin spadă, şi sânge, întregirea neamului 
românesc. 

Solicitudinea ce însufleţeşte Senatul faţă de trebuinţele armatei, 
Mă întăreşte şi mai mult în această credinţă. 


Domnule Preşedinte, 

Domnilor Senatori, 

Cuvintele de pioasă amintire ce închinaţi memoriei prea iubitului 
nostru copil, Ne-au mişcat, atât pe blegi na, cât şi pe Mine, până în 
adâncul inimii, şi Ne sunt o preţioasă dovadă de dragostea reciprocă 
ce uneşte dinastia cu poporul Meu. 

Din această dragoste isvorăşte viul interes ce port ţărănimei, care 
aşteaptă de mult să ieie în viaţa Statului locul ce i se cuvine şi pe 
care l-a meritat mai mult ca ori când prin jertfele mari ce eveni¬ 
mentele actuale i-au impus. 

De aceia primesc cu vie satisfacţiune asigurarea ce Domniile 

Voastre îmi aduceţi că-Mi veţi da atâi Mie cât şi Guvernului Meu 
concursul vostru patriotic pentru înfăptuirea unor reforme dela care 
aştept un nou avânt în desvoltarea noastră economică şi politică. 


Domnule Preşedinte, 

Domnilor Senatori, 

Mulţumindu-vă din suflet pentru sentimentele ce arătaţi Reginei, 
Mie şi Familiei Mele, pun cu întreaga ţară nădejdea Mea în patrio¬ 
tismul Domniilor-Voastre şi în vitejia ostaşilor noştri. 

Cu încredere în aceşti doi factori puternici, vă spun: înainte cu 
Dumnezeu. 


18 Decembrie 1910, 

Cuvântare 

către Cameră 


Domnule Preşedinte, 

Domnilor Deputaţi, 

In zilele de fericire ca şi în cele de restrişte, reprezentanţii na¬ 
ţiunii au înconjurat în totdeauna Tronul cu sentimente de credinţă şi 
cu un patriotism luminat. 

Din cuvintele călduroase cu care Adunarea deputaţilor salută ho- 
tărîrea Mea de a ridica armele pentru înfăptuirea unităţii noastre 
naţionale, văd cu vie mulţumire că apelul ce am făcut către ţară a 
găsit un lăsunet patriotic în inima poporului Meu. 

Această unitate de gând între Rege şi naţiune strânge şi mai 
mult legăturile ce există între ea şi Dinastie, şi întăreşte şi în Mine 
credinţa exprimată cu atâta căldură de Domnia Voastră că lupta grea 
întreprinsă pentru o cauză sfântă va fi încununată de izbândă. 

Cu neclintită încredere în victoria finală, când trupele noastră 
se luptă cu bărbăţie alături de vitejii lor fraţi de arme, şi strâns 
uniţi cu aliaţii noştri, sunt ferm hotărît a duce lupta la un bun sfârşit 
pentru care înalţ cu Ţara întreagă rugăciuni fierbinţi către Dumnezeu. 

Domnule Preşedinte, 

Domnilor Deputaţi, 

împreună cu Domniile-Voastre mă închin vitejilor cari au căzut 
ţ>e câmpul de onoare; recunoştinţa Mea şi a Ţării slăveşte amintirea 
lor şi pilda lor va fi pentru noi toţi un îndemn de a pune iubirea 
de Ţară şi de neam mai presus de orice. 

Domnule Preşedinte, 

Domnilor Deputaţi, 

Asigurarea ce-Mi dă Adunarea deputaţilor că, conştientă de me¬ 
nirea pentru care a fost aleasă, ea îmbrăţişează cu dragoste cauza 
acelora cari în timpurile grele prin cari trecem, au făcut jertfele cele 
mai mari, au umplut inima Mea de mulţumire. Realizarea reformelor 
proiectate ce vor aduce populaţiunii ţărăneşti o îmbunătăţire preţioasă 
în bunul ei trai, va împlini în acelaş timp una din dorinţele Mele 
cele mai scumpe. 

Domnule Preşedinte, 

Domnilor Deputaţi, 

Duioasa amintire ce reprezentanţii Ţării aduc iubitului Nostru 

copii pe care o crudă soartă Ni l-a răpit prea de vreme, găseşte in 
inimile Noastre părinteşti un ecou de recunoştinţă pentru dragostea 
ce ei Ne dovedesc. Atât din partea Mea cât şi din a Reginei şi a 
Familiei Mele vă mulţumesc din suflet. 

Cu încredere în patriotismul naţiunii şi în vitejia fiilor ei, strig: 

Trăiască România! 

Trăiască viteaza noastră oştire! 


ÎS Decembrie 1916. 

Cuvântare 


de răspuns la adresa Camerei 


Domnule Preşedinte, 

Domnilor Deputaţi, 

CZ^a totdeauna primesc cu o vie mulţumire expresiunea sentimentelor 
de dragoste ce Adunarea Deputaţilor manifestează cu cuvinte atât de 
călduroase faţă de Tron şi Dinastie. 

Sentimentele de recunoştinţă ce aduceţi vitezei şi mult încercatei 
noastre oştiri Mă mişcă adânc; ele stăpânesc inima Mea ca orice inimă 
românească, azi mai mult ca oricând. 

Aceiaşi unanimitate de simţire ne leagă pe toţi faţă de fericitul 
eveniment al unirii Basarabiei cu patria mumă, unire pe care poporul 
român de dincolo şi de dincoace de Prut a înfăptuit-o ca o puternică 
chezăşie a propăşirii lui. 

Reformele constituţionale, înfăptuite în spirit larg, vor răspunde 
la legitimile aşteptări ale celor caii în vremuri de primejdie s’au arătat 

demni de toată dragostea şi de toată încrederea noastră. împroprie¬ 
tărirea ţăranilor şi noul temeiu al drepturilor politice sunt dorite şi 
îndreptăţite de ambele maluri ale Prutului. 


Domnule Preşedinte, 

Domnilor Deputaţi, 

Starea de neutralitate care ne va îngădui relaţiuni de pace şi de 
prietenie cu toate Statele, va permite ca, cu hotărîre şi cu o muncă 
încordată, supunându-ne la neînlăturabilele jertfe financiare, să încercăm 
a vindeca grelele dureri şi răni ale prezentului şi să asigurăm astfel 
o nouă desvoltare a scumpului nostru popor, care este expus să fie 
încă greu încercat prin starea rea a câmpului. 

încrezător în însuşirile strămoşeşti şi puterea de viaţă a popo¬ 
rului Meu şi faţă de nestrămutata voinţă ce-Mi arătaţi, strângând 
împrejurul Tronului toate energiile spre binele obştesc, am ferma spe¬ 
ranţă că cu ajutorul lui Dumnezeu vom izbuti în marea dar greaua 
operă de refacere. 

încă odată vă mulţumesc din inimă pentru sentimentele de dra¬ 
goste ce-Mi aduceţi Mie, Reginei şi Familiei Mele; ne unim din tot 
sufletul Nostru la urările ce faceţi pentru scumpa noastră Ţară. 


16 Iunie 1918. 

Cuvântare 


de răspuns la Adresa Senatului 


Domnule Preşedinte, 

Domnilor Senatori, 

ă mulţumesc din inimă pentru mărturiile de respect şi devotament 
ce-Mi aduceţi din partea Senatului. 

Cu adâncă fericire salut împreună cu Domniile-Voastre realipirea 
la trupul României a stră vechi ului pământ moldovenesc dintre Prut 
şi Nistru şi văd cu încredere în această unire un puternic izvor de 
propăşire naţională. 


Domnule Preşedinte, 

Domnilor Senatori, 

Starea de pace pe care sunteţi chemaţi a o stabili, legăturile de 

prietenie între România şi toate Statele, ne vor îngădui să păşim la 
muncă pentru vindecarea dureroaselor răni ale Ţârii şi prin reformele 
constituţionale la realizarea unei noi şi temeinice organizări sociale şi 
economice, din cave să răsară puteri sporite pentru sănătoasa desvol- 
tare a iubitului nostru popor. Cu o grabnică nevoe este resimţită 
înfăptuirea acestor reforme de către viteaza şi vrednica noastră ţără¬ 
nime, care le aşteaptă largi şi cu încredere în noi. 


Domnule Preşedinte, 

Domnilor Senatori , 

Mă unesc din tot sufletul la mărturisirea simţimintelor de dragoste 
şi recunoştinţă faţă de scumpa noastră armată, precum şi la omagiul 
mişcat adus acelora cari şi-au dat viaţa pentru Patrie. Sângele vărsat 
pe câmpurile de luptă are roadele lui binecuvântate, numele celor căzuţi 
pentru Ţară vor fi pururea pomenite cu sfinţenie de urmaşii noştri. 

Incăodată vă mulţumesc în numele Meu şi al Reginei pentru 
călduroasele urări ce faceţi întregei Mele Familii şi rog pe Atotpu¬ 
ternicul să ocrotiască şi să ajute scumpa noastră Românie. 


17 limfe 1918, 

Scrisoare 


către Preşedintele Consiliului de Miniştri cu privire 
la libertatea alegerilor 


C^ând, după zadarnice încercări pentru realizarea unei colaborări a 
diferitelor partide, v’am însărcinat cu formarea unui Minister, dorinţa 
Mea de căpetenie era de a da Ţării un guvern, care să garanteze 
libertatea alegerilor. 

Doresc acum să revin asupra condiţiunii fundamentale a fiinţei 
* actualului Minister şi să exprim încă odată cu putere şi fără şovăire 
voinţa Mea, bizuindu-Mă pe faptul că acest cuvânt al Meu nu va 
rămâne o vorbă deşartă şi că prin acţiunea sa, guvernul Meu va face 
totul pentru a confirma cuvântul dat. 

In ceeace priveşte chestiunile politice, ara credinţa în obiectivitatea 
şi imparţialitatea, prin care până acuma armata noastră şi conducă¬ 
torii ei s’au distins şi îndreptez către D-voastră, scumpul Meu Preşe - 

dinte de Consiliu, rugămintea urgentă ca orice ingerinţe în cursul 
unor alegeri libere să fie înlăturate prin toate mijloacele disponibile, 
procedându-se cu toată rigoarea în contra vinovaţilor, orcărui partid 
sau grup politic ar aparţine ei. 

Pe deplin încrezător în spiritul sănătos politic şi în adevăratul 
patriotism al tuturor partidelor, sunt adânc convins că ele vor aprecia 
greutatea cuvântului ce am dat, exprimând dorinţa ca cenzura şi legea 
de asediu să nu fie aplicate decât ca ultimul mijloc în cazuri extreme. 


Castel Peleş, 28 Octombrie 1919, 


— 250 - 


www.dacoromanica.ro 


Cuvântare 


de răspuns la Adresa Senatului 


înalt Prea Sfinte, 

Domnule Preşedinte, 

Domnilor Senatori, 

CjXândul Nostru cel dintâiu se îndreaptă către Atotputernicul care 
Ne-a învrednicit să realizăm idealul Nostru naţional în urma răsboiului 
celui mai uriaş şi mai hotărîtor pentru soarta neamului nostru şi Ne-a 
ajutat să înfăptuim astfel întregirea Noastră naţională. 

Dragostea şi devotamentul ce manifestaţi pentru Tron şi Dinastie 
sunt cea mai frumoasă răsplată pentru jertfele şi sforţările ce am făcut 
pentru mărirea Patriei noastre. Regina şi cu Mine Vă mulţumim din 
adâncul inimii pentru cuvintele aşa de călduroase cu care tălmăciţi 
aceste sentimente de iubire. 

Când acum 5 ani am făgăduit faţă de reprezentanţii naţiunii că 

Voiu fi «bun români», am înţeles prin acest cuvânt că orice s’ar în¬ 
tâmpla Regele şi poporul formează un trup indivizibil. Ştiam cari 
erau năzuinţele naţiunii şi ştiam că era numai o cale pe care puteam 
ajunge la înfăptuirea ursitei neamului românesc. Prin jertfe nenumă¬ 
rate din partea tuturor s’a făcut unirea tuturor Românilor. Multe au 
fost suferinţele, grele au fost încercările, iar credinţa poporului şi 
vitejia ostaşului român le-a biruit pe toate. 

Cuvintele duioase cu cari întâiul Senat al României-Unite amin¬ 
teşte luptele eroice unde a reînviat vitejia strămoşească, sunt o chezăşie 
sigură a grijei ce o poartă pentru iubita Mea armată, care nu are 
numai menirea de a fi scutul tare in vremuri de primejdie, ci şi aceia 
de a fi o adevărată şcoală de iubire de Neam, de credinţă către Tron 
şi a virtuţilor morale. Interesul viu ce purtaţi celor morţi pe câmpul 
de luptă şi urmaşilor lor, ca şi celor mulţi cari şi-au jertfit sănătatea 
şi viitorul lor pe altarul Patriei, nu este numai o faptă umanitară, dar 
şi o datorie sfântă către copiii acestei Ţări. 

Suntem adânc recunoscători şi marilor noştri aliaţi şi camarazi 
de arme, cari ne-au dat sprijinul lor întru realizarea aspiraţiunilor 
noastre naţionale. 

Cu toate sacrificiile dureroase cc ne-a impus areopagul dela Paris 
nutrim via dorinţă de a menţine legăturile de strânsă prietenie cu 
marii noştri aliaţi şi suntem siguri că ei vor recunoaşte mai târziu şi 
vor preţui cum se cuvine rolul important ce-1 joacă România ca factor 
al civilizaţiei Occidentale în aceste părţi ale Europei. 

Simţimântul de iubire de Neam, ce însufleţeşte pe maturul Corp 
este cea mai bună garanţie că el va pune toată grija ca fraţii noştri 
cari au rămas sub stăpânire străină să nu fie ştirbiţi în desvoltarea 
lor etnică şi naţională. 

Sunt fericit constatând că atenţiunea Domniilor-Voastre este 

îndreptată spve deslegarea problemelor constituţionale, agrare, admi¬ 
nistrative şi economice, menite de a da Ţării aşezământul trainic, care 
sub aripele lui ocrotitoare să adune la o l'altă pe toţi cetăţenii Ro¬ 
mâniei întregite, fără deosebire de clasă şi origină, contribuind astfel 
într’o măsură largă la unirea lor sufletească. 

Cu deplină încredere în patriotismul primului Senat al României 
Mari, sunt convins că pe temeiul marilor idei religioase, morale, cul¬ 
turale şi monarhice, şi pe baza naţională şi larg democratică, de care 
este hotărît să se călăuziască, propăşirea Neamului Românesc este în 
viitor asigurată. 

Vă mulţumesc iarăşi pentru simţimintele Domniilor-Voastre de 
dragoste şi credinţă pentru Regina, pentru Mine şi Familia Mea. 


30 Decembrie 1919. 

Cuvântare 


de răspuns la adresa Camerei Deputaţilor 


Domnule Preşedinte, 

Domnilor Deputaţi, 

CZoi adâncă recunoştinţă către Atotputernicul şi Eu mulţumesc 
tutulor acelora cari cu gândul, cu cuvântul sau cu fapta, şi-au dat 
sufletul şi chiar viaţa lor pentru înfăptuirea Unirii Naţionale. De 
asemenea mulţumesc pentru sentimentele de credinţă ce Ne exprimă 
azi reprezentanţii vechiului .Regat, şi ai ţinuturilor odinioară despărţite, 
iar acuma întrunite pe vecie în Statul Românesc, 

Prin foc şi prin ploaie de gloanţe a trebuit să trecem în cursul 
crâncenului răsboi, pornit din sentimentele cele mai curate ale unui 
Ideal Naţional, purtat de conştiinţa şi voinţa poporului; mult sânge 
al eroilor, multe lacrimi ale văduvelor şi copiilor au trebuit să curgă 
ca să ajungem la înfăptuirea visului nostru secular, dar răsplata jert- 

ielor şi roadele sforţărilor noastre azi le putem culege cu conştiinţa 
curată că Ne-am făcut datoria până la sfârşit. 

Prieteni şi Aliaţi puternici şi mari Ne-au dat un sprijin nepreţuit 
şi au fost alăturea de noi în măreaţa operă ce eram chemaţi să o 
împlinim, ajutându-Ne cu calda lor iubire, cu sfatul şi înţelepciunea 
lor. Nu vom putea uita legăturile strânse cu ei chiar dacă toate aspi- 
raţiunile noastre nu au fost realizate. Consiliul suprem dela Paris, 
preocupat de necesitatea unei păci de mult dorită de lumea întreagă, 
a impus şi Ţării noastre să facă pentru pacea lumii sacrificii dure¬ 
roase. Nu există român, dela Rege până la ultimul cetăţean, care să 
nu deplângă hotărîrile marelui areopag mondial. Dacă pentru momentul 
de faţă am cedat forţei majore, nu este acuma vremea să îngenuchem 
energia Noastră înaintea restriştei, ci îndoind-o să arătăm printr’o 
atitudine demnă şi lucrând cu o continuă stăruinţă de a vindeca ră¬ 
nile Patriei, să arătăm lumii întregi că România merită mai multă 
consideraţie din partea marilor ei aliaţi. 

Sunt fericit de a vedea că din partea reprezentanţilor naţiunii, 
multiplele şi grelele probleme ce ni se înfăţişează întâmpină o deose¬ 
bită atenţiune. Alăturea de reforma agrară care cere grabnica ei soluţie, 
readucerea finanţelor Statului la o stare satisfăcătoare, refacerea şi 
consolidarea stării economice, vă impun, afară de o muncă încordată 
multă chibzuinţă şi înţelepciune. Apoi sunteţi chemaţi de a pune ba¬ 
zele unei reforme administrative menite de a da Ţării o epocă de 
linişte, şi tutulor cetăţenilor acestei Ţări, oricărei clase, lege sau naţio¬ 
nalitate ar aparţine ei, chezăşia de dreptate şi de siguranţă, fără care 
oricare încercare de desvoltare paşnică rămâne iluzorie. 

Luând drept bază spiritul unui democratism larg şi bine înţeles, 
care stă pe tărâmul respectului ce fiecare cetăţean datoreşte autorităţii 
şi legilor, salut cu vie mulţumire şi cu adevărată satisfacţie grija ce 

ptlrtaţi populaţiei muncitoreşti. Regular ea acestei chestii importante, in 
mod cât mai echitabil şi în raport cu realitatea vremurilor, o consider 
ca una din cele mai frumoase însărcinări ce aveţi de îndeplinit. 

Am toată încrederea în patriotismul acestei întâi Adunări a De¬ 
putaţilor din România întregită, că Domniile-Voastre veţi pune toată 
energia, tot sufletul de buni români şi toată înţelepciunea Domniilor- 
Yoastre în cauza sfântă a refacerii Patriei noastre şi pun toată spe¬ 
ranţa Mea în spiritul de abnegaţie al tuturor ca să uniască puterile 
lor în aceste momente atât de serioase, în care nici o energie n’ar tre¬ 
bui să rămână neutilizată. Binele Ţării cere ca toţi să pună mâna la 
marea operă de reclădire şi consolidare a României nouă pe baze să¬ 
nătoase şi temeinice. 

încă odată vă mulţumesc pentru sentimentele de dragoste ce Ne 
arătaţi Reginei, Mie şi Familiei Mele. 


30 Decembrie 1910 

Cuvântare 


de răspuns la Adresa Senatului 


Domnule Preşedinte, 
Domnilor Senatori, 


M ulţumesc cu recunoştinţă Senatului României întregite pentru 
mărturisirea atât de călduroasă a sentimentelor sale de credinţă, iubire 
şi devotament pe care Mi le aduce Mie, Reginei şi Familiei Mele. 

Aceste sentimente pe care le ştiu unanime şi adânc săpate în inima 
poporului Meu şi împărtăşite de membrii Senatului, fără deosebire de 
culoare politică, constituiese pentru Mine cel mai puternic imbold să 
păşesc înainte pe calea ce Mi-am croit-o de a pune toată dragostea şi 
toate puterile Mele necontenit în serviciul Ţării noastre. 

Primesc cu adâncă bucurie asigurarea ce-Mi aduceţi că veţi păşi 
cu râvnă la îndeplinirea grabnică a marilor reforme, pe care Ţara dori¬ 
toare de statornicirea liniştei şi ordinei din lăuntru, le aşteaptă de la 


— 257 — 


17 


www.dacoromanica.ro 


reprezentanţii ei pentru chezăşuirea muncii spornice în toate direcţiile 
şi din partea tuturor păturilor sociale. 


Domnule Preşedinte, 

Domnilor Senatori, 

Evocând faptele glorioase de arme prin care oştirea română, ex¬ 
presia cea mai puternică a voinţei naţionale, a putut cu ajutorul Atot¬ 
puternicului şi sprijinul moral al bărbaţilor patrioţi din toate colţurile 
României, să realizeze idealul nostru naţional, Senatul ne aminteşte da¬ 
toria noastră a tuturor de a clădi înainte prin muncă pacinică şi încor- 
-dată pentru a păstra, desvolta şi întări ceea ce cu sabia am câştigat, 
aşezând Statul nostru mărit pe temelii puternice bazate pe instituţiuni 
•corespunzătoare cu nevoile nouii stări de lucruri. 

Cu plăcere constat că Senatul este pătruns de necesitatea alcătuirii 
vieţii noastre de Stat pe baze sănătoase dictate de spiritul timpului. 

Cu deosebire Mă bucur de hotărîrea Domniilor-Voastre de a pur¬ 
cede, .fără întârziere la lucrările de împroprietărire a ţărănimei de pe tot 
întinsul României întregite, pentru ca iubiţii şi credincioşii noştri săteni 
să-şi cunoască mai curând bucata de pământ pe care-şi vor întemeia cu 
•dragoste gospodăria lor. Desăvârşirea acestei opere alăturea cu regularea 
dreaptă şi economiceşte folositoare a chestiunii muncii, vor fi pentru 
Mine cea mai duioasă împlinire a unei dorinţe adânc sădite în inima Mea. 

Echilibrarea între veniturile şi cheltuelile Statului şi stabilirea 
unei politici financiare bazate pe realitate este întâia condiţie pentru ca 
programul atât de vast al desvoltării noastre în diferitele direcţii să se 
poată efectua în mod temeinic. 

încă odată vă mulţumesc pentru bunele Domniilor-Voastre urări, 
Tugand pe Atotputernicul să vă însufleţiască pe toţi fără deosebire cu 
simţul unirii patriotice, la înălţimea marilor şi grelelor timpuri pe cari 
le trăim. 


7 Iulie 1920. 

Cuvântare 

de răspuns la Adresa Camerei 


Domnule Preşedinte, 
Domnilor Deputaţi, 


U rările călduroase şi cuvintele de dragoste şi devotament ce Ne 
aduc astăzi reprezentanţii Naţiunii Mie, Reginei şi Familiei Mele, le 
primesc cu atât mai mare mulţumire cu cât ele tălmăcesc un sentiment 
unanim de credinţă adânc săpat în inimile credincioşilor fii ai scumpei 
noastre Românii întregite. 

Cu vie bucurie constat că aleşii poporului sunt conştienţi de im¬ 
portanţa misiunii la care sunt chemaţi şi de datoria ce le imcumbă, ca 
şi de răspunderea ce au faţă de popor de a pune toată râvna, toată inte¬ 
ligenţa şi toată abnegaţia lor în serviciul binelui obştesc, pentru a aşeza 
marea operă de reclădire pe baze sănătoase, solide şi întemeiate pe ce¬ 
rinţele vremurilor noui. 

înfăptuirea reală a reformei agrare, pe care ţara o aşteaptă cât mai 
neîntârziat, cât şi a legilor muncitoreşti, vor da un imbold puternic 
pentru refacerea economică şi socială a României întregite. 

Alcătuirea unui buget echilibrat, precum şi unificarea bine chib¬ 
zuită a valutei noastre, vor contribui deasemenea la consolidarea situa¬ 
ţiei noastre economice şi financiare. 


Domnule Preşedinte, 
Domnilor Deputaţi, 


Părinteasca grijă ce împreună cu Mine purtaţi scumpei noastre 
armate, scutul de apărare al liniştei şi ordinei prin care ne putem în¬ 
druma spre o sănătoasa propăşire, vă va îndemna, sunt sigur, să luaţi 
grabnice măsuri pentru înlesnirea traiului invalizilor şi orfanilor de 
război. 

Cu aceeaş grijă trebuie să ne gândim cu toţii la -stabilirea unui 
echilibru statornic între diferitele clase sociale, prin care numai se poate 
asigura adevărata ordine şi o sănătoasă viaţă publică într’un Stat, precum 
şi la îmbunătăţirea tuturor ramurilor de administraţie printr’o reformă 
bine chibzuită şi întemeiată pe principiul dreptăţii, cinstei şi meritului 
individual. Această reformă va trebui să se întindă pe tot cuprinsul Sta¬ 
tului Român întregit, ţinându-se seamă cu înţelepciune de îndreptăţitele 
nevoi locale în ţinuturile ce s’au unit la sânul Patriei Mume. 

Conştiinţa greutăţilor ce ne stau în cale şi răspunderea ce avem 
faţă de marile jertfe ale poporului pentru pregătirea unui viitor vrednic 
de' unitatea întregului neam românesc nădăjduesc că ne vor îndrepta în 
..cele din urmă la o patriotică şi dezinteresată conlucrai e a tutulor con- 

ducătorilor acestei ţări, şi în acest fel, prin bună înţelegere şi jertfele- 
pentru interesul obştesc ale fruntaşilor ţării, vom da pilda cea mai bună 
şi mai luminoasă întregului popor, dela care aşteptăm aceiaş dragoste 
şi râvnă pentru sănătoasa clădire a României celei Mari. 

Mulţumindu-vă încă odată pentru sentimentele ce Ne-aţi arătat, vă 
urez din toată inima spor bun la lucru. 


31 Iulie 1920. 

Cuvântare 


de răspuns la Adresa Senatului 


Domnule Vice-P'reşedinţe, 

Domnilor Senatori, 

Din adâncul sufletului Vă mulţumesc pentru sentiţnentele de cre¬ 
dinţă' şi devotament ce-MÎ aduceţi din partea Senatului. Cu deosebire 
sunt recunoscător pentru modul călduros cu care Ne-aţi exprimat partea 
ce Senatul Român a luat la bucuria Familiei Mele cu prilejul logo- 
direi celor două vlăstare ale Dinastiei Mele, născute si crescute pe 
binecuvântatul pământ al României. Căsătoria apropiată a prea iubitului 
Meu fiu, Moştenitorul Tronului, asigură pentru viitor continuitatea 
Dinastiei, care legându-şi soarta şi aspiraţiunile sale cu soarta şi 
năzuinţele Ţării eonstitue în viaţa Statului ideea statorniciei şi stâlpul 
împrejurul căruia bărbaţi patrioţii se adună în vremuri de încercare. 

Adânc îndurerat aduc omagiul Meu memoriei victimelor a căror 
pierdere o plâng împreună cu domniile-voastre, în urma odiosului 

atentat săvârşit de nişte minţi rătăcite. Sunt sigur că reprezentanţii 
poporului român, popor de ordine, care a fost totdeauna însufleţit de 
dragoste faţă de Patrie şi Tron, vor şti să facă zid de apărare îm¬ 
potriva turburătorilor cari ţintesc la sdruncinarea temeliilor de ordine 
fără care un Stat nu poate exista. 


Domnule Viee-Preşedinte, 

Domnilor Senatori, 

Cu vie satisfacţie constat că Senatul este adânc pătruns de greu¬ 
tatea sarcinilor ce timpurile actuale cer dela reprezentanţii naţiunii 
şi că sunteţi însufleţiţi de voinţa nestrămutată de a conlucra din toate 
puterile la marea operă de refacere, a cărei împlinire, numai, poate 
asigura României locul la care are drept după jertfele îndurate şi rolul 
ce a jucat în marea luptă pentru dreptate şi întregire. 

’ Astăzi prin confirmarea de către Marile Puteri a drepturilor 
noastre istorice asupra Basarabiei, unită cu noi prin voinţa poporului 
basarabean, hotarele noastre sunt pentru veci stabilite; ne putem deci 
consacra toată munca noastră operelor pacinice. 

Multe şi grele probleme stau înaintea domniilor-voastre şi cer o 
deslegare chibzuită şi trainică. 

Nu mă îndoesc că pentru rezolvirea definitivă a reformei agrare, 
aşteptată cu nerăbdare de populaţiunea ţărănească în tot cuprinsul 
României întregite, veţi pune toată inima şi toată experienţa Voastră 
în serviciul Ţării, spre a-i da o soluţie bazată pe principiile de 
dreptate şi echitate. 

Cu nu mai puţină solicitudine veţi examina şi discuta chestiunile 

tot aşa de importante a organizării muncii, stabilind baze trainice 
cari, asigurând progresul social, vor forma condiţia de căpetenie pentru 
viitorul nostru, ca un Stat mare şi aşezat pe temeiuri sociale sănătoase. 

Strâns legate cu aceste .probleme ca şi cu reforma electorală 
trebue să păşiască desvoltarea învăţământului, pentru ca pe de o parte 
numărul neştiutorilor de carte să se împuţineze cât mai mult, iar pe 
de altă parte prin înmulţirea şcoalelor speciale timerimea să se poată 
pregăti pentru noua viaţă economică a României, pe calea unei agri¬ 
culturi perfecţionate şi a îmbrăţişării meseriilor şi industriei naţionale. 
Numai aşa reforma agrară, împreună cu organizarea muncii, îşi vor 
îndeplini întreaga lor menire pentru bogăţia Ţării şi întărirea Statului. 

Dar mai presus de toate, măsuri pentru înlesnirea şi intensificarea 
transporturilor, pentru regularea finanţelor şi stabilirea unui buget 
echilibrat, trebue să fie obiectul preocupărilor domniilor-voastre împreună 
cu Guvernul Meu. Căci orice întârziere în îmbunătăţirea transporturilor 
şi a finanţelor Ţării poate aduce cele mai grave zdruncinări în viaţa 
economică a Statului şi a tuturor cetăţenilor. 


Domnule Vice-Preşedinte, 

Domnilor Senatori, 

Marea operă de refacere şi de consolidare nu se va putea realiza 
în folosul Ţării, dacă străduinţile noastre nu vor fi animate de un spirit 
nou şi de dragostea de muncă care împinge pe toţi fiii acestei Ţări să 
pună toate silinţele, toată experienţa, toată ştiinţa şi mai presus de toate 
întreaga lor iubire de neam şi de Ţară, în serviciul binelui obştesc. A 
trecut timpul vorbelor şi a sunat ceasul să se traducă vorbele în fapte; 

poporul care nădăjdueşte dela reprezentanţii săi o operă de însănătoşire’ 
Şi consolidare socială, pe baza ideii dreptăţii pentru toţi, are dreptul să 
ceară dela toate clasele şi dela toate torţele ca să munciască numai 
pentru scopul unic de a reface, de a înălţa la o stare cât de înfloritoare 
iubita noastră Patrie şi în această muncă nici o energie nu este de prisos. 
Cu mare mulţumire văz că Senatul este pătruns de aceste idei. 
Sunt 5 ani de când am spus într’un ceas solemn că voiu fi bun 
Român şi voiu fi până la sfârşitul Meu; căci în inima Mea nu este un 
alt sentiment mai tare decât iubirea de Ţară, de aceea am dreptul să 
vă spun azi şi D-voastre si tuturor fiilor acestei ţări: puneţi la o parte- 
certele, sfârşiţi cu desbinările, fiţi buni Români! 

încă odată Vă mulţumesc pentru bunele urări ce Ne aduceţi Re¬ 
ginei, Mie şi Familiei Mele, şi vă doresc tuturor spor bun la muncă 
pentru îndreptarea şi înălţarea scumpei noastre Românii. 


23 Decembrie 1920. 

Cuvântare 


de răspuns la adresa Camerei 


Domnule Vice-Preşedinte, 
Domnilor Deputaţi, 


rimesc cu deosebită bucurie mărturiile de neclintită credinţă pe- 
care Mi le aduceţi din partea Adunării Deputaţilor şi împreună cu 
Regina vă mulţumesc pentru urările aşa de fierbinţi ce faceţi cu 
prilejul logodnelor Principelui Moştenitor şi a Principesei Elisabeta 
şi pentru modul călduros cu care Representanţii Naţiunii, Ne arată 
că totdeauna şi în această împrejurare cât de puternice sunt legăturile- 
ce există între Ţară şi Dinastie. 

Domnule Vice-Preşedinte, 

Domnilor Deputaţi, 

Iau act cu vie satisfacţie că sunteţi pătrunşi de marea răspun- 

dere ce avem cu toţii faţă de misiunea istorică a generaţiei noastre 
de a realiza marile reforme anunţate dela chemarea primei Consti¬ 
tuante şi reînoite atât pe frontul de luptă pentru unitatea neamului 
cât şi după încheerea păcii. 

In deosebj reforma agrară, pentru care guvernul Meu face toate 
sforţările, se cuvine a fi înfăptuită cât mai curând pentru ca noua 
viaţă economică a Ţării să nu fie prea îndelung stânjinită prin starea 
de incertitudine a regimului proprietăţii rurale. Ţara aşteaptă apoi de 
la sătenii împroprietăriţi o muncă spornică pe ogoarele lor din care 
să isvorască pe lângă înflorirea gospodăriilor ţărăneşti şi buna stare 
a întregei economii naţionale. Nâdâjduesc că dragostea de pământ aşa 
de vie, a săteanului român va înlătura priveliştea atât de tristă şi 
dăunătoare a păraginei, în care a rămas mare parte din pământul de 
hrană al Ţării, fie din cauza rieîngrijirii, fie din împrejurări clima¬ 
terice neprielnice. Am ferma convingere că Aleşii Ţârii vor pune 
toată priceperea lor în rezolvirea acestei chestii atât de arzătoare 
pentru a da o soluţie, care, pe lângă satisfacerea dorinţelor populaţiei 
ţărăneşti, să păziască şi interesele superioare economice ale Ţârii. 


Domnule Vice-Preşedinte, 

Domnilor Deputaţi, 

Una din grijile noastre de căpetenie este curmarea crizei transpor¬ 
turilor, care împiedicând intensificarea producţiei, are o înrâurire neno¬ 
rocită asupra întregei vieţi economice a Ţării. Pentru însănătoşirea 
acestei stări bolnăvicioase vom avea trebuinţă de încordarea tuturor 
torţelor noastre proprii, fără însă a îndepărta cu totul ajutorul de 

afară, de care avem nevoe, întrucât nu este în contrazicere cu inte¬ 
resele vitale şi superioare naţionale. Faptul că Domniile Voastre 
consideraţi înlăturarea acestei crize ca primă datorie, îmi este o chezăşie 
că veţi reuşi în sforţările de care sunteţi însufleţiţi. 

Reforma finanţelor noastre publice ca şi alcătuirea unui buget 
echilibrat, de asemeni nu mai pot suferi întârziere fără a ne expune 
la urmările cele mai grave. Pentru a putea face faţă marilor sarcini 
ce ne apasă ni se impune tuturora de a ne sili la cele mai simţitoare 
economii în cheltuelile publice şi private, şi de a ne supune la toate 
sacrificiile cerute de timpurile grele în care ne zbatem. Precum în 
toiul luptei floarea acestei Ţări nu a cruţat nici sănătatea, nici viaţa, 
spre înfăptuirea unirii naţionale, tot aşa are Ţara dreptul de a cere 
dela cei cu dare de mână să-şi jertfiască din averea lor pe altarul 
• patriei, ajutând fiecare după mijloacele sale la refacerea şi întărirea 
României întregite. 


Domnule Vice-Preşedinte, 

Domnilor Deputaţi, 

Una din problemele cele mai grele de ordin social se studiază 
în toate ţările şi rezolvirea ei într’un mod larg, drept şi trainic, este 
o chestie vitală pentru fiecare Stat cu industrie. România care prin 
înbogăţirea naturală a solului său este chemată a da o desvoltare mult 
mai intensă industriei sale, nu poate rămâne îndărăt în ceeace priveşte 
organizarea muncii. 

Cu plăcere văd că Reprezentanţii Naţiunii sunt hotărîţi a da 
grabnică rezolvire acestei probleme. Evoluţia industrială a făcut ca 

muncitorul să fie conştient de valoarea sa ca un factor esenţial în 
viaţa economică a Statului. 

In soluţiunea problemei muncii, care cuprinde o mulţime de 
chestiuni sociale şi economice va trebui să ţinem socoteala de acest 
fapt şi nu Mă îndoesc că veţi fi călăuziţi de principiul că starea 
înfloritoare a industriei este în raport direct cu starea cât mai mul¬ 
ţumitoare a lucrătorului. Aceasta este cheia pentru rezolvirea problemei 
muncii. 

Unirea teritorială a tuturor ţinuturilor româneşti vă impune datoria 
de a lua măsuri pentru unificarea legislativă şi administrativă în tot 
cuprinsul Statului român. Este o operă grea şi care, pentru a fi trainică 
nu îngădue pripeală, ci, .dimpotrivă, cere multă cumpătare şi muncă 
încordată pentru un studiu cât mai amănunţit al vieţii ce diferitele 
părţi alipite au dus-o până acum. Sunteţi chemaţi dar a face o operă 
statornică şi sănătoasă, care să garanteze, sub, scutul legilor, fiecărui 
cetăţean deplină libertate. 

Cu deosebită plăcere primesc asigurarea că nu veţi înceta a purta 
dragoste şi grije scumpei noastre armate. Aceasta răspunde unui sen¬ 
timent obştesc de încredere în această puternică pavăză de apărare şi 
garanţie statornică a ordinei, de care întreaga Naţiune are nevoe în 
silinţele ei pentru desvoltarea paşnică şi productivă şi pentru buna 
stare generală, pe care o dorim cu toţii. 


Domnule Vice- Preşedinte, 

Domnilor Deputaţi, 

Fiind acum stăpâni pe veci asupra tuturor hotarelor noastre, ne 

putem concentra toate energiile noastre asupra covârşitoarei opere de 
refacere şi consolidare, de a cărei necesitate sunteţi convinşi Domniile- 
Yoastre, împreună cu toţi Românii însufleţiţi de iubirea tării. 

Soarta a rezervat generaţiei noastre nu numai de a vedea pe toţi 
Românii întruniţi în acelaş Stat, ci şi de a aşeza România întregită 
pe temelii solide şi statornice. 

Răspunderea ce apasă pe umerii Domniilor-Voastre este grea, dar 
telul la care tindem este aşa de frumos, aşa de înalt, încât nu se 
poate ca inimile tuturor patrioţilor să nu bată în aceeaş măsură, 
însufleţiţi, cu toţii la o laltă, de acelaş dor de a pune mâna la clădirea^ 
-edificiului trainic ce suntem chemaţi si datori a înălţa. 

Generaţiile viitoare ne vor judeca după faptele noastre. Dea Domnul 
să ne poată bine cuvânta pe noi toţi fiii generaţiei de azi, uniţi în 
suflete, uniţi în vointi, uniţi în munca pacinică, aşa cum au fost uniţi 
în vitejie pe câmpul ’ de luptă. 

Mulţumindu-vă încă odată pentru bunele urări ce ne aduceţi, rog 
pe Atotputernicul să binecuvânteze şi să sporiască lucrările Domniilor 
Voastre pentru binele şi întărirea scumpei noastre Ţări. 


51 Decembrie 19‘20. 

XI 


Scrisori de danii 

Scrisoare 


către Preşedintele Consiliului de Miniştri 


oporul român a făcut Regelui Carol I o înmormântare vred¬ 
nică de marele şi mult iubitul său Suveran. 

Mişcat până în adâncul sufletului Meu de această impunătoare 
mărturisire a sentimentelor Ţării, vă rog ca în numele îndureratei 
Regine Elisabeta şi al Meu să arătaţi tuturor cât de viu suntem 
mişcaţi şi recunoscători pentru această dragoste, care singură a putut 
întru câtva, alina mâhnirea Noastră. 

Urmând pilda ce Mi-a lăsat Fericitul întru vecinică amintire > 
şi dorind şi Eu să aduc un prinos de veneraţiune memoriei Sale, 
dăruesc un fond de un milion lei pentru înfiinţarea la Iaşi a unui 
orfelinat de fete, care va purta numele neuitatului Meu Unchiu. De 
asemenea mai dăruesc două sute mii de lei în folosul fondului inva¬ 
lizilor armatei. 


3 Octomvrie 1914. 

Scrisoare 


către Preşedintele Consiliului de Miniştri 


In aceste vremuri deosebit de grele, gândul Meu se îndreaptă şi către 
acei cari sufăr de marea scumpire a traiului, fără a putea fi îndestulător 
înlesniţi de budgetul Statului, astăzi prea împovărat. 

In dorinţa de a contribui la alinarea acestor suferinţe, la care sunt 
sigur că nimeni dintre cei avuţi nu va rămânea nepăsător, am hotărît 
a dărui suma de lei 1.250.000, spre a se împărţi celor mai crud loviţi 
şi mai ales populaţiunei oraşelor Ţării cea mai greu atinsă prin scum- 
petea mereu crescândă a chiriilor şi a celor mai neapărate lucruri tre¬ 
buincioase traiului şi care cred că merită ajutorarea noastră pe o scară 
mai întinsă. N 

V’aş fi foarte recunoscător, scumpul Meu Preşedinte al Consiliului,, 
să-Mi daţi părerea Domniei-Voastre asupra modului ce vi se pare mai 
nimerit pentru ca acest ajutor să uşureze într’adevăr soarta celor obidiţi, 
şi mai vrednici de compătimirea noastră. 

Regina şi Copiii Noştri vor simţi o mare mulţumire sufletească de 
a se asocia şi EL la această fapta de ajutorare reciprocă, luând parte la 
Împărţirea ajutoarelor. 


7 Aprilie 1916. 

Scrisoare 


către Preşedintele Consiliului de Miniştri 


Numeroasele felicitări ce am primit cu prilejul căsătoriei scumpei' 
Noastre fiice Elisabeta cu Principele George, Moştenitorul Tronului 
Greciei şi a iubitului Nostru fiu Principele Carol, Moştenitorul Tro¬ 
nului României, cu Principesa Elena a Greciei, Ne-au umplut sufletul 
de adâncă bucurie. 

Aceste mărturisiri de dragoste şi devotament sunt cea mai scumpă 
şi vădită dovadă cât de puternice au devenit legăturile între iubitul 
Meu popor şi vlăstarele Familiei Regale născute pe pământul ro¬ 
mânesc şi crescute cu dragoste vie de ţară şi de popor. 

Regina, împreună cu Mine, însufleţiţi de cea mai caldă recu¬ 
noştinţă pentru partea ce ia întreaga ţară la bucuria Noastră, vă 
rugăm să fiţi interpretul viilor Noastre mulţumiri faţă de toţi cetă¬ 
ţenii dela mic până la mare. 

Iar ca semn al dragostei şi gratitudinii Noastre, am hotărît să 
dăruim suma de 300 mii lei, spre a se împărţi prin mijlocirea comi- 

tetului «Fondul Reginei» în 100 zestre de câte 3000 lei fetelor celor 
morţi sub arme în războiul nostru naţional, sau fetelor invalizilor de 
război, din întreaga ţară, cari s’au căsătorit în cursul anului 1921, cu 
preferinţă în luna Februarie, şi cari vor dovedi că sunt lipsite de 
mijloace şi au bune purtări. 

Primeşte, te rog, cu această fericită împrejurare, încredinţarea 
stimei şi afecţiunii ce-ţi păstrez. 


26 Februarie 1.021, 

Scrisoare 


către Preşedintele Academiei Române 


Domnule Preşedinte, 

întreaga ţară sărbătoreşte anul .acesta împlinirea a o sută ani dela 
moartea lui Tudor Vladimirescu, care s’a ridicat în fruntea pan¬ 
durilor Olteni pentru apărarea poporului greu apăsat de o vitregă 
ocârmuire seculară. 

Mişearea lui Tudor a fost o izbucnire a setei de dreptate a 
poporului român. Această trezire a puterii de viaţă ascunsă în sufletul 
obidit al Românului s’a îndeplinit în chip elementar şi fără înrâuriri 
străine. Paharul suferinţii se umpluse şi Tudor a fost omul, care a 
scos strigătul de alarmă, porninl la fapta mântuitoare. Cu Tudor 
începe o epocă nouă a redeşteptării naţionale, epoca «Românismului». 

In era cea nouă, însufleţită de năzuinţele lui Tudor şi ale popo¬ 
rului românesc, s’a îndeplinit renaşterea culturii româneşti şi a econo¬ 
miei naţionale, unirea celor două Principate, întemeierea Dinastiei, 

războiul de independenţă şi, în sfârşit, războiul pentru unirea întregu lui 
neam românesc. Dreptatea sătenilor, cari şi-au făcut dovada vredni eiei, 
atât prin muncă răbdătoare, câţ şi prin vitejie neînfrântă, s’a consfinţit 
în legile de împroprietărire şi votul obştesc. 

Putem dar privi cu încredere în viitor, fiind siguri că munca şi 
cultura românească vor lua un nou şi puternic avânt şi că sămânţa pusă 
de Tudoţ a prins bine şi va da roade şi mai îmbelşugate. 

Ca un semn de cinstire şi din parte-Mi a acestui erou naţional, 
care şi-a dat viaţa pentru neamul său, dăruiesc Academiei Române 
suma de zece mii lei spre a servi ca premiu pentru cea mai bună lucrare 
asupra vieţii şi faptelor lui Tudir, precum şi asupra stării culturale şi 
sociale din timpul său. 

Primiţi, vă rog, Domnule Preşedinte, încredinţarea dragostei Mele. 


Bucureşti, 10 Mai 103L 

CUPRINSUL 


I. Cuvântare la Jurământul ca Iîcgc: Pair 

Cuvântare la Jurământul ea Rege. 5 

II. Cuvântări la Academie, Universităţi şi Institutul Ccografic al 

României: 

Cuvântare la Academia Română. 9 

Cuvântare la Academia Română. 12 

Cuvântare la Academia Română. 17 

Cuvântare către Delegaţi un ea Academici Române. 21 

Cuvântare la Academia Română. . .. . . . . 23* 

Cuvântare la punerea pietrii de temelie a palatului Universităţii din Iaşi ... 25 

Cuvântare Ia inaugurarea Universităţii româneşti din Cluj.. . . . . 27 

Cuvântare la masa ceremonialâ data cu prilejul inaugurării Universităţii din Cluj . 32 

Cuvântare la Cercul studenţesc Petru Maior» din Cluj. 34 

Cuvântare la inaugurarea Universităţii din Cernăuţi. 3f> 

Cuvântare la masa ceremonială dela Palatul Metropolitan din Cernăuţi .... 39 

Cuvântare la solemnitatea desvelirii portretului M. S. Regelui în palatul Univer¬ 
sităţii din Cernăuţi. 41 

Cuvântare la şedinţa Comersului studenţesc în Cernăuţi. 43 

Cuvântare la Societatea Geografică Română. 45 

Iir. Cuvântări la învestituri bisericeşti şi Hrisovul pentru „Bise¬ 
rica Mântuirii* 4 : 


Pafr 


Cuvântare la învestitura Episcopilor Antim de Kâmnic şi Teofil de Argeş ... 49 

Cuvântare la învestitura Mitropolitului Primat Dr. Miron Cristea şi întărirea 
Mitropolitului Vladimir de Repta al Bucovinei şi Tgnaţiu Papp Episcop 

al Aradului. 53 

Hrisovul pentru «Biserica Mântuirii». 57 

Cuvântare la învestitura Mitropolitului Nicolae al Ardealului ......... 60 

Cuvântare la învestitura Arhiepiscopului Gurie al Basarabiei şi a Episcopilor Iosif 

al Caransebeşului şi Roman al Oradiei Mari. 62 

Cuvântare la învestitura Episcopilor Vartolomeiu al Râmnicului şi Noului Se- 

verin şi Visarion al Argeşului. 66 

Cuvântare la învestitura Episcopului Nicolae al Clujului. 69 


IV. Cuvântări şî Scrisori comemorative şi ocazionale: 

Cuvântare la deschiderea expoziţiei cooperatorilor din Bucureşti. 75 

Cuvântare către M. S. Regele Carol la înaintarea în gradul de Sublocotenent a 

A. S, R. Principelui Carol. 77 

Cuvântare la desvelirea stafuii lui Barbu Ştirbei-Voevod .. 79 

Cuvântare către Principele Moştenitor. 82 

Scrisoare către Preşedintele Consiliului de Miniştri la un veac dela naşterea lui 

C. A. Rosetti. 85 

Cuvântare la primirea medaliei militare franceze din mâna Mareşalului Joffre . 86 

Cuvântare la solemnitatea aducerii capului lui Mihai-Viteazul la Mănăstirea Dealului 87 
Cuvântare la masa data în onoarea Generalului Badoglio. 90 


V. — Cuvâutări, Proclamaţii şi ordine de zi în cursul răsboiului 
pentru întregirea neamului: 


Proclamaţie la declararea războiului pentru întregirea Neamului. 

înalt ordin de zi către armata. 

înalt ordin de zi către armată. 

Cuvântare către armata II-a.. 

Cuvântare eătre absolvenţii şcoalelor de artilerie . 

Cuvântare către absolvenţii şcoalelor militare. 


95 

98 

100 

102 

104 

106 


— 284 — 


www.dacoromanica.ro 




















Cuvântare către trupe pe frontul armatei II-a.108 

Cuvântare la depunerea jurământului primului contingent al soldaţilor ardeleni 

şi bucovineni.•.109 

Cuvântare către ardeleni şi bucovineni la masa din ziua depunerii jurământului 

lor ca soldaţi.311 

Ordin de zi către ostaşii de pe frontul român.112 

Proclamaţie către poporul românesc.114 

Proclamaţie către Armată la mobilizarea din 27 Octombrie 1918.117 

Proclamaţie la mobilizarea Armatei Române...119 

Cuvântare la intrarea triumfală in Capitala României Mari , .121 

Cuvântare la masa solemnă din ziua intrării triumfale in Bucureşti 128 

Cuvântare la masa oferită de Ministrul plenipotenţiar frances de Saint-Aulaire . 127 

Cuvântare pentru Generalul Berthelot...129 

Cuvântare către Armata din Oradea-Mare.. . - . 131 

Cuvântare către Armată in Sibiu.132" 

— Cuvântări către ostaşi şi ofiţeri: 

înalt Ordin de zi .137 

Cuvântare la jurământul recruţilor.138 

înalt Ordin de zi.140 

Ordin de zi.*.141 

Cuvântare la depunerea jurământului elevilor şcoalelot militare.143 

Cuvântare la depunerea jurământului elevilor recruţi.146 

Cuvântare la vizita regimentului Vânătorilor-de-munte.148 

Ordin de zi ... ..150 

Cuvântare la Împărţirea * Semnului Invalizilor» de războiu.151 

Cuvântare la primirea buzduganului.153 

Cuvântare către absolvenţii şcoalelor pregătitoare de ofiţeri ..154 

Cuvântare către recruţii din Basarabia şi Bucovina.157 

Cuvântare la masa tradiţională a cavalerilor ordinului «Mihai Viteazul> .... 159 

înalt ordin de zi.1^ 

Cuvântare la masa cu ofiţerii Şcoalei de cavalerie din Sibiu.161 

Cuvântare la masa anuală a cavalerilor ordinului «Mihai Viteazul».163 

Cuvântare la înaintarea elevilor şcoalelor militare de infanterie şi administraţie 

în gradul de sublocotenenţi.■ *64- 

“VII. — Cuvântări si Scrisori despre unirea ţărilor . surori cu 

Patria-Mumă: Pflg " 

Scrisoare către Preşedintele Sfatului Ţării din Basarabia . • . . ^.169 

Cuvântare în cinstea representantilor Basarabiei veniţi la laşi.. . 3,70 

Scrisoare către d. Ianeu Flondor Preşedintele Congresului General al Bucovinei . 3 71 

Scrisoare către d-1 Ianeu Flondor.3,73 

Scrisoare către d-1 Prof. Pr. Ianeu Nistor.174 

Cuvântare cu ocazia înmiîuărei Suveranului a actului de unire dela Alba-Iulia . 175 

Cuvântare la masa din ziua lumânării actului de unire dela Alba-Iulia .... 177 

•VIU. — Cuvântări în călătoriile prin AYdeal, Bucovina si Basarabia: 

Cuvântare către Preşedintele Consiliului Pirigent.183 

Cuvântare la Oradea Mare.184 

Cuvântare către Prefectul judeţului Bistriţa-Năsăud . .. 185 

Cuvântare către Prefectul judeţului Coiocna.186 

Cuvântare către Prefectul judeţului Turda-Arieş.387 

Cuvântare la Abrud.183 

Cuvântare la Al ba-Inii a.189 

Cuvântarea dela Blaj.190 

Cuvântare la Sibiu.'.191 

Cuvântare la Mănăstirea Pufrna.193 

Cuvântare la masa oereraonială în Palatul Metropolitan din Cernăuţi.197 

Cuvântare către Basarabeni la Casa de Cultură din Cliişinău.200 

Cuvântare către cler în Sala Eparhială a Chişinăutui. 204 

* 

Cuvântare la masa ceremonialâ din Chişinău.■ . . . 206 

Cuvântare către corpul ofiţeresc dijn Chişinău.209 

Cuvântare în Sigkctul Maramureşului.211 

3X. — Cuvântări şi Scrisori privitoare la împroprietărirea sătenilor: 

Cuvântare către ostaşi pe frontul armatei fi.215 

înalt ordin de zi.216 

Scrisoare către Administratorul Domeniilor Coroanei.218 

Proclamaţie.220 

Cuvântare la congresul agronomilor.*.\ 222 

X. — Cuvântări către Cameră şi Senat: PaK 

Scrisoare către Preşedintele Senatului la înştiinţarea despre înscrierea ca membru 

al acestui înalt Corp Legiuitor.227 

Cuvântare la primirea in Senatul României.229 

Cuvântare către Camera Deputaţilor..«.231 

Cuvântare către Senat...... 233 

Cuvântare către Senat. 235 

Cuvântare de răspuns la Adresa Camerei.237 

Cuvântare către Senat.239 

Cuvântare către Cameră.242 

Cuvântare de răspuns la adresa Camerei . ..245 

Cuvântare de răspuns la Adresa Senatului .. 247 

Scrisoare către Preşedintele Consiliului de Miniştri cu.privire la libertatea alegerilor. 249 
Cuvântare de răspuns la Adresa Senatului ...... t .......... 2bJ 

Cuvântare de răspuns la Adresa Camerei Deputaţilor . . . < ....... . 254 

Cuvântare de răspuns la Adresa Senatului.. 257 

Cuvântare de răspuns la Adresa Camerei.. 260 

Cuvântare de răspuns la Adresa Senatului . . . . .2C3 

Cuvântare de răspuns la Adresa Camerei ..267 

XI. — Scrisori de danii: 

Scrisoare către Preşedintele Consiliului de Miniştri.. 275 

Scrisoare către Preşedintele Consiliului de Miniştri.: . .270 

Scrisoare către Preşedintele Consiliului de Miniştri ............. 278 

Scrisoare către Preşedintele Academiei Române. ......*. 280 

S’a tipărit această carte —a doua 
publicaţie a «Fundaţiei Culturale 
Principele Carol» — în atelierele 
tipografiei ION C. VĂCĂRESCU — 
Str. Umbrei No. 4, Bucureşti, — în 
luna Ianuarie, anul una mie nouă 
sute două zeci şi doi. 

